
Lucruri nouă din trecutul Românilor 
brașoveni 
Un dascăl brașovean necunoscut din veacul al 17-lea 


de Aurel A. Mureşianu 
Il. 


Urgia distrugătoare a veacurilor pare să fi fost mai necru- 
țătoare față de Români decât faţă de orice alt popor din lume. 
Numai aşa ne putem explica şi lipsa cea mare a dovezilor istorice 
scrise asupra învățământului românesc din Ardeal de dinaintea 
veacului al 18-lea. 

Cu ajutorul unui document din anul 1598, al arhivei ora- 
şului Braşov, găsit de noi acum câţiva ani şi comentat întrun 
studiu amănunţit!), ne-a reușit a reconstrui în linii generale, tre- 
cutul îndepărtat al şcoalei româneşti a Brașovului, asupra căreia 
nici chiar Andrei Bârseanu, în voluminoasa sa „Istorie“ a şcoalelor 
româneşti de aici nu ne-a putut da date precise, decât începând cu 
anul 1743, deşi el indica între dascălii „probabili“ mai vechi şi pe 
„Văsii dascălul, sin Stanciu Hoban care au fost dascăl la. Sfânta 
Biserică“, amintit la anul 1659, de vechea cronică a bisericii Sf. 
Nicolae.?) In lucrarea amintită am dovedit, că şcoala românească 
cea veche a Braşovului ma fost o simplă „școală de dieci“ pri- 
mitivă „înființată pentru fii de iobagi“, cum credea regretatul 
Andrei Bârseanu, ci a fost o instituţie bine organizată şi bine 

1) Vezi studiul nostru: Clădirea școalei românești din Braşov în anul 


1597 de către Pbpa Mihai, în Anuarul IV al „Institutului de Istorie Naţională“ 
al Universităţii Cluj, 1926—27, București (Cartea Românească) 1929. 


2) Andrei Bârseanu, Istoria şcoalelor centrale române gr. or. din Brașov, 
1902, pag. 5 şi urm. 

dotată, care-și avea încă din secolul al 16-lea şi clădirea ei corăs- 
punzătoare şi din care au ieşit încă în veacul al 17-lea oameni 
iluştri, ca învățatul Teodor Corbea, „mare logofăt“ şi secretar al 
țarului Rusiei Petru Cel Mare și fratele său, Ciaușul David, vestit 
boier al lui Constantin Brâncoveanu, al cărui nume îl purta mai 
de mult o biserică a Bucureştilor.!) 

Intre primii dascăli ai acestei şcoale, încă din timpul clădirii 
şi reorganizării ei cu ajutorul generoasei danii din anul 1595 a 
nefericitului voevod al Moldovei Aron, trebue să aşezăm şi pe 
cei doi „dascăli“ iscăliţi între martorii hrisovului din 28 Septem- 
vrie 1602, prin care „Nicola (Petrașcu) Voevod“, fiul lui Mihai 
Viteazul, şi soru-sa Florica, dăruiau, la Braşov, bisericei „ce iaste 
hramul Precisti şi a lui Sfeti Nicolae“, moșia Micşeneştii din apro- 
pierea mănăstirei Căldărușanii (judeţul Ilfov) *). Sunt dascălul Sava 
Şi dascălul Vasilie, dintre cari cel din urmă nu poate fi decât 
„Vasile diacul“ amintit la anul 1633 în „Istoria bisericii Şcheilor 
Braşovului“ a lui Radu Tempea, ca tată al „popii Pavel“. 

Asupra unui alt dascăl al școalei românești a Braşovului din 
veacul al 17-lea, cu totul necunoscut până astăzi, ne dă unele ştiri 
interesante un document din anul 1700, găsit de noi în arhiva 
județeană a Făgărașului. 

Este o scrisoare cu data de 15 Mai 1700 a marelui judeţ 
al Braşovului, adresată „căpitanului suprem al cetății şi al dis- 
trictului Făgăraş“, Simeon Boeriu, în care cel dintâi îi comunică, 
ungurește, prin „secretarul unguresc al liberei şi crăieştei cetăți a 
Braşovului“, Andrei Literat, rezultatul anchetei sale făcute în chestia 
moştenirii celor două fiice ale răposatului Ghiurca Dascălul din 
Braşov: Stana şi Stanca, dintre cari cea dintâi fusese măritată la 
Făgăraş. 

Documentul, a cărui importanță zace şi în faptul că ne dă 
informaţii asupra averei şi gradului de cultură al unui dascăl ro- 
mânesc de acum trei sute de ani, cuprinde și fasiunile mai multor 
martori braşoveni asupra celor auzite dela răposatul dascăl Ghiurca 


1) Astăzi biserica „Icoanei“, Ciaușul David sosea la 25 Mai 1706 la 
Brașov însoțit de „zece slugi“ (sampt 10 Knechten) — v. lorga, Socotelile 
Brașovului (An. Ac. Rom. tom. XXI, p. 234). 

2) A. Papiu Ilarion, Tezaur de monumente istorice, Bucureşti 1862, vol. 
I. p. 385. 

cu privire la înzestrarea fiicei sale de la Făgăraş şi la averea ce 
voia să lase fiicei sale nemăritate rămase la Braşov. Căci nu trebue 
să uităm, că suntem într'o epocă când martorii vii înlocuiau încă 
în cele mai multe cazuri mărturiile scrise. 

lată aici, în traducere, şi interesanta fasiune a primului martor, 
„Reverendul Popa Siicul, protopop românesc în Șchei de ani 77“. 
Este protopopul Vasile, fiul protopopului Vasile Hoban, dascălul 
preoţit din anul 1659 şi predecesorul dascălului Ghiurca.!) După 
depunerea jurământului el declară următoarele : 

„Nu pot să afirm că cunosc și aș fi văzut deosebit fiecare din obiectele 
și argintăriile specificate în foaia de întrebări, (însemnarea unor obiecte din 
zestrea fiicei măritate la Făgăraş, despre care vom vorbi mai jos), dar măr- 
turisesc cu bună credința mea, că atunci când tatăl jupânesei Stana, Ghiurca 
Dascalul, de aici din Şchei, înbolnăvindu-se, m'a chiemat la dânsul acasă ca 
să-l împărtășesc cu sfintele taine, și după ce am săvârşit acestea după do- 
rința lui, vorbind de una şi de alta, mi-a spus mie și popii Cârstea: Socofind 
laolaltă cheltuelile de nuntă și cu toate celelalte ce le-am dat fiicei mele 
Stana, măritate la Făgăraş, se urcă ușor până la 200 de florini. Fiicei Stanca, 
rămase lângă mine nu i-am dat, însă, aşa zicând nimic. De aceea din puţinul 
ce ar rămânea după moartea mea, fiică-mea, Stanca, nu mai poate primi 
nimica, ci tot ceeace rămâne să fie a fiicei rămase lângă mine, Stanca“. 

Aproape identice au fost fasiunile celorlalți martori, ceeace a 
şi dat câştig de cauză „Stancăi Dascălului“ din Braşov, căci pre- 
cum vedem însemnat în dosul actului, cele două surori „s'au 
împăcat“ (megbekeltettek). 

Pe ultima pagină a documentului, ros de timp și rupt în mai 
multe locuri, se găsește însemnarea făcută la Făgăraş, în 22 Mai 
1700, asupra unor lucruri din posesia Stanei de la Făgăraş care 
formau obiect de controversă între moştenitori, făcându-se amin- 
tire şi de foaia de zestre a Stanei, numită în originalul unguresc, 
care bâjbăe de termeni latineşti, contracts, 

Judecata de moştenire se făcu în fața „sedriei“ sau a „tablei“ 
judecătoreşti a Făgărașului, al cărei președinte era însuşi „căpitanul“ 
cetăţii şi districtului Făgăraş, nobilul român maghiarizat Simeon 
Boeriu (Bor Simon). 

Reproducem aici începutul interesantei liste, de obiecte cari 
au făcut parte din averea unui dascăl românesc din veacul al 17-lea: 

O mantie albastră căptuşită cu bogaziu. 


1) Radu Tempea, Istoria bisericei Scheilor Brașovului, publ. de Dr. 
Sterie Stinghe, Braşov 1899, pag. 17 și urm. 


OBCU CLUJ 





— 502 — 


O roche de „anglie“ de culoare violetă cu „midărul“ ei. 
Un pocai de argint 
(rupt) 
Un şal multicolor 
4 agrafe de argint 
4... (cupt) . . . . de argint 
2 căni de cositor 
4 talere de cositor 
3 cămăși cusute cu fir 
3 feţe de perină 
. (rupt) e a 

Din document reiese că averea totală a dascălului braşovean 
se ridica la aproape 400 florini, sumă considerabilă pentru se- 
colul al 17-lea, corăspunzătoare cu valoarea unei case bune din 
cartierul principal al Brașovului. 

Ceeace bate însă mai cu seamă la ochi în acest interesant 
document este numele unguresc de Ghiurca, în loc de Gheorghe, 
dat dascălului român braşovean. Acest fenomen curios și în acel 
timp foarte obicinuit în Ardeal are nevoie de o explicaţie. 

Se ştie că în veacul al 17-lea propaganda calvinistă şi ma- 
ghiarizătoare în biserica şi şcoala românească a Ardealului ajun- 
sese la culme. In anul 1910 regretatul profesor blăjan Dr. loan 
Raţiu a și descoperit şi publicat actul de fundaţiune şi regula- 
mentul de funcţiune, prin care proprietara de atunci a cetăţii şi 
domeniului Făgărașului, principesa văduvă a Ardealului Susana, 
înființa la anul 1657 şcoala mixtă maghiaro-românească a Făgă- 
rașului.!) Văduva principelui ardelean Gheorghe Râkoczy 1, prietenul 
și aliatul lui Matei-Vodă Basarab m'a întemeiat în realitate o şcoală 
nouă românească, sau chiar cea dintâi şcoală românească a Făgă- 
raşului, precum credea răposatul Raţiu și cu dânsul și alți istorici 
români, ci ea a reorganizat numai vechea şcoală românească a 
Făgăraşului, aşezând-o în imediata apropiere a şcoalei ungurești 
„pentru ca elevii români să învețe ungurește şi să se deprindă cu 
uşurinţă în scrierea maghiară și latinească“. 

Dascălul şcoalei principale a Românilor din "Țara Făgăraşului 
nu mai putea ieși ca până atunci din vechea şcoală de „slovenie“ 
de pe lângă mânăstirile și bisericile românești, ci numai „din șco- 
lile reformate ungurești“; ei nu trebuiau să mai înveţe „sârbeşte“, 


1) Nicolae Aron, Monografia bisericelor, școalelor și reuniunilor ro- 
mâne din Făgăraș, Făgăraș, 1913. pag. 207 şi urm. 

ci ungureşte şi latineşte. Ba, ce e mai mult, zeloasa principesă 
calvină amenința chiar cu „aruncarea în starea de iobăgie“ pe toţi 
acei „dieci“ sau „grămătici“ români ortodocşi din ţara Oltului, 
cari nu vor fi ieşit din noul ei aşezământ. 

Și numele dascălului braşovean necunoscut până astăzi — 
şi care putea să fie chiar și de origine făgărășană, ca mulţi alți 
dascăli şi preoți români brașoveni, ne aduce aminte de aceste 
încercări îndepărtate de maghiarizare din trecutul Românilor arde- 
leni, când şcoala maghiaro-română a unei principese culvine, cu 
dascăli maghiari şi români calvini era totodată şi şcoala normală 
şi seminarul tuturor dascălilor şi preoților români ortodocși din 
întinsa şi străvechea „țară“ românească a Făgărașului. 


JB 


Manole Manul fiul starostelui Manul Apostol ctitor 
al unui paraclis al bisericei Sf. Nicolae din Brașov . 


Intr'o plângere latinească a fruntașilor obştei româneşti a 
Brașovului, alăturată la scrisoarea din 18 Decemvrie 1750 a gu- 
vernatorului Ardealului, comitele Haller, găsită de noi între hâr- 
tiile neînregistrate ale arhivei oraşului Braşov, aflăm între altele şi 
câteva date nouă despre un binefăcător necunoscut al bisericei 
Sf. Nicolae din Braşov din prima jumătate a veacului al 18-lea. 

Este Manole Manul, fiul vestitului om de încredere al lui 
Constantin Brâncoveanu şi staroste de neguţători Manul Apostol şi 
al evlavioasei nepoate a Văcăreștilor, Zamfira, cunoscută și prin 
actele sale pioase săvârşite la Brașov. Noi nu cunoşteam, decât 
frumoasa danie făcută în anul 1750 bisericei Sf. Nicolae de văduva 
lui Manole Manul, contesa Smaranda Bălăceanu, nepoată de fiu 
a vestitului general şi conte austriac Constantin Bălăceanu, căzut 
în bătălia dela Zârneşti dela 21 August 1690. Sunt frumoasele moșii 
Cacaleţii Vechi şi Reda Barbului, rămase până astăzi în proprie- 
tatea bisericei. Din documentul de mai sus aflăm însă, că şi soțul 
ei, înainte de moartea care la găsit la Braşov, „a dispus cu voința 
lui ca din moștenirea lui să se zidească un paraclis lângă biserica 
Sf. Nicolae din Braşov“ (disposuit sua conscientia ut ex haere- 
ditate ipsius aedificetur una Capella ad latus Templi). „Noi — 
scriu fruntaşii Românilor braşoveni guvernatorului |. Haller — am 
notificat domnului Judeţ al Brașovului Martin Closius scopul nostru 

de a realiza acea operă, care însă a răspuns că nu poate concede 
acest drept, dar să înaintăm un memorial Magistratului. Dar când 
am prezentat acel memorial nu ni s'a primit cererea. Așa am tre- 
buit să recurgem din nou la principele Grigorie, Voevodul Mol- 
dovei. Şi îndată a scris Măria sa Excelenței Sale Domnului general 
comandant (al Ardealului) comite de Traun, care a răspuns Ex- 
celentissimului Voevod, ca să se zidească paraclisul (Capella) şi 
astfel am săvarşit edificiul“. 

Tot din cuprinsul acestei plângeri aflăm că marii judeţi ai 
Braşovului făceau un adevărat târg cu parohiile româneşti ale ţării 
Bârsei. După ce se aduce un exemplu concret din Stupinele Bra- 
şovului, ni se spune că „toţi preoții din districtul Bârsei (Ţara 
Bârsei) cumpără parohiile dela d-l judeţ al Braşovului, care le dă 
scrisori de stăpânire asupra parohiilor (Omnes Sacerdotes inter Dis- 
trictu Barceuşi existentes emunt parochias a Domino Judice Coro- 
mensi, qui dat eis literas super posident. Parochiis). 

Jalba e iscălită şi provăzută cu sigiliile următorilor cunoscuţi 
şi vrednici fruntaşi români braşoveni: Protopopul Eusfatie (Grid), 
Popa Radu Tempea, Popa Boris Nicolae, Popa Dumitru (Duma), 
Gocimanul (Sindicus) Petcu Inășoiu, Pavel Moisi, Hagi Radul Bo- 
ghici, Hagi Radul Inaşu, Hagi Dumitrul „Ciurcul, IHristof Voicul, 
Gheorghe Hârs, Chiru Lazar, Gheorghe Voicul şi Gavilă Hagi (Hristu). 

HI. 
Boghicii descendenţi din boierii Doicești şi Rudeni. 

Valoroasa lucrare a d-lui prof. Axente Banciu asupra „su- 
fletelor uitate“, cari au fost marii filantropi şi oameni de cultură 
ai Braşovului frații lon și Constantin Boghici, a aruncat multe raze 
de lumină asupra unor pagini din cele mai întunecate ale istoriei 
Românilor braşoveni. Cine s'ar fi gândit însă că aceşti mari spri- 
jinitori ai tiparnițelor româneşti de acum mai bine de un veac au 
fost, prin originea lor, înrudiți cu una dintre cele mai vechi Și 
neaoşe familii boierești ale Ţării Românești ? 

Un document din anul 1791 al arhivei acestui oraş!), necunoscut 
până acum, ne 'spune că Anastasia, soția fruntaşului neguţător braşo- 
vean Jon Boghici şi mama fraţilor lon şi Constantin Boghici, a 
fost fiica neguţătorului brașovean Constantin Dan. i 


1) Vezi Arhiva Mun. Braşov, Dosarul IV F. 7. pag. 446. | 

Acest Constantin Dan care a mai avut un frate lonifă!) a 
fost fiul fruntaşului membru al soborului bisericei Sf. Nicolae de 
la începutul veacului al 18-lea, Constantin Dan (bătrânul), pe care 
un document din anul 1736 ni-l arată ca fiind născut pela 16812) 
şi cale poseda în anul 1727 şi o vie în Valea Călugărească, „la 
Cernăteşti“.3) 

O notiță genealogică din valoroasa publicație de „Documente“ 
din anul 1908 a d-lui Dumitru Z. Furnică, făcută pe temeiul unor 
acte aflătoare în arhivele Statului din Bucureşti, ne spune că „Dan 
Constantin Braşoveanu neguțător în Brașov“ a fost căsătorit cu 
Caliţa, fiica paharnicului Chiriţă Doicescu, fiul paharnicului Radu 
Doicescu şi a Ilincăi, fica lui hadu Rudeanu, care a trăit pe la 1680.%) 
Radu Doicescu ajunse pe timpul lui Const. Brâncoveanu spătar, 
iar strămoşii familiei aveau boierii şi pe timpul lui Mihai Viteazul. 

Nu mai puţin strălucită era originea Rudenilor, pe cari îi 
putem urmări până în secolul al 15-lea, şi despre cari se crede 
că au fost înrudiți de aproape cu Basarabii. Și soţia marelui 
boier al lui Mihai Viteazul, Stroe Buzescul, despre a cărui familie 
însuși istoricul Wolfgang Bethlen afirma că era una „din cele 
mai vechi şi ilustre“ ale Ţării Româneşti,5) a fost o Rudeancă. 
Teodosie Rudeanul, marele logofăt al lui Mihai Viteazul şi mai 
târziu ban al Craiovei, a fost autorul celebrei cronici de curte a 
lui Mihai Viteazul, păstrată numai în cunoscuta traducere ampli- 
ficată a Silezianului Balthazar Walther, unul din admiratorii sinceri 
ai marelui luptător român. 

Mult sânge nobil românesc a trecut în decursul veacurilor 
Carpaţii şi foarte mult a fost înghiţit şi de nobilimea maghiarizată 
a Ardealului. De aceea nu ne putem decât bucura când îl vedem 
păstrându-și şi mai departe însuşirile sale strămoşeşti și contribuind, 
fie cât de modest, şi la întărirea şi progresul românismului dintre 
Tisa şi Carpaţi. 

1) Constantin Dan — fiul, decedat înainte de anul 1791 a mai avut 
încă patru fete, între cari și pe Păuna şi Linca măritate cu îruntaşii negu- 
țători brașoveni Hagi Mihai Alexi (Vilara) şi Florea Inașu-Șetraru. 

2) Vezi dosarul Gavril Hristu, întocmit de noi, în Arh. Mun. Braşov. 

3) N. lorga, Brașovul şi Românii, Bucureşti 1905, pag. 415. 

4) Dumitru Z. Furnică, Documente privitoare la istoria comerțului la 
Români, București, 1905, pag. 374. 


5) Woligangi de Bethlen. Historia de Rebus Transylvanicis, Cibinii, 
1782, vol. IV. pg. 545. 

Ștefan Mailat 


Domnul Făgărașului 
(1502—1550). 


de Pr. Octavian Popa 
profesor secundar, 


(Urmare) 
Lupta dela Feldioara. 


Zapolia a ajuns într'o situație foarte critică și s'a refugiat 
în Polonia. Petru Perânyi, care îl părăsise și trecuse la Fer- 
dinand, laolaltă cu Valentin Torâk, au concentrat o armată de 
Ardeleni pentru a cuceri părțile, cari mai erau credincioase lui 
Zapolia. Pe aceştia însă i-a bătut în primăvara anului 1529, în 
Ţara Bârsii, Petru Rareș, domnul Moldovei, care era aliatul lui 
Zapolia. Zapolia îi promise lui Rareș în schimbul sprijinului Ci- 
ceul, Bălăuşerul, Cetatea de Baltă, Bistriţa cu întreg ținutul și Valea 
Rodnei.!) In acest timp însă Mailat, comandantul cetăţii Fagăra- 
Șului, voevod al Ardealului şi comisar regesc, numit de Ferdi- 
nand, înţeles cu episcopul Gerendi și cu Marcu Pempilinger, 
comitele Sașilor, se silia din toate puterile să câștige oraşele 
şi cetățile ardelene pentru Ferdinand. Sibiul ţinea cu trup cu 
suflet la Ferdinand, mulţumită asigurărilor date de Mailat, că 
va fi apărat contra lui Zapolia. Mailat și Valentin Torok au 
adunat pentru Ferdinand o frumoasă și respectabilă armată com- 
pusă din nobili unguri, din Sași și Săcui. La aceasta se adaogă 
frumoasa armată a lui Mailat, compusă din boierii și supușii 
români ai domeniului de Făgăraș. 

Partidul lui Zapolia încă a crescut și s'a întărit în Ardeal, 
mai cu seamă decând acesta s'a reîntors din Polonia, luându-și 
reședința la Lipova. 

Atunci s'a lățit vestea, că Petru Rareș, la porunca sultanu- 
lui Soliman, care se îndrepta cu o mare armată contra lui 
Ferdinand, năvălește din nou în Ardeal. Rareș însuși nu a putut 
veni în Ardeal, din cauza boalei soției sale, care a și murit în 
28 lunie 1529, dar a trimis în Ardeal două armate: una sub 

comanda marelui vornic Grozav, care avea ordin „să iasă in fața 


1) Majlâth B. pag. 12 şi Szilâgyi 1. 246. 

Brașovului pe drumul de jos“ (probabil Oituz) şi alta sub co- 
manda lui Barboski, portarul Sucevii și a lui Danciu, părcălab 
de Roman, cărora le-a poruncit să între în Ardeal „pe drumul 
de sus al Sucevii“. 

Armata marelui vornic Grozav s'a ciocnit cu armata arde- 
leană a lui Ferdinand, de sub conducerea lui Ştefan Mailat, epis- 
copul Gerendi și Valentin Torăk, în 22 lunie 1529 lângă Feldioara 
(aproape de Brașov). Dupăce Săcuii au trecut la începutul luptei 
de partea Moldovenilor, așa încât Ardelenii au trebuit să lupte 
“mai mult cu Săcuii decât cu Moldovenii, armata lui Ferdinand 
a fost zdrobită cu desăvârșire și comandanții au putut scăpa cu 
fuga. Mailat, urmărit de Moldoveni și de Săcui, s'a ascuns sub 
un pod al Oltului, deunde apoi a luat-o spre Făgăraș, unde și-a 
găsit adăpost sigur. 

Lupta dela Feldioară a fostgrozavă și în mare parte decisivă. „In 
acea luptă nenorocită, ca să nu zicem rușinoasă, scriu Braşovenii, am 
pierdut toți soldații, şi toate tunurile noastre au fost duse de Mol- 
doveni. Niciodată ţara Bârsii nu a suferit un dezastru aşa de 
mare“. Cronicarul Brutus spune, că vestea acestei strălucite 
fapte de arme a stârnit mare speranță în sufletul lui Zapolia. 
Cronica timpului, scrisă la ordinul lui Rareș, istorisește astfel: 
„Protivnicii se arătau a fi mai tari, căci aveau foarte multe arme, 
cărora le zic tunuri şi alte mai mici asemenea lor. Creștinii 
(înţelege pe Moldoveni) chiemând pe D-zeu în ajutor și începând 
lupta, protivnicii de'ndată o luară la îugă, dând dosul şi lăsând 
cu rușine toate tunurile... cu cară și cu călăreți cu tot; ceice 
se pricep la astfel de lucruri, ştiu prea bine dece folos ne-au 
fost ele atunci. Căzut-au foarte mulți dintre dânșii străpunși de 
suliți și măcelăriți și uciși lângă apa Bârsei... Şi întorcându-se 
din răsboiu cu biruință, creștinii împreună cu fruntașii lor și luând 
pradă dela dușmani, o aduseră cu mare cinste Domnului Petru...“1) 

Auzind Zapolia de înfrângerea armatei lui Mailat și alui 
Târk a dat ordin armatei sale de sub conducerea lui Șt. Bathori 
să pătrundă în Ardeal?) Acesta a venit şi a convocat dieta la 


1. Ursu 0. c. pag. 15—17, Szilâgyi 1. 246, Majlath B. 13, Szâdeczki 
17, Bunea 36, N. lorga o. c. ll. 139. 

2) Acest Bathori e din ramura de Șimleu, pe când Ştefan B. palatinul, 
care a avut comandă în armata lui Ferdinand, a fost din ramura de Ecsed. Pe 
Ştefan Bathori de Șimleu Zapolia l-a numit voevod al Ardealului şi locțiitor al 
său V. Syilăgyi 1. 246. 

Dateș, lângă Murăș, pe ziua de 13 lulie 1529. Dar nici Mailat 
nu a Stat în nelucrare. Cu Târăk laolaltă şi-au refăcut armata 
și câștigând tunuri dela Sibieni, a pornit contra lui Bathori. Dar 
când armatele au ajuns față față, Bathori, văzând pregătirile 
serioase făcute de adversari, așa a știut întoarce lucrurile, încât 
nu au ajuns la răsboiu, ci au căzut de acord, ca partizanii lui 
Ferdinand să meargă, unde vor voi. Mailat s'a reîndors la Făgăraș, 
Târ&k a luat-o spre Ungaria, iar Bathori a cuprins Alba-lulia.!) 

Zapolia şi-a pus în gând să cucerească ţinuturile săsești, 
cari erau pe partea lui Ferdinand. Cu deosebire voia să supună 
Sibiul, care a provăzut cu tunuri pe Mailat și pe Torok. In acest 
scop Zapolia în 9 Sept. 1529 dă o proclamaţie cătră Sibieni, în 
care le cere să îndepărteze pe comitele Marcu Pempilinger, să 
alunge din oraş pe toți aderenţii lui Ferdinand și ei în 6 zile 
să se supună. Provocarea a rămas fără rezultat, pentru-că 
Pempflinger îl chiamă în ajutor pe Mailat dela Făgăraș. 

Mailat îmbărbătează pe Sași, organizează armata Sibienilor 
şi ia măsuri înțelepte pentru o rezistență îndelungată. Trecând 
termenul pus de Zapolia, Ştefan Bathori, voevodul său ardelean, 
pornește laolaltă cu Cociard Kun contra cetăților săsești. Au 
blocat Sighișoara și Mediaşul, au cuprins Slimnicul și biruitori 
au înaintat spre Sibiu și au asediat cu toată puterea pe Mailat. 
Acesta însă așa de bine a Știut să organizeze rezistenţa Sibiului, 
încât nu numai că a zădărnicit blocada, dar atât de puternic a 
pregătit apărarea, încât Sibiul a servit ca loc de refugiu sigur 
pentru aderenţii lui Ferdinand?) 


O aventură neplăcută. 


Sprijinul, ce l-a dat Sașilor dela Sibiu a făcut să crească 
mult vaza lui Mailat. El însă nu s'a mulțumit cu atâta. In acest 
timp, în care autoritatea regească a scăzut mult şi când mulți 
aventurieri au ajuns la poziţii înalte, ba până și pe tronuri 
domnești, Mailat, care a dat dovezi strălucite de talentul său 
militar și de spiritul său de organizare — pentru mărirea altora — 
începe să se gândească la sine însuși, la propria sa mărire. El 
deaci încolo urmărește un gând măreț, gândul dea pune mâna 


!) Szilâgyi IL. 247, Majlath B. 14, Szâdeczki 17, Bunea 36. 
2) Majlâth B. pag. 15. 

pe Ardeal. Nu mai era mulțămit cu stăpânirea Făgărașului și cu 
voivodatul Ardealului, ci voia să deslipească Ardealul de Ungaria 
și să ajungă el principe. Toate acțiunile lui de aci încolo sunt 
îndreptate spre realizarea acestui plan măreț. E! vedea, cum 
celelalte țări românești, Muntenia și Moldova, sunt principate cu 
domnii lor români și sa gândit, că și Ardealul, țară românescă 
şi el, ar putea deveni principat sub domnul român al Făgăra- 
șului, pe care „boierii români îl cinsteau ca pe un principe,“ 
cum spunea Nicolae Valahul. 

In primăvara anului 1530 el se căsătoreşte cu Ana Nădasdy. 
Prin aceasta el a pregătit calea de a ajunge singur stăpân al 
Făgărașului și de drept, precum era de fapt. 

În timpul acesta Moise, domnul Munteniei, e alungat din 
scaun de Vlad al V-lea. Moise la început fusese de partea lui 
Zapolia şi a turcilor. Zădărnicindu-se însă expediția din 1529 
a lui Soliman contra Vienei, el trece de partea lui Ferdinand, 
ceeace i-a slăbit puterea lui la Poartă. Boierii, folosind aceasta 
schimbare a domnului, uneltesc contra lui și alungându-l din 
scaun, pun în locul lui pe Vlad al V-lea.:) Moise fuge în 
Ardeal și cere ajutorul lui Mailat. Acesta gândindu-se la ajuto- 
rul, ce l-ar putea avea dela Moise pentru realizarea planurilor 
sale, fără a mai aştepta avizul lui Ferdinand, părăsește cu ar- 
mata sa Sibiul, trece pela Turnu-Roșu în Muntenia și atacă pe 
Vlad. Vlad, cu ajutor turcesc, îl bate pe Mailat la Viișoara în 
August 1530, unde Moise e ucis, iar Mailat, căzând prizonier, 
e dat în mâna turcilor.?) 

Prinderea lui Mailat cauză o mare bucurie lui Zapolia, 
care credea, că acum va pune mâna pe puternica cetate a 
Făgărașului. Turcii au adus pe Mailat în Ardeal şi înaintând 
până sub zidurile cetății Făgărașului au început atacul contra 
cetății. Făgărașul însă rezistă vitejește și atunci Turcii și Muntenii 
arătându-l pe Mailat garnizoanei, au provocat-o să predea cetatea 
regelui Zapolia, dacă voiește să i se elibereze stăpânul. Boerii 
români din cetate nu au voit să predea cetatea și atunci Turcii, 


D) Xenopol, Vol. IV. ed. [li pag. 195—196, Majlâth B. la pag. 15 şi 
Szădeczki la pag. 17 dau numele de Petru contrariului lui Moise. Probabil îl 
confundă cu Petru Rareş al Moldovei. 

2) Xenopol o. c. pag. 196, Bunea 36, Majlâth 15, Szădeczki 17, 

neputându-o lua cu lupta, s'au retras în Muntenia, târând cu ei 
și pe Mailat. Din Muntenia însă cu ajutorul unor credincioși și 
îndrăzneți Făgărășeni, a izbutit să scape și venind în Ardeal 
s'a închis în cetatea sa. 

Vestea despre prinderea lui Mailat a ajuns și la prietenii 
săi din Ungaria și din acest prilej Nicolae Românul (Olahus) 
scrie lui loan Zalay, comitele Pojonului, că îi curg lacrămile, 
când se gândește la bunul lor prietin Ştefan Mailat, care din 
devotament față de regele său s'a jerfit cu toate că ușor i-ar îi 
fost și lui să rămână în Sibiu, cum au făcut ceialalți prieteni 
ai săi. 1) 

Influenţa lui Nâdasdy. 


Cum am arătat mai sus, Mailat încă înainte de aventura 
nenorocită din Muntenia s'a căsătorit cu Ana, sora lui Toma 
Nâdasdy, cu care era coposesor al cetății și domeniului de 
Făgăraș. Astfel a ajuns cumnat cu unul dintre cei mai de seamă 
magnați ai Ungariei. 

Totuş cei doi cumnați, prietini vechi și buni, numai la început 
au fost amândoi în o tabără. Mai târziu, și-au împărțit rolurile: 
când unul era cu Ferdinand, celalt era cu Zapolia şi când 
unul credea că-i potrivit momentul să treacă în cealaltă tabără, 
și celalt își potrivea trecerea în partidul advers.?) 

In acest timp Toma Nâdasdy era între partizanii lui Zapolia. 
Trecerea sa întâmplat cu prilejul expediției Turcești în Ungaria 
și Austria din 1529. Nădasdy era comandantul armatei lui 
Ferdinand, care apăra Buda. In 8 Sept. 1529 sa predat garni- 
zoana germană din Buda, deşi bombardamentul cetăţii încă nu 
începuse și zidurile erau puternice, ba în aceiași zi au respins 
un puternic atac turcesc. Cea mai mare parte a garnizoanei a 
fost măcelărită, iar majoritatea a populației, temându-se de 
răzbunarea lui Zapolia, s'a refugiat și cei rămași, cu deose- 
bire cei mai tineri, au fost luați prizonieri și duși în robie 
turcească. Comandantul cetăţii, Toma Nâdasdy, încă a căzut 
prizonier, dar a fost eliberat la intervenţia lui Zapolia, pro- 
miţând că va părăsi pe Ferdinand, și va trece la Zapolia, și 


) Bunea 37. Majlâth B. 17. 
2) Acsâdy o. c. pag. 135. 

astfel nu i s'a întâmplat nimic.!) Prin aceasta Nâdasdy, unul 
dintre cei mai puternici stâlpi ai domniei lui Ferdinand, ajunge 
pe un timp aderentul și sprijinitorul lui Zapolia, care în lanuarie 
1530, l-a numit vistiernic al său.?) 

Nâdasdy avea o minte ageră, era un bun bărbat de stat 
şi diplomat iscusit. Şi-a făcut studiile în Germania și Italia, 
vorbea mai multe limbi şi se adăpase din belșug din izvoarăle 
umanismului. Mailat, cu știință și cultură mai puțină, era însă 
un soldat îndrăzneţ și viteaz, bun strateg şi bun organizator. 
Contimporanii maghiari și sași adeseori făceau aluzie la originea 
lui românească, pe care o socotiau ca ceva dejositor. Chiar și 
istoriografii, cari se ocupă cu el, recunoscându-i însușirile stră- 
lucite, amintesc și originea lui cu numirea de batjocură „valan“.5) 
Aceasta era o piedecă pentru Mailat întru ajungerea țintei, 
pe care și-a propus-o și pentru a ușura această piedecă sa 
căsătorit cu sora lui Nădasdy și a trecut la calvinism. 

Prietenia celor doi bărbaţi distinși a strâns'o tot mai mult 
stăpânirea în ţinutul Făgărașului, în care Mailat își avea reșe- 
dința, iar Nâdasdy ţinea un castelan și această prietinie și îm- 
preună — stăpânire, la cari se adaugă și căsătoria lui Mailat, 
au dus la o strânsă colaborare şi sprijinire reciprocă pentru 
întreagă viața lor. Nădasdy avea o mare influență asupra cum- 
natului său, datorită culturii vaste, precum și împrejurării, că 
prin Năâdasdy a putut Mailat să-și creeze și susțină legături cu 
cei mai de frunte nobili maghiari, ba chiar să ajungă în fruntea 
lor,*) 

In 1530 Mailat era partizanul lui Ferdinand, în favorul 
căruia lucra printre Sași și cu deosebire între Sibieni, laolaltă 
cu comitele Saşilor Marcu Pempflinger. 


Duplicitatea lui Mailat. 


Influenţa lui Nădasdy nu era atât de mare încât să anihileze 
spiritul de inițiativă şi acţiune al lui Mailat în scopul de a-și 
realiza planurile sale de mărire. Activitatea lui Mailat a deș- 

1) Acsâdy o. c. pag. 76. 

3) Acsâdy o. c. pag. 81-—82, 

3) Acsâdy la pag. 72 îl numeşte „elm&s olâh“, valah cuminte, ingenios. 

4) Acsăâdy, o. c. pag. 135—137. 

teptat bănuieli în sufletul lui Zalai. Lui Zalai i se părea, că 
Mailat e prea nestatornic și prea mult lucrează în interesul lui 
Ferdinand. Scrie deci lui Nădasdy și îi atrage atenția asupra 
activității lui Mailat, care părăsind Făgărașul s'a dus la Sibiu, 
unde a întărit pe Sași în credință îaţă de Ferdinand şi i-a 
organizat militărește contra lui Zapolia. Totodată Zalai îşi exprimă 
bănuiala, că Mailat ar vrea să ajungă singur stăpân al Făgăra- 
şului, nemai voind să ştie, că peste Făgăraș stăpâneşte laolaltă 
cu Nâdasdy, ba — dupăcum e informat — nici nu mai vrea să 
îngădue lui Nâdasdy să între în Făgăraș. Despre toate acestea 
apoi Nâdasdy îi scrie lui Mailat în Martie 1530 așa dar înainte de 
aventura din Muntenia, și îi face imputări, că lucră contra dis- 
poziţiilor sale, în favorul lui Ferdinand și contra lui Zapolia. 

Mailat răspunde cumnatului său apărându-se, că el nu a 
lucrat nimic contra dispozițiilor sale, nu sa deobligat nimănui 
şi cu toate că ar putea lucra contra regelui loan, el stă liniștit. 
El s'a dus la Sibiu chemat de Sibieni. Ar fi voit să plece din 
Sibiu, dar căpătând friguri nu a putut porni la drum. Protes- 
tează contra bănuelii lui Zalai, că el sar privi de singur stă- 
pân peste Făgăraș și nu ar voi să îngădue venirea lui Nâdasdy 
în cetate. Declară, că el a privit Făgărașul ca aparținător lui 
Nâdasdy, ba dacă Ardealul întreg ar fi în mâna lui, el l-ar 
considera de al lui Nâdasdy, căruia îi jură credință şi îl roagă 
să vină la Făgăraș, ca să se convingă personal despre credința 
sa și să se înțeleagă, ce ar trebui făcut pentru ţinerea în bună 
stare a cetăţii.!) 

Totuși nici după nenorocita aventură din Muntenia nu s'a 
liniştit. In Maiu 1531 e membru marcant al guvernului din 
Sibiu, care reprezenta interesele lui Ferdinand. Din guvern fă- 
ceau parte Gerendi, Horvath, Alexe Bethlen, Apafi şi Pemplinger, 
cu cari în | Maiu 153| a iscălit un acord pentru apărarea 
Sibiului și au depus jurământ de credință lui Ferdinand. Tem- 
peramentul său nu l-a lăsat să stea în nelucrare, ci peste puțin 
timp a cuprins Prejmerul, pe care l-a înapoiat numai în schimbul 
unei frumoase sume de bani.) Tot atunci a făcut o escursie 


') Majlâth B, o. c. pag. 18--19. 
2) Szilăgyi o. c, I. 251. 

în părţile apropiate ale Săcuimii, câștigând mulţi aderenți pentru 
Ferdinand, prin ce și-a mărit și el popularitatea și iniluenţa.!) 

Aceasta a fost ultima pășire făţișe pentru Ferdinand în 
această perioadă. Mailat avea motiv să fie nemulțumit cu 
Ferdinand, care promitea mult, dar împlinia puțin. Ajutorul 
material armat promis de mult timp Sibienilor nu mai sosia. 
Mailat se temea, că fiind Făgărașul şi celelalte proprietăți ale 
sale pe teritoriul, în care Zapolia avea mai mulţi aderenţi, ușor 
S'ar fi putut pomeni atacat de Zapolia cu ajutorul Muntenilor, 
al Moldovenilor și al Turcilor. Insuși cumnatul său îl îndemna 
să treacă de partea lui Zapolia, iar pentru el, pentru Nâdasdy, 
să gătească terenul pentru a trece din nou la Ferdinand, unde îl 
atrăgeau interesele, fiindu-i proprietăţile în acele părţi ale ţării, 
unde erau mai numeroși aderenți lui Ferdinand. 

Interesele materiale și familiare ale celor doi cumnaţi cereau 
deci ca ei să schimbe rolurile. Pentru aceasta însă ei au făcut toate 
pregătirile, ca trecerea dintr'o tabără în cealaltă să se facă în 
mod onorabil fără a li se ştirbi prestigiul și autoritatea. Incă în 
Februarie 153| Ferdinand dă un nou act de donațiune asupra 
Făgărașului în favorul celor trei prieteni: Mailat, care era și 
voevodul său ardelean și comite al Săcuilor, lui Toma Năâdasdy, 
care era încă partizan al lui Zapolia și lui loan Zalai, comite 
de Pojon. Toţi trei prietenii primesc în comun stăpânirea Făgă- 
rașului ca răsplată pentru merite. Două luni mai târziu dăruește 
și Zapolia Făgărașul cu întreg domeniul său, lui Toma Nâdasdy, 
ca răsplată pentru merite. Firește, Nădasdy nici nu se gândea 
să ia Făgărașul dela cumnatul său, ba i l-a și cedat cu totul, 
dupăce la sfârșitul anului 1531 Mailat — deși nu cu totul pe 
față şi fără rezerve — a trecut pe partea lui Zapolia.?) Dar 
în acelaș timp întăria și încuraja pe Sibieni în credința faţă de 
Ferdinand, ajutând pe Pempilinger la organizarea mai departe 
a rezistenţei Sibienilor. Cel mai mult timp și-l petrecea în Sibiu, 
de unde informa despre toate pe cumnatul său, și în acelaș timp 
ușura drumul unora dela Sibiu la aderenții lui loan din Sighi- 
Soara. 


1) Majlăâth B. 19. 
3) Szilăgyi o. c. pag. 251 şi Szadeczki o. c. pag. 17. 

Liga patrioților. 


Intr'aceea tot mai mult se măria nemulțumirea față de cei 
doi regi. Răsboaie între ei, răsboaie cu Turcii, lupte între ade- 
renţii celor doi regi, jaturi şi focuri în tot cuprinsul Ungariei 
și Ardealului se ţineau lanț dela dezastrul dela Mohacs, iar stă- 
pânirea turcească se întindea mereu. Mai mulți nobili, în 
fruntea cărora stau Toma Nâdasdy, Gheorghe Sulyok, epis- 
copul de Pecs, Pavel Bakits și Ştefan Mailat au pornit o 
mișcare pentru salvarea patriei. Aceștia cu dela sine putere au 
chemat statele regnicolare la o adunare la Vesprâm pe 9 Maiu 1531. 
Amândoi regii, alarmaţi de această mișcare, au oprit adunarea şi 
astfel convocarea nu a dus la nici un rezultat.!). Darideia a 
început să prindă rădăcini în sufletul multora și se lăția tot mai 
mult. Cu deosebirea magnații ardeleni au început să socotească 
pe amândoi regii de primejdioși pentru ţară. 

In acest timp câmpul de operaţie al lui Mailat era tot 
Sibiul, care se săturase de promisiunile goale ale lui Ferdinand 
și abia mai putea rezista apăsării lui Zapolia. Mailat numai aşa 
a putut ținea pe Sibieni în credință față de Ferdinand, că a 
încheiat la 1 Maiu 1531 acordul amintit mai sus cu episcopul 
Nic. Gerendi și cu nobilii Gaspar Horvath, Alexe Bethlem şi 
Nic. Apafiy pentru apărarea credinţei, a patriei și a Sibiului. ?) 
Astfel de acorduri — confoederatio — între nobilii puternici, 
erau obicinuite în acest timp și mai cu seamă în Polonia erau 
la ordinea zilei. 

Intraceasta însă idea conducătoare a adunării zădărnicite 
dela Veszprem, mântuirea patriei dela ruina totală, preocupa tot 
mai mult pe Mailat și pe tovarășii săi. In 1 Nov. 1531 se în- 
tâlnesc conducătorii în Zăkâny și hotărăsc convocarea dietei pe 
primele zile ale lui lanuarie 1532 la Kenes. La întrunirea din 
Zâkâny a luat parte şi Nâdasdy. Deoarece el avea motive să se 
teamă pentru situaţia, în care l-a adus această participare față 
de Zapolia, pentru a se simţi în siguranță, în 4 Nov. 1531 a 
încheiat în cetatea lui Mailat Berzencze, o alianță ofensivă și 
defensivă cu partizanii lui Ferdinand; Ştefan Mailat, Valentin 


') Majlâth B. o. c. pag. 21. 
2) Maijlâth B. o. c. pag. 25. 

Târsk, loan Zalai, Pavel Bakich, Gh Sulyok, episcopul de Pecs, 
Ştefan și Gaspar Sulyok, în înţelesul căreia toți aceștia se obligă 
— pe lângă pierderea averii şi a vieții — să nu-l părăsească 
pe Nâdasdy în nici o primejdie, să-și expună pentru el viața și 
domeniile și să-l apere până la marginea posibilității contra 
oricui, de orice rang și poziţie ar fi.1) 

Cu această alianță Mailat l-a apropiat mult pe cumnatul 
său de partizanii lui Ferdinand, pregătindu-i astfel o trecere 
onorabilă la Ferdinand. 

Aflând Zapolia despre adunările dela Zăkâny și Berzencze, 
precum şi de planul de a convoca dieta la Ken6s și socotind 
de primejdioasă acţiunea lui Mailat, din cauza căruia nu putea 
înfrânge nici rezistenţa Sibienilor, a păşit cu toată energia 
contra lui. Prin ordinul din 13 Noemvrie 1531 confişcă moșia 
dela Ţânţari a lui Mailat, din cauza crimei de nesupunere și 
de les majestate şi dăruește această moșie Brașovenilor. In mo- 
tivarea confiscării regele amintește, că Mailat agită în favorul 
Nemţilor și ajută pe aceștia contra lui, a regelui încoronat, pri- 
cinuindu-i, vai, mult rău prin aceasta. ?) 

Mailat însă nu s'a lăsat intimidat de această hotărîre a lui 
Zapolia, care i-a mărit autoritatea și popularitatea. El a des- 
voltat o întinsă activitate în scopul de a îndupleca pe cât mai 
mulți să ia parte la dieta dela Ken6s. Adunarea aceasta n'a mai 
putut fi împiedecată nici de Ferdinand, nici de Zapolia. Acesta 
a oprit pe Nâdasdy să ia parte la adunare, sub amenințarea de 
a pierde graţia regală. Asemenea a făcut şi Ferdinand față de 
aderenții săi. Zădarnic! Staturile regnicolare sau adunat într'un 
număr foarte mare la Ken6s în | lan. 1532 și atât pentru nu- 
mărul mare, cât și pentru hotărârea adusă, meritul principal îl 
are Mailat. Hotărârea e de cea mai mare importanță: „Cei pre- 
zenți pe acela dintre principi, cari își dispută coroana, îl vom 
recunoaște de rege, care va fi mai în stare de a apăra patria, 
și în acest scop vom trimite delegați atât la Ferdinand, cât şi 
la loan, dar ca răspuns așteptăm fapte, nu vorbe frumoase, altcum 
suntem mai gata să ne supunem Turcului“.*) 


1) Majlâth B. o. c. pag. 25. 
*) Majlâth B. o. c. pag. 26. 
3) Majlâth B. o. c. pag. 27. 

Cu hotărîrea aceasta avea Mailat să-și legitimeze acțiunea 
de mai târziu. 

Bunii patrioţi voiau unirea țării, chiar și sub Turci. Li se 
părea, că soartea Munteniei și a Moldovei e mai bună decât a 
țării lor. Staturile adunate în Martie 1533 au spus lui Ferdinand: 
„Cele mai multe comitate sunt într'o stare de proprietate atât de 
tulbure și de amestecată, încât dispută în continu, că oare aparțin 
M. Tale, sau protivnicului, Și nu se poate aplica nici legea, pen- 
trucă celce vede că pierde cauza trece la contrar“.!) Era o stare 
apăsătoare, sufocătoare, din care Mailat și tovarășii săi voiau să 
mântuiască ţara, iar când Mailat a văzut, că Ungaria nu poate 
fi salvată, a încercat opera de mântuire pentru Ardealul nea- 
mului său. 

Răsboaiele și luptele interne, jafurile, arderile și uciderile 
au provocat o mare sărăcie și o mare neîncredere: „Sărăcia au 
însoțit-o tot felul de năcazuri morale: neîncrederee generală, bă- 
nuiala și suspiciunea. Nime nu se mai încredea în tovarășul 
său, ci interpreta greşit orice pas și bănuia şi pe cei mai încer- 
cați. Pe cel care din Buda sa retras la moșia sa, l-au bănuit, 
că a trecut pe partea lui Ferdinand. Vistiernicul lui Zapolia, T. 
Nâdasdy, a plecat cu armata contra lui Serdy, căpitanul par- 
tidului lui Ferdinand. Imediat l-au bănuit, că a trecut pe partea 
lui Ferdinand cu vistieria țării, care însă era goală. Dealtă parte 
partizanii lui Ferdinand, cu deosebire Valentin Torok, s'au aven- 
turat până la Buda, prădând fără cruţare moșiile contrarilor. Za- 
polia a cerut ajutor dela pașa din Simendria. Acesta a și venit 
cu 25.000 soldaţi și s'a legat cu jurământ, că nu va prăda pă- 
mântul ungar, ci va pustii Austria și Moravia. loan i-a dat și 
călăuză, care să-l conducă într'acolo. Pe drum însă pașa sa răz- 
gândit și a găsit, că-i mai comod să pustiască pământul ungar, 
care era neapărat, decât să-și încerce norocul în Austria. A 
pustiit dar părțile acelea ale ţării, cari până atunci au fost 
cruțate și după șapte zile s'a întors cu de trei ori atâția robi, 
câți oameni a avut în oastea sa. S'a scuzat, că n'a pustiit do- 
meniile lui Zapolia, ci ale contrarilor săi. N'a voit totuș să 
elibereze nici un rob... între cari nu era nici un Neamţ.2) 


!) Szilâgyi o. c. |. 253. 
*) Acsâdy o. c. pag. 82—83. 

Intre astiel de împrejurări înființarea ligii patrioţilor apare 
deplin îndreptățită, cu toată nemulțămirea celor doi regi, nepu- 
tincioşi a mântui ţara, pe care fiecare o reclamă contra celuilalt. 


Schimb de roluri. 


Din cele de până aici se vede, că situația celor doi cum- 
nați era destul de delicată. Duplicitatea lui Mailat, înclinarea 
tot mai mult spre Ferdinand a lui Nâdasdy, trebuiau să ducă 
în curând la o clarificare. 

Clarificarea trebuia grăbită și din cauza căsătoriei pro- 
iectată între Nâdasdy și Orşica de Kanizsa. Stingându-se ramura 
bărbătească a puternicei familii de Kanizsa, la stăruința lui 
Mailat regele Ferdinand, pe teritorul căruia se aflau moșiile 
acestei familii, a încuviinţat, ca toate averile familiei de Kanizsa 
să treacă la Orşica, logodnica lui Nădasdy. In decretul dat de 
Ferdinand se spune, că el nu constrânge pe Nâdasdy să meargă 
în răsboiu contra lui loan, ci numai“să îie de față la espediţiile 
M. Sale, dar oridecâteori regele loan ar avea cu sine ajutor 
turcesc, Nâdasdy e dator, fără nici o scuză, să facă ce va dis- 
pune Ferdinand!). Dupăcum se vede, decretul a fost astfel ticluit 
încât din el să nu apară, că Nădasdy părăsește pe Zapolia, dar 
nici să nu poată cere Zapolia lui Nâdasdy să între în răsboiu 
contra lui Ferdinand, ba în cazul că Zapolia poartă răsboiu cu 
ajutorul Turcilor — și acesta era în realitae cazul — Nâdasdy 
să stea la dispoziţia lui Ferdinand. 

Intervenţia lui Mailat la Ferdinand în favorul lui Nâdasdy, 
a făcut pe acesta să abzică definitiv de dreptul la jumătatea 
Făgăraşului în favorul surorei sale Ana, soția lui Mailat. Astfel 
Mailat își ajunge și de drept primul scop, pe care l-a urmărit, 
ajungând singur stăpân pe frumosul domeniu al Făgărașului şi 
pe cea mai întărită cetate a Ardealului. 

Serviciile reciproce ale celor doi cumnaţi duc la schim- 
barea rolurilor. Nâdasdy cu ajutorul lui Mailat, se apropie de 
Ferdinand, pe teritorul căruia erau moșiile logodnicei sale, şi în- 
lesnește lui Mailat să se apropie de Zapolia, pe teritorul căruia 
erau proprietățile sale și ale soţiei sale. 


») Majlâth B. o. c. pag. 29. 

In timpul din lunie 1532 până în Septemvrie, Mailat petrece în 
Berzencze, de unde conduce operaţiile de apărare ale domeniilor 
lui Nădasdy din Ardeal și Slavonia, atăcate de baronul Slunyi. 
La această apărare era dator atât el, cât și ceilalți tovarăși, în 
înțelesul alianței ofensive şi defensive, încheiate în Berzencze 
la 4 Noemvrie 1531. 

Intre timp cei doi cumnați pregătiau trecerea definitivă 
dintrun partid în altul. Ei voiau ca această trecere să se facă, 
fără a le știrbi cât de puțin onoarea și autoritatea și în tabăra, 
în care trec să se bucure de toate avantajele și drepturile, pe 
cari le-au avut în tabăra părăsită. Mulţămită legăturilor întinse 
ale lui Mailat, și simțului politic al lui Nădasdy, le-a succes 
pe deplin această operație anevoiasă și gingașe. Prestigiul, de 
care se bucurau cei doi cumnați se vede din faptul, că la o în- 
trunire a magnaților ţinută în Viena la 1533 Mailat a fost pus 
la dreapta regelui Ferdinand, iar în fruntea delegaţiei, care avea 
să pertracteze cu Ferdinand: condiţiile de pace, Zapolia a numit 
pe Nădasdy. 

Anii 1533 şi 1534 i-au folosit cei doi cumnați la întărirea 
lor personală și la o înțeleaptă schimbare a rolurilor, pe care a 
grăbit-o uciderea lui Aloiziu Gritti. 


Aloiziu Gritti. 


In timpul sultanului Soliman II și al marelui vizir Ibrahim- 
“pașa a ajuns la mare influență, în Constantinopol Aloiziu Gritti. 
Acesta a îost fiul natural al lui Andreas Gritti, fost ambasador 
al republicei venețiene și mai târziu doge al Veneţiei. Prin ta- 
lentele sale strălucite şi prin întinsele cunoștințe în afacerile 
europene, Aloiziu Gritti ac âștigat prietinia marelui vizir Ibrahim 
și prin el grația Sultanului, așa că ajunsese atot puternic la 
Poarta otomană. Era agentul neoficial al republicei venețiene, 
altfel era negustor. Dela începutul activităţii sale s'a străduit să 
câștige nu numai bani, ci şi legături în cercurile înalte, ceace i-a 
și succes. Locuia întrun palat strălucit, avea parcuri minunate 
și era foarte cheltuitor. Bărbat de statură înaltă, foarte frumos, 
afabil, prevenitor, dar fără simţ moral, fără scrupul, era condus 
numai de pofta de avere, pofta de mărire şi stăpânire. Sultanul, 
de care tremura Europa și mare parte a Aziei, adesea petrecea 

cu marele vizir în palatul lui Gritti, unde mâncările și beuturile 
cele mai alese și femeile și sclavele cele mai frumoase desfătau 
pe puternicul sultan şi pe marele său vizir. In acest mod Gritti 
a ajuns un factor important la Poarta otomană și afacerile cele 
mai însemnate se isprăviau cum voia el. Intreagă Europa cu- 
noștea influența orgoliosului italian și de aceea la mijlocirea 
lui recurgeau domnitorii şi ambasadorii lor. 1). 

Când regele loan Zapolia s'a convins, că el nu se poate 
susține fără ajutor turcesc, s'a hotărit să trimită la Constanti- 
nopol pe Irimie Lasky, descendentul unei vechi și bogate familii 
poloneze, bărbat cu minte ageră și simț politic, cunoscător de 
limbi și priceput în afacerile militare şi de stat. Acesta a stu- 
diat în Italia și de tânăra dat dovadă de calitățile sale distinse. 
Regele Poloniei Sigismund, de mai multe ori l-a trimis ca am- 
basador la Curtea Regală franceză. Purtarea fină, pășirea dis- 
tinsă, traiul strălucit i-au câştigat o mulțime de prietini în pă- 
tura conducătoare a Europei. Dealtăparte cheltuelile nebunești, 
caracterul nestatornic, temperamentul sangvin l-au împins din 
o aventură în alta. Fără îndoială, a fost un talent distins, dar 
lipsit și el de fond moral. Nestatornicia l-a făcut vânător de noroc 
şi de aventuri. Regele Zapolia l-a cunoscut la Curtea poloneză 
şi l-a luat în serviciul său. In acel timp nu numai soldații tre- 
ceau dintr'o ţară în alta ca acolo să lupte pentru soldă, în nă- 
dejdea. unor câştiguri mari, ei făceau asta şi oameni de știință 
și diplomaţi și scriitori, cari — fără considerare la patria şi 
familia lor — îşi puneau talentele și puterea de muncă în ser- 
viciul, aceluia, care promitea și da mai mult. Astfel de oameni n'au 
putut îi stegarii unei mari politici naționale, dar mulți îşi me- 
ritau plata cu serviciile aduse. Astfel de om a fost şi Lasky, 
care prin talentul său întrecea pe mulți din contimporanii săi 
cei mai străluciți, dar în privința cinstei şi a caracterului a 
rămas un aventurier. 

Intrat în serviciul lui loan a lucrat cu multă însufleţire în 
favorul lui, dar mai târziu, fără remușcări de conştiinţă, a trecut 
la Ferdinand. Astfel de schimbări la față erau dese în Europa 
și nu provocau Surprize, singur numai Turcii considerau — în 


') Xenopol IV. 237 şi Acsâdy 68. 

acel timp — de necinstite astiel de treceri. Fapt e, că regele loan 
a avut mult folos de pe urma lui Lasky. 

Lasky a lucrat în interesul lui Zapolia la Constantinopol 
în anii 1527 și 1528. A ajuns în capitala Turciei la 22 Dec. 
1527 şi a luat contact cu Gritti. Astfel doi mari şi inteli- 
genţi aventurieri aveau să decidă asupra sorții Ardealului și Un- 
gariei. 

Cu ajutorul lui Gritti a ajuns Lasky înaintea sultanului şi 
a marelui vizir. Gritti a influinţat, ca propunerile regelui loan, 
făcute prin Lasky, să fie primite de Soliman. Sultanul a declarat, 
că cedează Ungaria lui loan, pe care socotindu-l de prietin sta- 
tornic şi necondiționat, îl va ajuta contra lui Ferdinand, îără a 
pretinde vreun tribut.!) 

Cu prilejul expediției turcești în Ungaria — 1529 — Gritti 
încă l-a însoțit pe sultan, dar — după dorința Veneţiei — nu- 
mai până la Buda, nu și la Viena. Incă înainte de plecarea sul- 
tanului din Ungaria, Zapolia a numit pe Gritti de vistiernic și 
de arhiepiscop de Eger (Agria), crezând, că Gritti, care se bu- 
cura de un bun renume ca om energic și financiar espert, îi va 
putea aduce în rând finanţele zdruncinate. Gritti însă, în lipsă 
de izvoară de venit, nu a putut restabili finanțele şi astel regele 
loan Zapolia, văzând și nemulțămirea cauzată prin această nu- 
mire, în lanuarie 1530 l-a trimis în misiune la Constantinopol, 
unde altfel îl atrăgeau și interesele lui, fiind neguţător şi arândaș 
al dărilor statului și unde își putea deprinde influința-i covâr- 
șitoare.?) In locul lui Gritti, Zapolia a numit de vistiernic pe 
Nâdasdy, dupăcum am arătat mai sus. 


Misiunea lui Gritti. 


Gritti în 1532 a fost încredințat de sultan, ca să reguleze 
granița Moldovei dinspre Polonia. 

Nu și-a putut împlini însă misiunea, pentrucă dupăce 
înaintase în Moldova cale de două zile, i sa spus, să nu se 
ducă mai departe, deoarece domnui Petru Rareș i-a întins o 
cursă, voind să-l piardă. El părăsi misiunea dată de sultan și 
trecu în Ardeal, unde dieta dela Ocna Sibiului i-a dat titlul de 


') Xenopol IV. 237 şi Acsâdy 68—69. 
2) Acsâdy pag. 81. 

locotenent-general a! regelui ungar.!) Intors în Constantinopol 
el se plânse contra lui Rareş, deșteptând în sultan o stașnică 
mânie contra domnului Moldovei. Rareş avea motiv să se poarte 
astfel, fiindcă înţelese că turcii au de gând să pună pe tronul 
Moldovei pe Gritti, sau pe unul din fiii săi. 

Sultanul în toamna anului 1533 a început răsboiu cu Perzia, 
un război lung şi greu. Operaţiile le conducea Soliman în per- 
soană. Pentru a nu avea neplăceri în. Europa, sultanul în 1533 
a încheiat pace cu Ferdinand. În înțelesul acestei păci Ungaria 
avea să fie împărțită între Ferdinand și loan și cu împărțirea 
aceasta a fost încredințat Gritti ca reprezentant și comisar al 
sultanului. Gritti de mai înainte a fost numit de loan de guver- 
nator al Ardealului și căpitan suprem al țării.?) 

Gritti a plecat din Constantinopol în 18 lulie 1534. Incă 
înainte de venirea lui au venit ştiri despre planurile lui. Se 
vorbia că el ar vrea să ajungă rege al Ungariei și pe cei doi 
fii ai săi, să-i facă domni în Moldova și Muntenia. Ştirile acestea 
erau întărite și de alaiul şi de puterea armată, cu care venia. 
La Târgovişte îi ies înainte solii lui Radu Paisie, domnul Mun- 
teniei și ai lui Petru Rareș, domnul Moldovei și îi aduc daruri. 

Intru întâmpinarea lui și-au trimis reprezentanți amândoi 
regii Ungariei. loan a trimis pe Urban Battyânyi, loan Doczi și 
Gașpar Perusich, — Ferdinand a trimis pe Gothard Kun și pe 
Ştefan Mailat, care avea și încredințarea să învite pe Gritti, ca 
să-l cerceteze pe Ferdinand. In 1 Aug. Gritti, pe care îl însoțiau 
cei doi fii: Antoniu de 18 ani, episcop de Eger (Agria)?) și băețelul 
Petru își așază tabăra la Râșnov, iar în 7 Aug. a întrat în Brașov, 
după un scurt atac dat de urmata turcească, ce avea la dispo- 
ziția sa, unde și-a început activitatea prin impunerea de mari 
dări asupra orașului. 

El a dat ordin să se prezinte toţi magnații înaintea sa. Nu 
Sa prezentat Emeric Czibâk, episcop de Oradea și vicevoevod al 
Ardealului, unul din stâlpii domniei lui Zapolia. Czibâk și-a 
așezat mica sa tabără de 200 de călăreți la Felmer (aproape de 


:) Xenopol IV. 238, 

%) Szilâgyi 1. 254. 

3) In acel timp se făceau mari abuzuri la conferirea beneficiilor epis- 
copeşti, ceeace a contribuit mult la isbucnirea şi lăţirea Retormaţiunii. 

Făgăraş), și fiind făcut atent, că Gritti îi pregăteşte pierirea, fiindcă 
vede în el o piedecă în împlinirea planurilor sale se pregătia de apă- 
rare. Gritti — la îndemnul lui loan Doczi— a dat ordin să fie prins 
Czibâk şi cu executarea ordinului a fost încredințat Urban Batthânyi, 
care în noaptea de 12 Aug. a atăcat tabăra dela Felmer și pătrunzând 
cu locotenentul său Ştefan Ghiczy, în cortul lui Czibâk, l-au 
provocat să-i urmeze la guvernator. Czibâk, ştiind ce-l așteaptă, 
s'a opus cu îndârjire, dar a fost biruit şi Ghiczy i-a tăiat capul, 
pe care ducându-i lui Doczi, acesta în dimineața zilei de 13 
August l-a aruncat la picioarele lui Gritti, în prezenţa lui Gothard 
Kun și a lui Ştefan Mailat. Băgând de seamă Gritti, că aceştia 
au rămas dureros surprinși de acest înfiorător spectacol, a spus 
că el nu a voit omorul, ci a dat numai ordin să i-l aducă pe 
Czibâk și a dispus, să se facă o înmormântare cinstită capului 
nenorocitului episcop. 

Omorârea lui Czibâk a făcut pe toţi să vadă limpede pla- 
nurile lui Gritti. In noaptea următoare Mailat și ceilalți magnați 
au părăsit tabăra lui Gritti, hotărîți să înceapă lupta contra 
crudului aventurier. 


Uciderea lui Gritti. 


Gritti a doua zi a plecat şi a luat drumul spre cetatea în- 
tărită a Mediașului, unde credea, că se va putea apăra, până îi 
va veni ajutor dela Zapolia și având nădejde, că va îi ajutat și 
de armata munteană și moldoveană, ce se afla în Ardeal. Petru 
Rareș la venirea lui Gritti a trimis în Ardeal o armată sub con- 
ducerea logofătului Toader, care acum era la câţiva chilometrii 
de Mediaș. 

Intr aceasta Nicolae Pat6csi, nepotul lui Czibâk, la îndemnul 
lui Mailat, poartă în largul Ardealului sabia însângerată, che- 
mând pe toți la luptă contra tiranului. Chemarea a avut efect, 
nu numai pentru a răsbuna pe Czibâk, pe care toată lumea îl 
respecta, ci și pentru a pune capăt jafurilor, pe cari le comitea 
armata lui Gritti în drumul său. In timp de 10 zile s'a adunat 
o armată de 15000 de luptători. In fruntea mișcării era Ştefan 
Mailat, insuflând curaj şi încredere pretutindenea, ținând în 
dreapta sabia și în stânga buciumul de răsboiu. Na trecut mult 
și armata, compusă din Români, Unguri, Săcui și Saşi s'a ridicat 

la 40000. Intro consfătuire a celor mai de seamă magnați, veniţi 
cu trupe numeroase, Mailat, domnul Făgărașului, a fost proclamat 
de comandant. 

Mailat a pornit armata contra Mediașului, în care s'a închis 
Gritti, care a scris după ajutor regelui loan, pașalelor dela 
Simendria şi Buda și lui Rareș. Logofătul Toader avea ordin dela 
Rareș, să se prefacă, că e pe partea lui Gritti, dar să spriji- 
nească pe Ardeleni. O nouă armată de 6000 de Moldoveni, sub 
comanda vornicului Hurul a fost pornită spre Mediaș, cu ordinul 
să sprijinească pe Ardeleni, pentrucă și Rareș ştia de planul lui 
Gritti de a pune mâna pe Moldova pentru unul din fiii săi. 

Ardelenii lui Mailat au pornit atacul în 28 Sept. 1534, în- 
curajați și de regele loan, care a scris lui Mailat și lui Kun, că 
Gritti trebue să moară. Când s'a văzut părăsit de toți și trădat 
și de Saşii din Cetatea Mediaşului, văzând, că nu se mai poate 
susține, Gritti a făcut apel la Moldoveni. Aceștia i-au scris că 
poate veni le ei, tără primejdie, cu oricine va voi. El s'a predat 
cu cei doi copii Moldovenilor, cari l-au dat în mâna lui Mailat. 
Doczi încă a căzut prins. Atât Gritti, cât și Doczi au fost deca- 
pitați, iar cei doi fii ai lui Gritti au rămas în mâna Moldove- 
nilor, cărora Ardelenii le-au dat și capul lui Gritti, ca să fie dus 
lui Rareș. Rareș a trimis pe lumea cealaltă și pe cei doi îii ai 
lui Gritti: pe unul înnecându-l, pe celalalt decapitându-l.!) 

Prin pășirea atât de energică, care a dus la pierderea lui 
Gritti, Mailat a devenit cea mai populară figură a Ardealului. 
Acum a fost prilejul potrivit, ca cei doi cumnaţi să schimbe de- 
finitiv rolurile. Nădasy, conform legăturilor încheiate mai înainte, 
trece fățiș pe partea lui Ferdinand, Mailat trece la Zapolia, care 
în dieta ținută în Turda la 28 Oct. 1534 îl numește pe Mailat, 
— la dorinţa insistentă a statelor ardelene — de voevod al 
Ardealului, cu toate că Zapolia nu se încredea deplin în schim- 
băciosul, dar popularul român. Prin numirea de voevod și din 
partea lui Zapolia, influența lui Mailat în Ardeal a crescut foarte mult. 

Tot din acest timp se începe înrâurirea călugărului Gheorghe 
Martinuzzi“ — Fratele Gheorghe, Frater Georgius, pe scurt Fratele 
— asupra lui Zapolia. 

') Szilăgyi 1. 225—258, Xenopol IV. 239—240, I. Ursu: Petru Rareş 
35—36, Majlâth B. 39—48, Acsâdy 108. 

Fratele Gheorghe. 


Gheorghe Utjesenovici, după numele mamei Martinuzzi, sau 
cum se numia el și cum îl cunosc contimporanii Fratele Gheorghe, 
a fost unul din cei mai puternici stâlpi ai lui Zapolia. Urmaș al 
unei familii nobile sărace din Croaţia, crescut între Unguri, și-a 
căutat de tinăr liniştea în mănăstire, îmbrăcând haina albă a 
călugărilor Paulini. In mănăstire sa dedicat cu totul învățăturii 
și nu peste mult s'a ridicat la o mare autoritate cu mintea, cu 
Știința și cu energia lui, ajungând egumen al mănăstirii de 
Sajolâd. Când Zapolia fugia de dinaintea armatei lui Ferdinand, 
a chemat la sine în Borsod pe Fratele Gheorghe, pe care îl cu- 
noștea de mai înainte și de atunci sa legat între ei prietenia cea 
“intimă şi durabilă, care i-a unit pentru întreagă viața și a pre- 
gătit întrarea Fratelui în istorie. Fratele Gheorghe a însoțit pe 
rege în Polonia, unde prin talentul său oratoric a deșteptat vii 
simpatii pentru Zapolia și a făcut pe foarte mulți Polonezi să 
între în armata lui Zapolia. Regelui Poloniei Sigismund i s'a 
raportat, că Fratele e în stare să miște nu numai oamenii, ci şi 
pietrile. Pe Sigismund nu l-a putut mișca să pășască în ajutorul 
lui loan, dar nu a împiedecat înrolarea Polonezilor în armata lui 
loan. De aci încolo Fratele a rămas sfetnicul intim al lui Zapolia. 
După omorârea lui Czibâk, Fratele Gheorghe ajunge episcop de 
Oradea și vistiernic al lui Zapolia, iar influența lui în afacerile 
țării e decisivă.l) 

Episcopul de Lund, loan Wese, îndatăce a luat contact cu 
curtea lui Zapolia, a observat că aici fără călugăr nu se poate 
ferici, iar Mateiu Held, un însemnat bărbat din anturajul lui 
Ferdinand, a spus că Martinuzzi e regele regelui său.?) 

Intre cei doi bărbaţi mari, între viteazul și popularul voevod 
Mailat și între învățatul și influentul călugăr încă de mai înainte 
era o ură personală aprinsă, care de aci încolo, fiind în acelaș 
partid, avea să dea naştere la multe ciocniri. Fratele a sfătuit pe 
Zapolia să nu numească pe Mailat de Voevod. Călugărul cunoştea 
energia și statornicia, ce o depunea Mailat în îndeplinirea pla- 
nurilor sale, cunoştea mintea ageră, talentul militar și curajul 


1) Acsâdy o. c. 55—56 şi 109; Majlâth B. p. 49. 
3) Acsâdy o. c. 153. 

viteazului stăpân al Făgărașului și acestea îl făceau să vadă în 
Mailat un rival vrednic de temut. Avea şi motive personale și 
motive de stat să se opună numirii de voevod a lui Mailat, 
Mailat şi altcum era cel mai de frunte și mai popular om al 
Ardealului și uşor ar îi putut răpi în favorul său toată puterea 
și ar îi putut nimici influența Fratelui. Motivele de stat erau, că 
Mailat, fiind până acum omul lui Ferdinand, în secret ar putea 
lucra și de aci încolo în favorul lui Ferdinand, prin ce ar în- 
străina Ardealul dela Zapolia. Toate acestea le punea Călugărul 
înaintea lui Zapolia, îndemnându-l să nu numească pe Mailat 
de Voevod. Zapolia, deşi aprecia motivele Călugărului, nu-i putea 
da ascultare, deoarece popularitatea lui Mailat era atât de mare 
şi dorința Ardelenilor de a-l avea de voevod unanimă, încât 
Zapolia nu îndrăznea să refuze împlinirea ei. Pe lângă aceea, 
din cauza uciderii lui Gritti, pe care el n'a împiedecat-o, Zapolia 
se temea, că va atrage asupra sa urgia sultanului și pentru acest 
caz prietinia lui Mailat îi era foarte prețioasă. Acestea l-au în- 
demnat să dea ascultare dorinței unanime a statelor ardelene și 
în dieta dela Turda, convocată pe ziua de 28 Oct. 1534, numeşte 
de voevod al Ardealului pe Ştetan Mailat, domnul Făgărașului, 
locţiitorul de până acum al lui Ferdinand.!) 


(Va urma). 


” Majlăth B. 49—50, 

O piatră pentru adevăratul monument 
al lui Șt. O. losii 
— Contribuţie biografică — 
De G. Maxim-Burdujanu 


(Urmare) 
Sibiu 1889—91. 


Povestea cu precocele debut literar al lui Şt. O. osii nu 
e numai un salt prea mare al imaginaţiei, ci corespunde unei 
mărturisiri demne de crezut, cel puţin în cadrul unei amintiri 
ce vine doar din partea fratelui poetului, la care se alătură — 
ca dată și sens — următoarea a d-lui C. Lacea. „Până nu am 
prins de veste că Ştefănică al nostru scria versuri, nu vedeă 
nici un camarad nimic extraordinar în el. Când i-am citit primele 
versuri, nu mai știu. Atâta știu că în clasa a patra (Sfţii Con- 
stantin și Elena 1889) m'a felicitat de ziua mea în versuri, cari 
însă s'au pierdut în cursul războiului“. (|. c., 30). 

Că prea de timpuriu pus ne-ar părea debutul lui Şt. O. Iosif, 
când ne gândim că e vorba de anul 1888: „EI începuse să scrie 
poezii de la vârsta de 13 ani“, chiar îndrăsneț i se păru lui 
losif Vulcan, care — zice D-ra A. losif — îi refuzase poetului 
publicarea primelor versuri în revista „Familia“ pe motivul 
critico-literar „că vrea să întreacă pe Eminescu, care a început 
să scrie la 18 ani“. 

Această gelozie rămâne în picioare pentru „nașul literar al 
lui Eminescu, chiar de-am înainta debutul eminescian schim- 
bând pe „18 ani“ cu 16, ca cel cunoscut de biografi.!). 

Totuși prea tânărul poet nu se mâhni de refuzul lui |. 
Vulcan, ci, din contră — mărturisește aceeași soră a poetului — 
„Ştefan a făcut mare haz de această scrisoare — că doar de 
vre-o patru ani se învrednicise Şt. O. Iosif cu porecla de „poetul“ 
botezat de colegii lui: „la vârsta de 10 ani, făcea rime și-i 
ziceam poetul“ povestea lon Scurtu cândva familiei losif. Că 

1) Doar în lan. 1866, iscălind: „M. Eminovici, privatist“ publica: „La 
moartea lui Arune Pumnul“, printre celelalte „Lăcrămioarele învățăceilor gim- 


naziaşi de'n Cernăuţi, la mormântul prea iubitului lor profesor Arune Pumnul, 
repausat într'a 12/24 lanuariu 1866“. 

„poetul“ făcea rime, nu-i de mirare pentru cel căruia mai târziu 
avea să-i curgă versul cum alunecă izvorașul din tăinuita inimă 
a muntelui, pentru noi, debutul său literar, rămâne deocamdată 
la poezia trimisă lui losif Vulcan: „Când era la Sibiu — deci 
“prin 1889 sau 1890 — știu c'a trimis o poezie la revista „Fa- 
milia“, ne informează sora poetului. 

In această privință avem chiar unele atestări: că ar îi pu- 
blicat pentru prima oară prin revistele și ziarele din Ardeal,) 
ba chiar fratele poetului ne servește o informație la fel.?) Această 
svâcnire a versului e în legătură și cu activitatea extra-şcolară 
a elevului Şt. O. Iosif, din clasa V-a a liceului unguresc din 
Sibiu, după cum ne informează sora poetului: „Se unește cu mai 
mulți elevi români din liceu și formează pe ascuns o Societate 
de lectură, unde citesc autori români din țară; poetul de pre- 
dilecție Eminescu“. Cu acestea putem încheia capitolul „primelor 
versuri“, adăogând și anticipaţia: vor îi fost de sigur eminesciane. 

Dacă regretăm, împreună cu d. C. Lacea, pierderea poeziei 
dedicată acestuia în 1889, precum și toate acele scrisori trimise 
de losif din Sibiu, ne mângăiem cu singura rămasă, care pe 
lângă multe știri bune și rele despre profesorii timpului, închide 
prețioasa mărturisire a poetului care întregește și întăreşte an- 
ticipările noastre: „Am o locuință frumoasă, la marginea ostică 
a Sibiului (Kiirschnergasse No. 28); în toată ziua văd răsărind 
soarele. Adeseori privesc perdut spre munţii Făgărașului, atunci 
a3 vrea să pătrund prin acești pereţi vineți și ochiul meu să-şi 
arunce privirea rătăcitoare spre partea, în care e așezat Braşo- 
vul. Nu mai pot să uit Tâmpa; nu mai pot să uit acele zile 
fericite, când culcat pe foile uscate în umbra stufoșilor fagi dam 
frâu liber gândirei și ascultam sângur mierla, cum cântă. 

Dar şi aici mi-am aflat un loc, unde pot să rechiem li- 
niştea dulce și să alung grijile și necazurile. Am un isvor, a 
cărui apă privind-o cum să împletește în mici vălurele, îmi vine 
în minte poezia lui Sihlean: 


2) „Luceafărul“ 1919, 366, 

8 Din partea fratelui poetului avem informațiile: „primele poezii se 
pare că au fost trimise la „Familia“ lui Iosif Vulcan din Oradia Mare — 
„Făt Frumos“ 1926, 144. 

Vezi tu râul călător 
Cum în valuri tulburate 
Să asvârle ?.... 

Râu-i viaţa sbuciumată 
etc. etc.. 


Mă întrebi ce-mi place mai mult Brașovul sau Sibiul? 
Ador poziția încântătoare a Brașovului, că în valea lui m'am 
născut şam crescut, dar în privința caselor şi zidirilor Sibiul îl 
întrece. 

Acum la revedere în scris. S. Iosif. (datată Sibiu 19 st. n. 
1889, loc citat 37). 

Trecând la activitatea şcolară a poetului precizăm: clasa 
a V-a o face în cursul anului şcolar 1889,90, urmând să se în- 
scrie în clasa a Vl-a peniru anul următor 1890/91. De se va fi 
întâmplat această înscriere, nu știm, ceeace-i însă sigur, este 
pierderea unui an de școală în schimbul unui an de grea în- 
cercare pentru sănătatea lui Șt. O. Iosif: „clasa Vl-a n'a mai 
urmat-o la Sibiu pierzând un an din cauza unei boli grele de 
stomac“. 


București: 1891—1895, 


„Tot ochii ăştia, amândoi, 
Aşa frumoși, aşa senini 
Să mi-i aduci tu înapoi 
Să nu-i uiţi dragă prin streini. 
lată a treia etapă școlară și tot odată popasul definitiv al 
celui ce nu putea să rămână altul decât tot „pribeagul“. 
Venirea lui Şt. O. losif la București este aidoma căderii 
străbunicului „losif Omu“ în Ardeal; însă, pe când pribeagul 
macedonean de atunci „căzuse în mijlocul sărăciei singuratice“ 
a unor Români ardeleni, cari tot „îl întâmpinară cu un strigăt 
de bucurie“, strănepotul poet se trezi strein în Bucureștii tulburi 
și grăbiţi, fără să-şi mai îi găsit un „Om“. Şi „inadaptabilul“ 
biografiilor, va fi rătăcit mult prin forfoteala aceea de oameni, 
până ochii unui frate din Ardeal să-l îi zărit, cum numai oamenii 
crescuți în același mediu se pot vedea întreolaltă: „un rătăcit 
care se aruncă în valurile tulburi ale unui oraş mare cu o carte 
în mână. 

Și nu e un basm: așa s'a pomenit losif în București“. 

Şi dacă „basmul, D-lui Zaharia Bârsan, nu-i plăzmuit, ci-i 
aevea întâmplat, ne-o spune însuşi faptul că streinul, rătăcind din 
loc în loc, a ajuns și el „prin cine știe ce minune“, să-și asi- 
gure un cuib, nici acesta însă de lungă durată: „dela o vreme 
şa luat o odăiță într'un fund de curte din strada Știrbei-Vodă 
la o bătrână. Şi s'a culcat acolo o noapte, două, trei,.... iara 
patra zi dimineaţa, când era să iasă, bătrâna i-a eșit în prag și 
l-a întrebat fără nici un gând rău: „Dar Domnul nu-și aduce ba- 
gajul“? Copilul, cu sufletul strâns, şi-a strâns cartea subsuoară 
şi-a plecat... şi nu s'a mai întors acolo niciodată“.!) Şi că în- 
duioșătoarea reeditare a povestii lui losif Omu de altă dată pentru 
poetul căzut în haosul Bucureştilor e realitatea îmbinată poetic 
de D-l Zaharia Bârsan, ne-o dovedesc faptele ce urmează: dela 
Sibiu familia Iosif a trecut munţii îndreptându-se spre Turnu- 
Măgurele. Numai elevul Şt. O. losii trebui să-și lase părinții şi 
să-și mâie pașii spre capitala ţării. Am putea fixa toamna 1891 
ca dată a înscrierii poetului la pensionul Codrescu (?): „ca să-și 
prepare echivalența de clasa V-a“. Cu toate aceste știri, — mai 
puţin precise la fratele poetului?) — timpul prins între Septem- 
vrie 1891 și Sept. 1893, este cel mai puţin cunoscut şi totuși 
cel mai prețios: acum prind să-i răsară lui Şt. O. losif în suflet 
icoanele „de'nainte vremuri“ care azi fac singurul talisman al 
„pribeagului“ ce, privind cum: 


pată la micuța casă 

Fereastra licăren lumină. 

Vezi feţe vesele la masă: 

Ei povestesc glumind și 'nchină“ 
se resemnează: 

„Tu singur te strecori prin ceaţă, 

Şi-arunci privirea cu sfială: 

Te-apucă dor de altă viaţă, 

De liniște patriarhală“ .....5) 


1) „Flacăra“, 1912—13, 2. 338. 
'2) „Făt Frumos“i 1926, 144. 
8) „Patriarhale“ 1901, 54. 

Nu știu ce se vafi întâmplat cu „echivalenţa clasei a V-a“, 
dar la pensionul Codrescu n'a rămas Șt. O. losif decât anul 
şcolar 1891/92, căci „după un an e înscris la Liceul Lazăr“, 
adică e vorba de anul școlar 1892/93.:) 

Aceşti doi ani rămân anii pribegiei de mare rost pentru 
poet. Plecând de acasă, știa bine ce-i dăduse de grijă mama lui: 


„Tu ești mai mare, mai deștept, 
Când oi muri pe tine-i las....“ 


şi'n pribegia lui se strădui mult poetul să nu înșele nădejdea 
mamei ; dar și mai mult căută să se învrednicească de talentul 
ce tot dânsa i-l recunoștea la despărţire: 


„Să-mi scrii mereu, cât vei putea, 
Că doar tu ştii să scrii frumos“... 


Şi dacă de prima grijă, cea școlară, nu se prea învrednici 
cu roade, pentru cea de a doua, poezia, îi destină întregul timp 
necesar „echivalenţei“. Ne lipsește, în momentul de față, putinţa 
de a aprecia scrisul poetului, sau mai bine zis versul acestui 
răstimp 1891/92, căci de fost au fost, credem, multe versuri, 
pentru desgroparea cărora, un biograt, D-l Dragnea, nu se bucura: 
„volumele mici (2) — e vorba între altele de volumul „Cântece“, 
ediția Flacăra 1892 — anterioare nu trebuesc desgropate, căci ar 
îi o profanare, deoarece însuşi losif le elimină din volumul 
1893—1908“. 2) 

Că Şt. O. Iosif își cântăria mult versurile ce doreau un 
loc în volum, e un adevăr ce-l voiu arăta pe larg mai la 
vale; dar conştiinciozitatea poetului nu poate astâmpăra in- 
discreția biogratului și, de aceea, vom dori desgroparea „Cânte- 
celor“ 1892, cari, deși vor cuprinde probabil dibuirile „poetului 
de la încă vârsta de 10 ani“, nu pot constitui o profonare față 
de acela care singur se desvinovăţia codrului, unicul vinovat de 
năvala versurilor: 


) Adăugăm informaţia pentru încercarea lui Ştefan Iosif, tatăl, impo- 
vărat de familie grea, de a băga pe Şt. O. Iosif „la Școala Normală de pro- 
fesori (?)“, încercare nereușită, deoarece „Șt. O. Iosif sa opus“ — ne intor- 
mează d-na A. Iosif (|. c.) 

2) D-l Dragnea analizează poeziile lui Şt. O. Iosif după volumul „Poezii“ 
1893—1908“, Buc. 1910. (Rev. teatrală, 1913, 247). 

Tu mai învățat să cânt 

Din copilărie 

Şi de-atunci mam pe pământ 
Altă bucurie“. 1) 

Deşi în capitolul: a IIl-a etapă școlară a poetului, va trebui 
să ținem samă de întreaga activitate literară din acest răstimp, 
totuşi ne vom opri să caracterizăm omul și poetul ce parcă stau 
faţă în față: după cum 1875 este anul naşterei omului-losif, 1891 
este cel al poetului. 

Şt. O. Iosif, cel legănat în cântece frumoase, din vremurile 
acelea..., cel crescut în patriarhalismul de sub cel „colț de cer 
întreg“, cuprins de „nucul falnic strajă din povești“, cel educat 
în „Brașovul cu disciplină socială, cu acel cult pentru tradiție“... 
acest Şt. O. Iosif „tânăr fără musteaţă, plin de visuri de fericire 
și glorie, venit ca spre un pământ al făgăduinţei“, căzuse în mij- 
locul Bucureștilor, care, pentru acest tânăr — mai curând „co- 
pilul cu sufletul strâns și cu cartea subsuoară“ — nu puteau 
fi decât piatra de încercare pentru cel „mânat de un gând, 
atras de o putere magică, aceea a talentului ce vrea să se ma- 
nifeste“.?) Această informație șterge una cam ieftină, venită din 
partea lui C. Sp. Hasnaș și care afirmare e cu totul opusă celui 
ce era Şt. O. losif în acest timp: „Atras de mirajul vieţei mai 
strălucite de la noi (Şt. O. Iosif) trecu Carpaţii spre Bucureşti “.3) 

Anul 1891 este clipa ciocnirei minunate între sufletul poe- 
tului şi realitatea timpului și a mediului în care căzuse, pro- 
ducând răscolirea tuturor figurilor și locurilor patriarhale, care 
vor prinde a răsări liniștite şi senine din condeiul poetului. 
Pentru D-l M. Sadoveanu anul 1891 „a făcut epocă în viaţa lui 
Şt. O. losit,?) constatare ce ne va îndreptăţi la diviziunile în- 
cercate la capitolul: activitatea literară a poetului. Deocamdată 
să ne achităm de capitolul deschis: In Sept. 1893, după multe 
rătăciri pe la acele școli bucureștene, Șt. O. losif bătu și la 
poarta liceului „Matei Basarab“ — și, după cum ea se deschise 
atunci poetului, așa să deschidem și noi matricola liceului pe 


1) „Poezii“ 1901—1902, 54. 

2) „Insemnări literare“, 1919, III. 
3) „Flacăra“ 1913, 295. 

2) „Insemnări literare“ 1919, 3. 

anul școlar 1893 94, la pagina 651, unde îl vom găsi înscris în 
clasa a 6-a cu unele observări făcute pe verso foii din matricolă: 
„în regulă dar fără taxă“, lângă care observare se adause apoi, 
după o prealabilă chibzuire din partea profesorilor acelor vremi: 
„Admis cu scutiri“. Admis a fost Şt. O. losif, dar de urmat n'a 
urmat: prea multe erau greutăţile cu care trebuia să lupte, plus 
grija pentru cei de acasă dela Turnu-Măgurele. De elevul Iosif. 
mavem nici o știre până în 5 Dec. 1893, când dă semn de viaţă 
prin prezența poetului la „Viaţa“ lui Al. Vlătuţă și Dr.A. 
Ureche, cu versificația: „Domnișoarei“. Abandonând deocamdată 
poetul, să urmărim elevul: la liceu n'a mai dat, deoarece cola- 
borarea la „Viaţa“ îi răpea tot timpul gândurilor sale. Se pare 
că în acest răstimp — din toamna anului 1891 până în Febru- 
arie 1894 — Şt. O. losif n'a mai dat pe la Turnu-Măgurele, re- 
şedinţa părinţilor. Numai așa chibzuind lucrurile ne-am putea 
da mai bine seama de ce se uita la dânsul cu atât de „dulce 
teamă“ frățiorul cel mic: 

„E mult de când nu ne-am văzut 

E-atâta haz şi bucurie 

Doar numai îrățiorul mic 

Se uită lung: nu mă mai știe... 

„In ochii lui naivi și mari 

Citesc un gând, o dulce teamă... 

Şi par'c'ar vrea să 'ntrebe *'ncet: 

Cine-i urâtul ăsta mamă? 1) 


Dar ceea ce-l ducea acasă pe Șt. O. Iosif, la sfârșitul iernei 
1894, nu era numai dorul de ai săi sau poate de „satul alb 
sclipind în zare“... sau „..poarta țărnei. Turnul vechi, O casă, 
două... toate ninse“.... ci durerea cea mare ce căzuse între ai 
lui: mama poetului era bolnavă, în urma pribegiei sale lungi 
și întovărășite de atâtea chinuri, dânsa „suflet blând și de o 
sensibilirate rară“ a trebuit să plătească cu propria-i viață pu- 
țina fericire şi liniște ce mai rămăsese aciuată în jurul familiei 
losif. Am arătat, când vorbeam de familia poetului, că moartea 
mamei — întâmplată în acestan 1894 „l-a afectat mult pe poet“, 
totuși ecoul acestei dureri va fi fost înăbușit în sufletu! poetului, 


1) Patriarhale 1901, 14. 

lăsându-ne mărturie despre această tristă întâmplare numai semni- 
ficativul titlu al poeziei „O Mamă“, cu subtitlul 1848, publi- 
cată în „Viaţa“ chiar la 1 Mai 1894. Ştim de cine e vorba: de 
mama „Popei Stan“, bunicul poetului. Ca și aceasta, care acum 
în 1894 moare în urma sacrificiilor prea mari pentru familie, 
aceea din 1848 evoca eroina-mamă, curajoasă în timpuri grele, 
înțelegând sacrificiul pentru rostul neamului : 


„Numai mama lui bătrână 
N'are lacrimi, dar oftează 
Tresărind ca fulgerată 
Faţa ei se luminează 


„Și s'asvârle aiurită, 
Să-i oprească pe soldați. 


Şt. O. Iosif va fi lăsat pe „bietul tată, împovărat de fami- 
lie cu vârsta destul de înaintată...., doborît prin moartea soției, 
perzând chiar din energia și puterea de muncă“ în paza celor 
două surori mai mari, cari „se hotărăsc să-și crească pe cei 
șase frați mai mici, între 5—12 ani, una îngrijându-i și alta 


4 


muncind ca să-i poată ajuta cu bani“, iar el, poetul, își va îi 
reluat — prin Aprilie 1894 — iarăși drumul Bucureștilor, în nă- 
dejdea că va putea și el munci, agonisând ceva pentru ai săi. 
De fapt acest gând poetul încercă a-l traduce şi în fapte cola- 
borând — vom vedea — la mai multe gazete. 

Intorcându-ne, cu însuși poetul losif, la Liceul „Matei 
Basarab“, aflăm că în lunie 1894 nu este promovat în clasa a 
VII-a, dar nici nu se prezintă la vre-un examen. De abia în 6 
Sept. 1894 înaintează Direcţiunei Liceului, următoarea cerere: 

Domnule Director, 

Subscrisul, losif O. Ştefan, urmând anul trecut 1893/94 
cursurile clasei Vl-a, vă rog să binevoiți a mă înscrie între elevii 
care dau examen în particular, pentru această clasă etc. etc.... 
iscălit Şt. O. losii; iar ca anexă — probabil obligatorie și tot 
odată de preț și crezare pentru acele vremi — adaugă urmă- 
torul certificat, titlul, prababil și textul scris de mâna poetului: 

Subs. stud. în medicină la facultatea din București, declar 
că am preparat pe D-l losif O. Ştefan de clasa Vl-a liceală. 

Buc. 1894, Sept. 6.... iscălit Ch. Laugier. 

Supunându-se examenului de clasa a VI-a, reuşi, întrunind în 
fața comisiunei compusă din |. Ghibănescu, M. Berari, P.V. 
Matei, N. M. Săveanu, lonescu Gion, etc. note mai bune la ro- 
mână și filozofie. lată-l deci în clasa a VIl-a,trecut în regulă la 
matricola liceului din anul școlar 1894/95 pag. 743. 

Elevul Şt. O. losif reîncepe activitatea şcolară cu absenţe 
nemotivate și, lucru de remarcat: cu cât lipsea mai des dela 
liceu, cu atât — vom vedea — dădea mai regulat pe la redac- 
țiile revistelor bucureștene, cu atât mai nelipsit era în cercurile 
literare ale vremii. Totuși, apropiindu-se sfârșitul anului școlar, 
Șt. O. Iosif nu mai lipsea nici chiar motivat. 

Intradevăr, se apropia bacalaureatul din lulie 1895, la care 
nu putu ajunge cu tot zelul lui final, rămânând corigent la lim- 
bile clasice: elina și latina, el fiul profesorului „perdut în fraza 
latinească a analelor lui Tacit, sau transportat și zâmbitor în 
cadența rapsodiilor omerice“.... Ba fapt şi mai curios: în Sept. 
1895, reuși la latină prin bunăvoința „consiliului şcolar“. Nu-i 
o profanare această indiscreție faţă de elevul losif, când tot 
despre el putem spune că se remarcă alături de colegi la obiec- 
tele : istorie, filozotie, germană. Scăpat și de clasa a Vil-a, se su- 
pune în Sept. acelaş an și la examenul de bacalaureat „în a 
cărei Comisiune de examinare a fost și Titu Maiorescu“.1) 

Şi fiindcă stăm să încheiem acest lung drum de școală, să 
vedem cum ne este înfățișat elevul și poetul Șt. O. losif din 
acea vreme de către însuşi subscrisul certificatului mai sus citat, 
D-l Dr. Ch. Laugier: „N'am preparat niciodată pe losif iscă- 
lirea certificatului găsit de D-voastră n'a fost decât o amabili- 
tate“ ; atât pentru elev, rămânând, cele ce urmează, numai în 
sarcina poetului: „Singurele lecţii ce-i făceam — fără succes de 
altfel — era când îl vedeam venind la restaurantul nostru de 
studenți modeșşti, cu buzunarele pline de ziare, reviste și cărți, 
pentru care-și dădea ultimul ban rezervat pentru mâncare. 

Rar când își putea plăti luxul să mănânce două porţii la 
o masă. Inzadar căutam să-i demonstrez că ar trebui întâi să 
vie la restaurant să mânânce și apoi să treacă, cu ce-i mai ră- 


1) Certificatul No. 306 din 12 Sept. 1895, din condica absolvenţilor li- 
ceului „Matei Basarab“, unde îl găsim pe Şt. O. Iosif, alături de colegi ca: 
Drăghiceanu D., Leca [., Dumitrescu I., Nica N. etc... 

mâne, să-și cumpere reviste. A rămas incorigibil spre marea mea 
ciudă, care, apreciindu-i meritele lui alese, nu-l puteam deter- 
mina să dea mai multă atenţie sănătăţii sale șubrede“ 1) 

Couchidem : cu acest an 1895 (Sept.) și numai cu mijloace 
proprii) bacalaureatul Şt. O. Iosif pune capăt peripeţiilor din 
pribegia școlară şi, renunțând — cum ne anunță D-șoara A.l. 
— de a intra în școala normală, e gata s'o pornească pe alte 
drumuri, cari, deacum înainte, vor fi mai puțin ale omului, 
aproape în întregime ale poetului Iosif. 


Poetul 
1891—1913. 


După terminarea liceului Şt. O. losif-omul, se supune, 
aprope se confundă, cu totul lui Şt. O. losif-poetul, din conto- 
pirea cărora răsare opera cea mai sinceră, după cât de sinceră 
a fost şi contribuția sufletească a omului la cea a talentului 
poetului. Rare ori întâlnim în literatură un caz similar, obser- 
vare de altfel întărită şi printr'o constatare făcută direct operei: 
„Poezia iosifiană — fie sub nota personală sau impersonală — 
este și rămâne la sursa genetică: sentimentul tristeței, dându-se 
şi unitatea structurei sufletești a poetului, pe care n'o poate de- 
păși din cauza sincerităţei lui... Este o nelimitată, primitivă sin- 
ceritate, care-l și distruge: sinceritatea prea desbrăcată, prea 
sinceră a volumului „Cântece“ 1912, care nu se poate mărgini 
la o sinceritate mai artistică, mai discretă“...5) 

Acestea ne îndreptățesc a ne ţinea privirile ațintite asupra 
poetului, pentru a cunoaște viața lui Şt. O. losif și tot odată a 
distinge următoarea diviziune — fără pretenţia de a îi definitivă 
— pentru scurgerea anilor dintre 1891—1913. 

1. 1891—1896: epoca debutului și zămislirii versului. 

II. 1897—1900: epoca închegării artistice. 


1) Dintr'o scrisoare primită de curând (1927) din partea D-lui Dr. Ch. 
Laugier, Craiova, care, deși cu rezerva făcută de D-sa asupra unor „prozaice 
și de importanță minimă“ informaţii, ne comunică preţioasele ştiri despre 
poetul nostru. 

2) Neglijăm deci informaţia lui C. Sp. Hasnaș, care spune „isprăvi li- 
ceul cu mijloacele căpătate dela părinți“. „Flacăra“ 1913, 295. 

3) D-l Prof. Leca Morariu: „Cei patru reprezentativi poeţi semănăto- 
riști: O. Goga, Șt. O. Iosif, D. Anghel, P. Cerna; curs univ. 1926—7. 

In acest răstimp încorporăm călătoria poetului la Paris și 
Germania 1899—1900. 

III. 1901 —1908: epoca maturității poetice. 

IV. 1909—1913: epoca decadenții artistice. 

Toate aceste patru epoci se caracterizează atât prin operă 
originală cât și prin traduceri, — afară de epoca a Ill-a, unde vom 
avea de adăugat și operă ieșită din colaborare. 


1: 1891 -—1896. 


Precocele debut literar al lui Şt. O. Iosif, trimis „Familiei“ 
de către însuși tânărul poet — după cum anunțam mai sus — 
rămâne pentru noi să facă încă parte din secretul acelei măr- 
turisiri a familiei Iosif, urmând ca în capitolul de față să arătăm 
ceeace există negru pe alb: a existat în ed. Flacăra 1892 un 
volum de „Cântece“ a căror desgropare — aminteam mai sus — 
era considerată de Dragnea drept o „profanare, deoarece însuşi 
Şt. O. losif le elimină din volumul 1893—1908“;1) deşi nu po- 
sedăm volumul, — îmi pare că în acest volumaș vom avea de- 
a face cu tot ce a scris Şt. O. losif încă de pe când era elev 
în clasa a V-a a liceului unguresc din Sibiu, când scria poezii : 
eminesciane, fapt atestat în atâtea locuri, ba chiar mărturisit i 
întro zi lui V. Savel de către poetul însuși: „primele versuri 
Sau tipărit în ziarele și revistele din Ardeal“.2) 

Dacă începutul și mijlocul anului 1892 se închide încă în 
taina acestui volum de „Cântece“ 1892, toamna aceluiaș an — 
până mai ieri neguroasă cercetărilor noastre biografice — per- 
mite să se intrevadă azi o rază de lumină. In Decemvrie 1913 
loan N. Roman, îndemnat de comemoratorii celor „două-zeci și 
cinci ani de acțiune ai Adevărului“, răscoli în amintirea-i din care 
răsări ca cea dintâi și cea mai blândă figura lui Șt. O. losii și 
a primului său debut literar: 

„Debutul lui Şt. O. losif în literatură ca poet, s'a făcut în 
coloanele Adevărului, în toamna anului 1892“,... și în continuare 
căutăm figura celui ce debuta: 

„Era întro după amează posomorîtă și ploioasă de Sept. 
(13 Sept. 1892). In redacția Adevărului... ușa, ce da în pasagiu, 


) „Luceafărul“ 1914, 77, în subsol. 
*) „Flacăra“ 1913, 295. 

se deschise și un tânăr, mai degrabă un copil de 16—18 ani, 
— precizăm: aproape 17 — îmbrăcat sărăcăcios, palid, cu pri- 
virea blândă, având aerul că sufere, intră înăuntru, veni la bi- 
roul meu, îmi întinse un plic și îmi spuse: „V'am adus câteva 
încercări de ale mele... și vi le las... să vedeți dacă sunt pu- 


blicabile“.!) 


Plicul — zice |. N. Roman — conținea două poezii, iată-le: 


și cealaltă: 


Clătinându-și ... 
„Clătinându-și al ei creștet, 
Stă pădurea'n vis pierdută, 
lar frunzişul, rar și veșted, 

E cuprins de-o jale mută. 
„Şi nici vântu'n nemișcare 
Nu se''ndură să-l pătrunză, 
Căci tresare, par'că-l doare, 
Când îi smulge câte-o frunză. 


„Schimbătoare este firea, 
Dar, biet suflet omenesc, 
Tu să nu-ți revolți simţirea 
Când speranţe te-amăgesc 
„Şi când visurile-ți sboară, 
Pradă unui aspru vânt: 
„Vechei, tristă zicătoare: 
Omu-i frunză pe pământ“. 


„Şi nu mă vei lăsa“? 
„Şi nu mă vei lăsa în pace, 
O! glas al tristei profeţii? 
De unde vii? şi ce te face 
Mereu de mine să te ţii? 


„Ah! de mi-ai da măcar o clipă 
De pace dulce în trecut, 

Din zbor pe-a timpului aripă, 
Până s'o prind, s'a și pierdut. 


1) „Adevărul“ — 25 ani de acțiune — (1888—1913), 1913, 290. 

„Şi tot acea poveste veche, 
Imi reșoptești azi necurmat. 
Ce se trezește în ureche, 
Ca un ecou îndepărtat; 


„O! nu da nimănui crezare, 
Nu-ţi cheltui simţirea'n vânt: 
Dispreţ sub îormă-amăgitoare, 
Este iubirea pe pământ; 


Și visu-i spuma care trece, 
Pe sânul mărei 'ntins și larg, 
lar adevăru-i stânca rece, 

De care spumele se sparg“. 


Ambele poezii, publicate în „Adevărul“ din 14 Sept. 1892, 
aproape că ne-au convins — minus probele cu textele — de 
pesimismul, sau mai bine zis eminescianismul, anticipat încă 
dela primele versuri ale tânărului poet. 

Ba ceva mai mult: prima strofă din „Clătinându-și“ ne face 
să întrezărim pe cel ce „pădurean vis pierdută“ o va preface 
în mai însufleţitul : 


„Bătrânul codru ?n miez de noapte 
Visează sub argint de lună, 

Şi, socotindu-și parcă frunza, 
Nenumărată 'n vis răsună, 
Insufleţit de mii de șoapte“. 


Publicarea celor două poezii, dădu curaj poetului de 17 
ani, căci „peste câte-va zile Şt. O. Iosif a venit din nou la re- 
dacția Adevărului cu: 

„Ah! oameni“... şi „O carte“, apărute în 26 Septemvrie 
1892“. Colaborarea la Adevărul, pe lângă satisfacția adusă poe- 
tului, mai adăuga și cei 60 lei pe lună pentru grijile rătăcito- 
rului elev-losii. — Anul următor 1893 îl aduce pe Şt. O. losif 
la Adevărul cu „o nouă și frumoasă poezie, două epigrame și o 
traducere din Petâfi“, tus-patru publicate în Nr. 4 din lan. 
acelaş an. 

„In Noaptea“, este poezia, „Unor amici“ şi „Unui pesimist“ 
sunt epigramele, iar „Cât e lumea“ e traducerea din Petâfi, care 

inaugurează șirul traducerilor din poetul înrudit sufletește cu 
traducătorul. 


Cu ce va mai fi colaborat la „Adevărul“ nu putem spune, 
lipsindu-ne colecția, — după cum nici informatorul nostru de 
mai sus nu mai cunoaște alt ceva: „Cât va mai fi colaborat 
Şt. O. losif la Adevărul şi ce va mai fi scris, nu știu, nu mi-aduc 
aminte“.1) 

Nu știm cât va mai fi bătătorit poetul drumul spre Ade- 
vărul, ne pare că l-a abandonat, ca să apuce un'altul, pe care 
avea să intre mai curând și mai deadreptul în literatură: drumul 
spre „Viaţa“. In revista lui A. Vlăhuță și Dr. V. A. Ureche şi-a 
primit Şt. O. Iosif botezul literar, desăvârșindu-se în poezie şi 
devenind un creator. 


(Va urma) 


') Cu acest prilej ținem să remarcăm greșita întârziere a debutului io- 
sifian dat de informațiile lui C. Sp. Hasnaș: „losif a debutat în literatură în 
1895“ (Flacăra 1913, 295). 

Studii de onomastică 
1. Circulaţia numelui de botez în Țara Oltului. 


de Ștefan Pașca. 
(Continuare) 
Constatări mai interesante decât din materialul comunei Corbi 
ne oferă acela al comunei Porumbacul de jos. lată tabloul sinoptic: 
Porumbacul de jos 
1680[1688|1726]1766| 1789] NUMELE 






NUMELE 








Achim 1 Dinu 1 
Adam 1 1 1 || Donea 3 
Alban 1 Dragomir j 1 

Aldea 1 1 1 1 Dumitru 31 5] 4| 5 6 
Alexandru 31 8 7 || Florea 2| 2 
Andrei 1 2] 3 2 || Filip 4] 4 1 
Anghel 1 1 1 || Gafton 1 
Anton 2 4 || Gavrilă 1 1| 5] 2 3 
Aron 1 Gearnafin 2 
Avram 16 | 14 6 || Gena 1 1 
Axente 11 1.|] George 1| 6|I13|ii 
Bădilă ] Gligorie 2| 2 3 
Bancea 1 || Grancea 1 

Barb 1 1] 2 lacob 2| 7 9 
Bărbat 12]12| 8] 4 Ignat LIN A E 

Bârsul 6| 6| 4|1 lite 2 | 19140] 44 
Brateş 1 1 llian 1 
Bratul * 1 . Ilisel 1 
Bucşa 2 Ilisie 4) 4] 2 
Bucur 31| 5] 2] 2] 2|l liuţ 1 
Bunea 2| 11| 4 lonaşc ! 
Candin 1 || losif 4 1 8 
Coman 4l 4] 5il loși 77| 2 
Comşa 19] 31 |25] 5 losul 11 

Costea 1 Irimie 2 
Costan 1 1 || Isac 2] 2 
Costandin 3] 5] 4 Isaic 5 
Costin 1 || luon 33 | 62 [104 | 62 1103 
Crăciun 2| 2 2 || Ivan 2 

Dagiu 1 Izrael 1 1 
Daicul 1 Latrailă (?) 1 
Damaschin 1 || Lazar 1 1 
Damian 2 || Lăpădat l 1 

Dan 11 612| 1 Lupul 2| 4| 1 

Dancul 6| 3j| 4 1 Macarie 1 
Dănilă 1 2 || Macavei 2 1 
Dai | . *] Li 101 ie pe 2 pe 

NUMELE [resoieseȚi7261'766| 1789|| NUMELE |resofressți 726176] 178 
















Manea 5|10|15]| 4 erbu 1 

Marcul 1 2| 1 2 bă 1 1 
Marin 1 Siia 1 

Mădărel 1 Silvestru 1 1 
Mafteiu 9|25 | 15 || Simion 1 5| 9] 6 7 
Măierean 1 1 Sivu 3 
Maxim 1 |i Solomon 1 
Micui 5 | Spiridon 2| 5| 12 
Mihaiu 1] 4] 9 7 || Stanciul 11[14|15] 5 2 
Miron 2 2 || Stan 2| 6| 7| 2 | 
Moise 2] 4 3 || Ştefan 4l 1 1 
Naftanail 2 1 | Stănilă 1 

an 1 Stanimir 1 

Nastael 1 || Stoia 1| 2| 2 

Nevrab 1 Stoica 5| 9| 9 

Neagoie w i Streza 2] 117| 2 
Nica 6 || Stroia 2 
Nichifor 3 || Tămaș 1 

Nicodin 2 1 || Tănasie 1 6| 10 
Nicoară i Teodosiu i 
Nicul 2 Teodor 4] 6] 8] 14 
Nicula 5 || Toma 5112][14]| 8 2 
Nistor 2 1 1 || Trandafir 1 
Niţul 1| 5 | 1 || Trifan 1 

Onea 16 | 33 ş 33 || Udrea 1 1 
Opra 30 | 43 | 37 [11 1 || Vania i 
Oprean i Vasii 6 
Pantilimon 2 3el| Vasilie 31 71|13| 12 
Paraschivu 1 3 || Vila 1 
Partenie 1 || Viad 2| 2 

Pascul 1 ] Voicu 1 

Pavel 31 2 2 || Vonea 21 4 
Petru ] 2| 2| 6 3 || Zaharie 1 1 
Precup 1 || Zachei 1 1 
Radul 5|20|1li 3 2 || Vulcu 2| 1 

Roma A | al 3-4 f- s6 [153 [201 [220 | 185 
Sula ŞI i 101 |159 [252 [214 |203 
Şandru 1 1 3 E 

Savu 1 453 [434 |388 
Serafim 2 87 [312 | | | 


| (42) (49) (71) (86) (88) 
Remarc următoarele nume de botez vechi, al căror drum de 
dispariție îl arată tabloul de mai sus: Aldea, Barb, Bărbat, Bârsul, 
Brateș, Bunea, Coman, Comşa, Dan, Lăpădat, Lupul, Manea, Stoia, 
Stoica, Vlad: Vulcu, ş. a. Toate aceste încetează de a mai fi în- 
trebuințate ca nume de botez în comuna Porumbacul de jos, în 
sec. XVIII, dupăce multe din ele sânt foarte bine cunoscute în 
această comună şi în epoci anterioare anului 1680. Atestarea mai 

deasă a numelor de botez de mai sus la cea mai veche dată a 
Urbariilor, 1680, și scăderea progresivă a circulaţiei lor, pe măsură 
ce trece timpul, arată cum toate aceste nume își pierduseră vigoarea 
pe care o aveau în sistemul antroponomastic altădată, înlocuite fiind 
în ultimele decenii ale veacului al XVIII, cu nume nouă. 

Aceste inovaţii în antroponomastica locală, sânt numele de 
botez, ca: Adam, Alexandru, Anghel, Anton, Avram, Con- 
stantin, Crăciun, David, Filip, George, Grigorie, Iacob, Ilie, Ilisie, 
Iosif, Macavei, Matei, Miron, Moise, Nicodin, Nistor, Savu, Ștefan, 
Tănasie, ş. a. Unele din ele, ca David, lacob, Matei, Spiridon, 
Teodor, Vasilie, se răspândesc cu o putere deosebită de la o epocă 
la alta. 

Numele cele mai cunoscute în comuna P. d. j. şi care se 
atestă în toate epocile cuprinse în Urbarii, sânt iarăş foarte puţine: 
Bucur; (din ce în ce mai rar), Dumitru (întrebuințat tot mai des), 
luon (purtati la 1680 de 33 de indivizi, la 1789 de 103), Opra 
(atestat la 1680 de 30 de ori, la 1789 o singură dată), Petru (în 
plină creştere), Radul (cu circulația tot mai scăzută), Roman, 
Stanciul, Stan, (idem), Streza, Toma. 

Câteva din aceste nume de botez, le atestă și documentele 
anterioare. 


Porumbacul de sus 





NUMELE 

Achim 1 3 4 || Chivu 1 

Adam 2] 3 2 || Coman 6| 3112] 4 
Aldea 1 1 Comșa 15|10|11| 2] 2 
Alexandru 2|1i 6 || Costandin 1 31| 2 1 
Andrei 4] 2114110 6 |i Crăciun 3 1 
Anghel 1 Damaschin 1 
Antoni 3 Dan 2 1 2 

Arefte ; 1 David 5] 4 [i 
Avram 9| 11| 12| Dinu 2 
Axintea 2| 4 Dragomir 2 1 

Axinu 3 || Dumitru 838| 2| 8 1 1 
Axon [1 Dumitrașcu 1 

Bădilă 1 1 Filimon i 
Bucur 1 2| 1 Filip 1 
Bunea 3] 2 1 Firidon 2 
Cafton 1 Florea 1 1 
Cason 1 1 || Gafton i 
Ciprian 1 || Gavrila 4| 2] 2 
Chirvasia ] 1 1 PY | 22 33 | 73 | 53 

Gena 
Gherasim 
George 1 
Gligorie 
lacob 
Ignat 
lie 
[lisie 
Ionaș 
lonașc 
Iosif 
losi 
Irimie 
Istratie 
luon 
Izdrail 
Ivghenie 
Lazăr 
Luca 
Lupu 
Manea 
Marcu 
Marian 
Marin 
Martin 
Mateiu 
Maxim 
Micul 
Mihaiu 2 
Mihnea 

Moise 
Naftanailă 
Nastasia 

Nica 

Nichifor 
Nicoară 

Nicula 

Niculaie 

Nistor 

Niţu 

Novac 

Onea 

Onica 

Opra 34 
Opriş 1 
Pădurean 
Pantilimon 
Partenie 
Pavel 
Petru 
Pârvan 


O mm = 00 


eta rasa 


19 


6 

1 

i 1 

1 

1 

1] 6 

1 

1 

32 

20 | 20 


N Nm 


20 


N mt ml mă 


Dn 

_N mm D = 3 ACI 


AICI i 


— 543 — 


Radu 
Roman 
Rusalin 
Samuil 
Şandru 
Savu 
Serafim 
Şerb 
erban 
icula 
Silea 
Silca 
Simion 
Sin 
Şotran 
Solomon 
Sorea 
Spiridon 
Stanciu 
Stan 
tefan 
toian 
Stoica 
Strava 
Streza 
Tămaş 
Tănasie 
'Tilea 
Todor 
Toma 
Ton 
Trandatir 
Vâlcul 
Vasile 
Vazante 
Vichentie 
Viad 
Vonea 
Zaharie 
Zacheiu 
Zuna 








16| 5| 8] 4 
1] 2| 2 
1 
1 i 1 
i 
2 3 
1 
2 
2 
1 
1|1 
2 
1 18| 8] 3 
i 
1 
1 
1j 1 
1| 15 
2 1 
1] 3] 8] 4 2 
ji 
1 
10] 4] 3|i 
1 
LI Su! 
1 
1] 7 5 
1 
5| 217| 8 7 
21| 1] 8] 2 
1 i 
1] 1] 1] 3 3 
1 
1 5] 5 3 
1 
1 1 
5| 211 
14] 3 
1 
1 
1 
142 | 73 [307 1287 [287 
47 | 22 | 83 | 73 | 53 


189 | 95 [390 |360 [340 
(39) (25) (68) (78) (64) 

Sărata 
NUMELE [iesoȚiessȚi720fi766| 1789|| NUMELE [r6soȚ688f1720]766| 178 
Abel 1 2 || Matei 5 [213 7 
Achim 1 1 Mihăilă 5 3 
Adam 7] 19| 10 || Moise 1 2 
Aldea 41 6| 5 | Naftanailă 1 1 i 
Alexandru 2 3 || Nan 1 1 1 1 
Andrei 2 3] 2 Nica 1 4 
Anton 2 3 || Nichifor 2 
Ariton 1 1 || Nicodim 2 1 
Avram 1 8 | 35 | 35 || Nicula 1 5 
Axin 1 1 Niculae 5 3 
Barbu 13|17]| 8] 4 1 || Nistor 1 2| 2] 4 
Bărbat 2 2 Onea 9 | 48 | 29 
Bârsan 1 Opra 25 [30| 27| 6 3 
Bunea 1 1 Opriş | 1 
Brătilă 2| 5 Pantilimon 2 
Bucur 2] 4| 6 1 Pascul 2 
Cândea 1 Pavel 4] 7 
Coman 9|110| 6 1 || Petru 2| 1 1 
Comșa 3] 2| 4 Precup 1 1 
Costandin 1 || Radul 14115|23|14 6 
Crăciun 4 Roman 1 
Cristea 1 1 || Rusalin 1 
Dan 1 Samuil 1) 31 19 
Dancul 1 1 la 2 
Dănilă 1 1 avu 2 
David 2| 6] 10] Serafim 2 
Filip 1| 2 i lead 
Firidon 1 1 imion 6 5 6 
Frăţilă | 1 Simtion 1 
Gavrilă 1| 2] 2 16 || Solomon 1 i 
George 3119] 34 i] Stan 3] 1| 1] 1] 2 
Gligorie 2 2 || Stănilă 1 
lacob 3 1 || Stanciu 8110] 8][ 1 2 
Ilie 3117 | 13 || Ştefan 1] 2| 2[| 1 1 
Ionașcu 1 || Stoica 1 14 2 
Iordache 1 Streza 1 
loşa 3 2 |i Suma 1 
losif 2] 1| 2] 2 || Tănase 1 1 
Irimie 2| 1 1 || Tirion 2 
Isac 1 Todor ij 4 5 
Îsaic 1 Toma 4) 7114416] 12 
Iserie 1 Vâicul 1 1 
luon 15| 26 161125 | 19 || Vasile 3 1 
luonici 1 || Vichentie 2 
Ivan 1 Visar 1 
Lazăr 5 || Vonea 2 8 
Luca 1 Zahei 2 4 
Lupu 38| 9] 4] 2 Zaharie 1 
Măieran 1 
i el sliol sl 2l + 143 [173 [259 [3:8 [309 
Marcul 3] 1 2 (31) (31) (47) (64) (56) 

Din numele cunoscute la toate cele cinci intervale în Porum- 
bacul de sus, Andrei, George, Mihai, Todor, Trandafir, întrebuințate 
dela o epocă la alta tot mai des, Comșa, Dumitru, luon, Lazăr, 
Opra, Stan, în continuă descreştere a circulației lor, nu putem să 
atestăm în epoci anterioare anului 1680, pe nici unul din ele. 

Sânt însă unele care dispar din uzul local în sec. XVII: Bă- 
dilă, Bucur, Bunea, Coman, Dragomir, Manea, Radu, Roman, 
Şandru, Stoica, şi care se atestă în epoci anterioare chiar în Po- 
rumbacul de sus. 

Inovaţii în lista numelor de botez în Porumbacul de sus, 
sânt: Adam, Alexandru Avram, Crăciun, Damaschin, David, Gri- 
gorie, lie, Irimie, Matei, Niculaie, Nistor, Pantilimon, Pavel, Petru, 
Samuil, Tănase, etc. 

lată și celelalte două tabele statistice, care confirmă şi mai 
mult constatările de mai sus. 


Ucea de sus 








NUMELE 


1680|1688/1'720|1766| 1789|| NUMELE 















[iesofressți720Ți76c] 1789 






Achim 1] 2 Gheorghe 2| 4 6 
Aftimie 1 || German 1 
Aldea 7| 7110115 9 || Gligorie 1] 7 3 
Alexandru 1 Hălmagiu 2 

Andrei 1 1 || Hai 1 
Anghel 1 Heza 1 

Aron 1 1 || Floşa 1 

Avel 2 2 || lacob 1| 5 7 
Avram 2 lancu 1 
Barb 1] 2] 4] 2 [| lerman 1 
Bărbat 13| 6] 3] 4 3 || Iftimie 2 
Bârsan 2 1 3 1 lonat 1 
Bogdan 31 21| al Ilie, 1| 3 

Bucur 11| 2] 1| 4 4 || lisie 1 
Călin IN 3! 1 || lonaşc illa 
Coman 6| 6! 9118] 14 || lordache 1 
Comșa 6| 5! 3 | lose 1 
Costandin 1 14] 6 || losi 3| 3 
Cozma Hi 1 Irimie 2| 4 4 
Crăciun 4 2 || Isac 2 
David 1] 4 4 || Isaic 1 
Dragomir 2| 1| 2[| 1 Isarie ÎI 9! | 1 
Duca 1 Istrate 1 
Dumitru 5] 3 4 || luon 29 | 30 | 47 [77| 73 
Filip 1] ai lușa 1 
Florea 2| 3 1 || Jisa i 1 
Frăţilă 1 Lăpădat 1 1 
Gavrilă 1 1 Lazăr 2 5 2 
Ghera 1 1 73 | 66 [112 [205 | 158 

NUMELE [resoȚieseȚi720Ți766| 1789|| NUMELE 











Luca 2| 2 Samui! 8 7 
Lupul 2| 4] 2 Şandru 1 
Macavei 2 3 || Savu 1 3 1 
Manea 4] 2] 2] 3 1 || Şerban 3) 2| 1114] 15 
Marcu 1 1 3 || Silia 1 2 1 
Marian 2 2 || Sima 1 
Marin 1 1 1 Îi Simion 2| 12| 10 
Matei 3110] 2 || Spiridon 2 1 
Maxim 2 Stan 1 1 
Mihai 31 31517 3 | Stanciu 2| 2| 2] 2 1 
Mircea 1 Stănilă 2] 1 1 1 
Moga 1 1 tefan 2 2 
Moise 1 toica 5] 6] s| 1 1 
Naftanail 1 || Suma 1 1 
Nan 1 Tanase 1 1 
Navin 1 1 || Toma 1 1 Al 4 4 
Neagoie 1 Vasilie 2| 2| 16] 22 
Neagul 1 1 Vedila 1 1 

| Nica 3 Visalon 1 

3 Nicodin i i || Vlad 1 | 2 
Nicula 3 9 || Viadilu 1 
Niţu 6 Vonea 1 
Onea 12| 9] 2|| Zachei 1 4 
Opra 14]21 120| 4 Zaharie 1 
Pantilimon 2 || Zevedei 1 2 
Pascu 1) 4| 2 1 || Zurada 1 
Pavel 1 i 2 Pilu - 1 
ua i 58 | 175 | 9) ji ju 

73 | 66 [112 [205 [158 

Radu 12 |12|16]13 7 CCI CE AI Ta ZI IL PAI 
Roman 3 4 1 131 [141 [202 [358 [274 
Samson 2 1 (32) (36) (53) (85) (60) 


Constatările pe care le-am făcut mai sus se confirmă şi de 
către materialul cuprins în tablourile prezente. Nu mai insist 
asupra lor. 

O privire de ansamblu asupra tuturor tabelelor reprezentând 
numele de botez din cele cinci comune, indică pentru unele nume 
o putere deosebită de circulaţie. Astfel Iuon este purtat în Corbi, 
la toate datele, de un număr remarcabil de indivizi. Deasemenea 
numele de botez Opra și Radul. In Porumbacul de jos, numele cele 
mai frecvente sânt tot Iuon, Opra, Radul şi apoi Stanciu, Toma 
în Porumbacul de sus: Juon, Lazăr, Opra, Todor; în Sărata: 
Coman, luon, Radu; în Ucea de sus: Barbu, Iuon, Opra, Radul, 
Toma. In unele epoci, anumite nume de botez se înregistrează 
într'o comună extrem de des. Astfel Juon numeşte la 1726 nu mai 
puțin de 104 de indivizi, iar la 1789, iarăși, 103 numai în Po- 

rumbacul de jos, ceeace face cam a patra parte din numărul total 
al populației bărbăteşti din comună. La 1766 în Porumbacul de 
sus, găsesc 62 de indivizi cu numele de Ilie, iar la 1789, acelaşi 
nume e purtat de 52 de indivizi, ceea ce face cam a şasea parte 
din populaţia masculină a comunei. Asemenea repetiţii surprinzător 
de dese, sunt prea obicinuite, ca să mai insist asupra lor.!) - 


Un fapt important pe care-l ilustrează tabelele de mai sus 
este acela că fiecare nucleu social dispune de o anumită listă de 
nume de botez, care variază de la o epocă la alta şi natural, dela 
un loc la altul 


Este adevărat că printre numele de botez, cunoscute într”o 
comună şi la o dată anumită, sânt și de acele care depăşesc ca- 
drul local şi în acelaş timp se atestă şi în alte epoci. Sânt nume 
de botez cu circulație generală în antroponomastica noastră, şi 
aceste constitue pentru fiecare comună în parte scheletul antropo- 
nomasticei locale, completat cu elemente diverse, care dau listei 
respective de nume de botez coloritul local. 


Faţă de numele de botez atestate în comuna Corbi la 1680, 
la 1688 remarcăm inovaţii. Astfel, nume ca Bucur, Toma, Voina, 
nu le întâlnim decât la această ultimă dată. Faţă de lista numelor 
dela 1680 şi 1688, la 1726 găsim următoarele inovaţii: Andrei, 
Cercel, Dumitru, Dumitraşc, lonaşc, Ivan, Matei, Niţu, Onea, Roncea, 
Șandru, Stanislav, Vașcu. La 17166, inovațiile sânt mult mai dese. 


:) Cred că vigoarea circulației unui nume ca Jon nu trebue să se mul- 
ţumească numai faptului că și-a creiat o puternică tradiție în familii anumite, în 
fiecare din nucleele sociale ale regiunii ci și faptului că Sf. Juon, în Țara Oltului, 
este foarte respectat (cf. Hasdeu, chest. XVII, p. 22—23/a). Deasemenea 
țrecvența atât de mare a lui Gheorghe, Ilie, Ilisie, Matei, Todor, Toma (Ci. 
răspunsurile la chestionarele lui Hasdeu, vol. XVII, date din Copăcel, Lisa, 
Mărgineni, Vaida Recea, Viştea de jos și Voila, unde se amintesc sfinţii cu 
numele de mai sus, ţinuţi în mare cinste de poporul din partea locului). 

Cât de mare valoare a avut-o în Țara Oltului în epoca anterioară vea- 
cului al XVIII-lea influența vieţii religioase la alegerea numelui de botez, o 
arată prezența acolo a unor nume ca Naftanail, Izdrail, amintind bogo- 
milismul care la sfârşitul veacului al XVI a frământat suiletul popular la noi. 

Cred că nu e inutilă constatarea că întroducerea pe o scară atât de 
vastă în sistemul nostru de denominație a numelor de sfinți, coincide cu in- 
troducerea oficială a limbii româneşti în Biserică. 

Deasemenea la 1789. Cele mai dese adoptări de nume din alte 
regiuni apropiate, se dovedesc în deosebi dela 1726, în toate cinci 
localitățile. 

Sânt unele nume de botez care se atestă în aceeaşi localitate 
la epoci diverse, dar fără continuitate, dela o epocă la alta. Astiel, 
unele le atestăm în epoca întâiu (1680) şi apoi, dispărute din uzul 
local, revin abia în epocile ultime (1766—1789), ca împrumuturi 
din regiunile vecine. 

Alte amănunte în legătură cu coloritul local al fiecăreia din 
cele cinci liste de mai sus, nu mai dau aci. Ele se pot vedea din 
punerea alături a listelor, pe care o face cu uşurinţă oricine. 

Dupăce am făcut constatările de mai sus, bazate pe felul cum 
se prezintă materialul de nume de botez în cele cinci localități din 
Țara Oltului, încercăm să ne explicăm diferitele fenomene pe care 
le-am descris și să tragem anumite concluzii din ele. 

Inainte de toate, trebue să ne dăm seama, care sânt pricinile 
care aduc cu sine scoaterea treptată din circulaţie a unor nume de 
botez. Am văzut cum nume ca: Barb, Bărbat, Buzea, Dragomir, 
Hălmaci, Şerban, Stanciul, Stoia, Stan, Vlad, Vulcan (din Corbi); 
Aldea, Barb, Bărbat, Bârsul, Brateș, Bunea, Coman, Comşa, Dan, 
Dancul, Dragomir, Lăpădat, Lupul, Manea, Neagoe, Stoia, Stoica, 
Vlad, Voicu, Vulcu (din Por. d. jos); Aldea, Bădilă, Bucur, Bunea, 
Coman, Dan, Dragormnir, Manea, Roman, Șandru, Șerb, Stanciu, 
Sloica, Vlad, (din Porumbacul de sus); Aldea, Bărbat, Bunea, 
Bucur, Coman, Crăciun, Dancul, Lupul, Nan, Stoica (din Sărata); 
Bârsan, Bogdan, Cosma, Dragomir, Lupul, Neagul, Roman, (din 
Ucea de sus), atestate mai des la 1680, le întâlnim după 
această dată din ce în ce mai rar până pe la mijlocul sec. XVIII, 
când dispar desăvârșit din cele cinci localități. Este evident că în 
unele comune, nume de botez care dispar dintro comună vecină 
la o altă anumită, se menţin încă chiar după 1789. 

Una din constatările cele mai interesante pe care le-au pro- 
dus cercetările bazate pe geografia linguistică, este aceea că, în 
anumite regiuni ale unui domeniu linguistic, elementele tradiţionale 
ale lexicului comun, cu timpul se învechesc, încep să li se reducă 
puterea de circulaţie în graiul comun, înlocuite fiind cu altele nouă, 
creiații semantice proprii graiului respectiv, sau împrumuturi din 
limbi streine. Acelaş fenomen stă şi la baza înlocuirilor numelor 

de botez. Aici însă, proporţiile lui sânt mult mai mari, fiindcă și 
istoria legată de viața numelor de botez este mult mai variată. 


In afară de semnificaţia pur antroponomastică pe care o are 
un nume de botez, aceea de a designa individualitatea unei per- 
soane, acest nume este, de cele mai multeori, şi un decor al indi- 
vidului. Părinţii, la alegerea numelui noului lor născut, caută ca 
acest nume să fie frumos. In ce constă frumuseţea acestui nume? 
Nu numai în sonoritatea lui, ci în putinţa acelui nume de a evoca 
imagini frumoase de ordin estetic, religios, moral. In acest fel, 
nu se va alege de nimenea un nume care evocă o imagine des- 
agreabilă. Acest lucru a fost evitat şi altădată şi este evitat şi astăzi. 

Numele de botez cărora le-a fost dat să intre în antropono- 
mastica unui popor, întâiu în clasele suprapuse, prin imitație, s'au 
răspândit cu timpul şi în clasele sociale inferioare, care căutau 
să dea noilor născuţi o notă de presupusă nobleță, pe care acele 
nume a aduceau în lumea lor umilă. Numele de botez intrate în 
uzul claselor inferioare, nu mai puteau să fie considerate „demne“ 
de a fi date copiilor din clasele sociale cu pretenţii de superio- 
ritate. Se pot cita aici o mulțime de exemple de acest fel. Amin- 
tesc numai două, care mi se par mai caracteristice. Numele Mar- 
ghioala era întrebuințat pe la finea sec. XVIII, foarte des, ca nume 
de botez, în cadrul societăţii noastre suprapuse. De aici, numele 
a fost intrat în uzul lumii de la mahală, iar de aici la ţară. Pentru 
clasele de sus, numele a devenit sinonim cu „țărancă femeie ne- 
civilizată“: „In fond ea e mai Marghioală decât toate Marghioalele 
ce le vezi zilnic prin mahalaua care șezi“. N. B. Bogdan Și nouă 
și vechi, p. 162, ap. Tagliavini, „Arch. Romanicum“, 1928, p. 226), 
de unde apoi înţelesul a evoluat, până la acela de „femeie stricată“ ori 
la acela de „ţigancă“. Un alt exemplu, este Vlad, la origine cu o sem- 
nificaţie atât de distinsă 1), a fost purtat de o seamă de Domni 
români care au însemnat pagini de glorie pentru istoria noastră 
naţională, domni care au avut rosturi de „stăpâni“ şi asupra Țării 
Făgăraşului. Numele cu timpul s'a banalizat, devenind sinonim cu 
„herod, unul căruia-i lipseşte o doagă“. 

Ceeace a contribuit deci în mod covârșitor la scoaterea din 
circulație a unor asemenea nume din usul claselor sociale înalte, 


)B. P. Hasdeu, Istoria Critică, II, București, 1874, p. 87. 

a fost faptul că ele intraseră în întrebuinţarea claselor mai de jos, 
devenind aici nume favorite. Şi cum, întotdeauna, şi pătura socială 
de la ţară a fost împărțită în mai multe clase, după starea mate- 
rială a indivizilor şi după pretenţii, oricât de modeste, care ies din 
această bunăstare, fenomenul s'a resimțit şi aici. 

Ultima etapă în drumul în spre disparaţie din uz a unor 
nume de botez vechi, este de sigur faptul intrării lor în antropo- 
nomastica "Țiganilor. Aceştia şi altădată ca și acuma reprezentau 
ultima treaptă pe scara vieții sociale de la noi. Şi dacă luăm o 
listă de nume de Țigani pe care ni le oferă din belșug Urbariile 
din Făgăraş, ne convingem ușor de măsura în care asemenea 
nume, scoase din uz de Români, se găsesc la Țigani. Astfel, nume 
de botez ca Bărbat, Dragomir, Stanciul, Aldea, Brateș, Dancul, 
sânt foarte dese în antroponomastica țigănească 1). 

Dar, prea deasa întrebuințare a aceluiaş nume întrun nu- 
cleu social a mai adus un neajuns pentru antroponomastică. Atunci 
când anumite nume erau purtate de indivizi desagreabili, ridiculi, 
sau în posesiunea unor defecte fizice și îndeosebi psihice con- 
damnabile, ele primeau stigmatul caracterului purtătorului lor și 
astfel erau condamnate să nu se mai întrebuințeze la botezul 
copiilor. Dacă nu în toate familiile aceste nume erau evitate, ele 
nu se mai dădeau copiilor din familiile mai fruntaşe şi cu oarecare 
pretenţii de bun simţ. Acest lucru mi se pare atât de evident, în- 
cât nu mai cred că e nevoe să insist asupra lui. Repet numai că 
deprecierea unor nume de botez nu se datoreşte exclusiv faptului 
că ele pot evocă mai viu sau mai vag caracterul unei per- 
soane 2), ci și structurii lor formale înseși. 

Sânt unele nume cu un aspect fonetic sonor, care lasă asupra 
urechii o impresie agreabilă de vioiciune; altele, a căror structură 
fonetică poate să deștepte imagini mai puţin plăcute. Cu alte cu- 
vinte, la alegerea numelui de botez, simbolismul fonetic al acestuia 
are o importanță remarcabilă. Să luăm un exemplu ca Simina sau 
Beniamin, alături de nume ca Șofron sau Susana. Dacă nu am îi 


') Chiar azi, la Ţigani, cele mai comune nume de botez sânt cele de 
mai sus, la care se mai adaugă: Voicu, Călin, Dobre, Neacșu, Stancu, Ivan, 
Stoica, etc. cî. C. [. Pop Serboianu Les 7siganes, Paris, 1930, p. 231. 

%). Am dat mai mare extensiune discuţiei asupra acestei probleme în 
lucrarea mea: Le denominazioni personali sardo-logudoresi di sec. XI-XIII. 


OBCU CLUJ 


— 551 — 


cunoscut mai de aproape niciodată persoane purtând asemenea 
nume, la azul celor două dintâi în subconştientul nostru apare 
impresia că e vorba de persoane simpatice, delicate, tinere, vioaie. 
Cele din urmă ne fac să ne gândim la indivizi mai vulgari, mai 
vârstnici, sau în tot cazul mai puţin delicați şi simpatici 1). 

Acest simbolism fonetic ne face să considerăm, „frumos“ 
sau „urit“ un nume de botez pe care nu l-am mai auzit. EI intră 
deci în domeniul onomatopeei, care e o combinație de sunete 
simbolice *prin excelență. Unii învățați cu drept cuvânt acordă 
simbolismului fonetic o mare importanță în studiile antroponoma- 
stice mai nouă 2). 

Amintim numai din fugă numele depreciate din pricina deri- 
vării lor cu unele sufixe.%) 

Zicătoarele româneşti sânt pline de nume compromise. Ele 
au fost adunate şi studiate în timpul din urmă cu multă erudiție 


1). Cf. F. Romani, Za prima minuta de. Promessi Sposi, Firenze, 1905 
unde printre altele se discută și simbolismul numelor personagiilor din nemu- 
ritorul roman al lui Manzoni. (In literatura noastră ştiinţifică, în afară de în- 
cercarea fugară a regretatului Josif Popovici, în Rumănische Dialekte, |. Die 
Dialekte der Munteni und Pădureni im Hunyader Komitat, Halle, 1905, p. 18 
Ș. u., nu remarcăm preocupări faţă de studiul numelor personagiilor din 
operele literare). 

2) Bruno Migliorini, Dal nome proprio al nome comune, Gentve, 
1927 [în „Biblioteca dell” Archivum Romanicum diretta da G. Bertoni“ vol. 13, 
Seria II. (p. 26 ş. u.) cf. Darea de seamă asupra ei în „Dacoromania“ („bule- 
tinul Muzeului Limbei Române din Cluj, condusă de Sextil Pușcariu“) vol. 
VI, p. 447—451]. 

3) Nume derivate cu sufixul augmentativ — oiz, ca de pildă Toderoiu, 
Floroiu, altădată întrebuințate ca nume de botez, azi în Țara Oltului, sunt po- 
recle. De asemenea, nume de derivate cu suf. diminutive, ca ac; Măriniuc- 
Marin : — ic: Stănicu, Vlădicu, etc. 

(Că asemenea derivate se dădeau chiar la botez, nu încape nici o în- 
doială. Urbariile înregistrând numele copiilor unui cap de familie, atestă frați 
care au numele de /uon, Nifu, Onu, ceeace dovedeşte că adeseori, legătura 
etimologică dintre aceste, nu era vie pentru conștiința populară, sau, în tot 
cazul, fiecare derivat era considerat ca nume aparte, independent. Acest fapt 
e în uz şi azi în unele regiuni dela noi. Il cunosc și din Munţii Apuseni, unde 
frații pot să se numească: Joan-lenășuț, Nicolae-Culiţă, Maria-Măriuța, etc. 
In Oltenia se merge chiar mai departe: doi fraţi se numesc după registrul 
i „Dacoromania“ VI, p. 456). 

de către Carlo Tagliavini, profesor de limba română la universita- 
tea din Budapesta *). 

Evident, nu numai numele de botez care au o tradiție mai 
veche în cadrul unei limbi pot să devină compromise din motivele 
subliniate mai sus. Aceeaşi soartă pot să o aibă numele chiar puţin 
timp după intrarea lor uzul antroponoimastic al unei localităţi. In 
acest caz numele este sortit dela început dispariţiei. 

Un motiv tot atât de puternic care a adus scoaterea din cir- 
culaţie a unor nume de botez vechi la noi, şi în speţă în cele 
cinci localități care formează preocuparea paginilor de față, a fost 
acela că au devenit nume de familie. Spre a evita neplăcuta re- 
pețire a aceluiaş nume, şi ca nume de botez și ca nume de fa- 
milie la designarea aceleiaş persoane, întrebuințarea lor ca nume 
de botez a fost, des, evitată. 

Să presupunem de pildă că în tradiția unei familii se păstra 
în mare cinste ca nume de botez, Bărbat, purtat cândva de un 
ascendent cu prestigiu. In sec. XVII-lea, în Țara Oltului, era intrată 
în tradiţie întrebuințarea numelui de familie, care de cele mai multe 
ori luase naștere dela numele ascendentului întemeietor al familiei 
respective. Anumite drepturi nobilitare istorice ale Românilor din 
Țara Oltului contribuiau la desvoltarea şi păstrarea dârză a soli- 
darității familiare, de care depindea de obiceiu şi bunăstarea eco- 
nomică a unci familii. Prin urmare, în cazul acesta, nu avem de a 
face cu o solidaritate familiară dictată de raţiuni sentimentale, ci 
economice și juridice. O mărturie pentru dovedirea drepturilor 
asupra unei proprietăți eră, în afară de documentul scris, numele 
de botez al strămoşului, rămas ca stigmat familiar pentru urmași. 


') Divagazioni semantiche rumene. (Dal norme proprio al nome coinune), 
studiu publicat în „Archivum Romanicum“, vol. XII, Nr. 1—2, 1928, pp. 161— 
231. completând cu material românesc lucrarea fundamentală a lui Migliorini, 
citată mai sus. Cf. și darea de seamă asupra studiului lui Tagliavini, în 
„Dacoromania“ VI. pp. 451—458, 

Asupra aceluiași subiect în alte limbi, cf. Miiller M. Ewald, Vornamen 
als appellative Personenbezeichungen. Onomatologische Studien zur Wort- 
konkurenz im Deutschen (,Societas Scientiarum Fennica. Commentationes 
humanorum litterarum“, III, 1), Helsingfors, 1929 şi Axel Peterson, Le pas- 
Sage populaire des noms de personne ă l'etat de noms communs dans les 
langues romanes et particulierment en francais. Etude de semantique, Uppsa- 
la, 1929). 

Dacă acest strămoș se numise Bărbat şi numele lui se menționa 
în actul de proprietate, moștenitorii bunurilor sale materiale moş- 
teneau şi numele lui, şi-l purtau alături de acela al lor, de botez, 
spre a putea dovedi legalitatea proprietăţii ereditare. Sa în- 
tâmplat ca unul sau chiar mai mulți din aceşti urmaşi să primească 
la botez numele de Bărbat, şi prin urmare, în epoca obligativităţii 
numelui de familie, ei sau el, se numea oficial, Bărbat Bărbat. 
Pentru nucleul social din care un individ numit așa făcea parte, 
numele putea produce confusii supărătoare. Bărbat, putea evoca 
în același timp „familia“, sau pe „individul“ Bărbat. Pentru simţul 
de preciziune al limbei, faptul nu putea fi fără urmări. Până în 
ziua de azi există persoane care au acelaş nume de botez și de 
familie: Pavel Pavel, Gheorghe Gheorghe, Iuon luon, Toma Toma, 
și când le auzim rostite ne atrag atenția, ca ceva nepotrivit cu 
firea antroponomasticei noastre. 


Prin urmare, deodată cu intrarea în uzul comun a întrebuin- 
țării numelor de familie, acâle care derivau din nume de botez 
vechi, au anemiat puterea de circulație a acestora la botezul copii- 
Jor și aşa se explică în mare măsură dispariţia lor în secolul al 
XVIII, epoca de consacrare definitivă a numelor de familie la noi. 
Cauzele dispariţiei acestor nume de botez din uzul comun, pot să 
mai fie şi altele, dar nu le vedem deocamdaţă !). 


Inovaţiile pe care le-am remarcat în sistemul antroponomastic 
din Țara Oltului, chiar după listele de nume de mai sus şi pe care 
le indică comparaţia listelor de nume din aceeaş localitate, dar 
din epoci diverse, sânt de două feluri. 


Sânt unele nume de botez a căror atestare într'o epocă nu 
trebue să se interpreteze ca un împrumut din alte regiuni. Ele sânt 
adoptări, pentru fiecare caz în parte, din calendar, reproducând nu- 


3) Incă una din aceste cauze, care însă nu a putut să aibă o importanță 
mare findcă sa produs numai incidental, în cazuri particulare și numai cu 
anumite nume, este următoarea: anumite familii iobage, care purtau în cadrul! 
lor în mod tradițional anumite nume de botez, atunci când nu mai puteau să 
îndure vitregia propietarului domeniului pe care erau așezate, în calitate de 
iobagi, fugeau în alte regiuni în căutarea unor împrejurări materiale mai bune 
Fuga unei familii întregi, care păstra în virtutea unei tradiţii familiare un 
anumit nume de botez, făcea să dispară acel nume din uzul local, 

mele sfântului din ziua nașterii sau a botezului unui copil. Sânt 
prin urmare inovaţii de provenienţă locală, sau mai precis familiară, 
nume de botez care pot să se răspândească în cercuri tot mai largi. 

Alte inovaţii, pot să se explice ca împrumuturi din alte regiuni. 
Unele din aceste inovaţii reînvie şi răspândesc într'o localitate 
nume cunoscute acolo altădată, altele se prezintă cu nume necunos- 
cute în regiune. Aceste inovaţii provin din contractul cu viaţa de la 
oraş sau cu clase sociale superioare şi altele sânt popularizate în 
anumite localități de așa numiții „fugitivi“, pe care Urbariile 
îi amintesc la tot pasul. Avem câteva probe concludente care 
arată cum nume purtate de asemenea imigrați sânt adoptate de 
localnici la botezarea copiilor lor. 

Din tabela numelor de botez din Corbi, lipseşte la 1680 şi 
la 1688, numele supt forma Niţu, Acest nume îl găsesc ca ino- 
vaţie la 1726, purtat de un asemenea imigrat. La 1766, deci după 
40 de ani, numele este purtat de trei indivizi (Nifu Teţ, Niţu Costea, 
UC. 242 şi Niţu Bârsan, ibidem, 236). 

De asemenea, în comuna Porumbacul de jos, se găsesc la 
1726, doi indivizi care poartă numele Moise. In epoci anterioare 
nu se atestă acest nume în localitate. Este deci, la această dată, o 
inovaţie. După 40 de ani, la 1766, Moise numeşte patru indivizi, 
iar la 1789, trei. 

Un exemplu şi mai evident ne oferă Urbariul comunei Po- 
rumbacul de sus, dela 1726. Acolo se menţionează de 6 ori 
numele Wicula. Acest nume era cunoscut în comună și la 
1688, purtat de un singur individ, despre care Urbariul de la 
11726 spune că a îugit din comună „de vreo douăzeci de ani“. 
Deodată cu fuga acestuia prin urmare, în comună nu a mai rămas 
nimenea care să poarte acest nume de botez. La 1825, se remarcă 
în Porumbacul de sus o mulţime de streini care se așezaseră cu câţiva 
ani înainte de această dată pe teritorul comunei. Trei capi de familie, 
din noii veniți în Por. d. s. poartă numele Nicula, care numeşte apoi 
şi pe unul din copii lui Nicula Chiplea, imigrat. Numele Nicula este 
dat apoi ca nume de botez şi copiilor băştinaşilor. Așa: băiatului 
celui mai mare al lui luon Bancea Upds, 48, băiatului lui Opra 
Pap, ibidem, 46, ambii copii de 7 şi 3 ani. — Probabil cu moartea 
acestora, numele nu se mai întâlneşte la 1766 în comună, și numai 
la 1789 îl atestăm iarăşi de trei ori. 

Tot o inovaţie este în Sărata, la 1726, numele de botez 
Irimie. La această dată se cunoaşte un imigrat, cap de familie venit 
nu de mult în comună, purtând acest nume. Numele Jrimie a fost 
dat şi unui copil, născut pe la 1719, deci ceva după venirea imi- 
gratului cu acest nume. 

Se înţelege uşor, că nu toate numele necunoscute într'o l0- 
calitate, dar purtate de un imigrat, se răspândesc. Pe de altă parte, 
desigur multe nume cu mare circulație printre băştinașşi, se împru- 
mută de către imigraţi. 

Din expunerea sumară a constatărilor de mai sus, ne con- 
vingem, cât de variate sunt cauzele care dau vigoare sau scot din 
circulație numele de botez. M'am restrâns la expunerea câtorva din 
aceste motive, care mi s'au părut mai hotăritoare pentru transfor- 
marea listelor numelor de botez dintr'o localitate, la epoci diferite 1). 


e 9 


') Mai multe amănunte în legătură cu problema atât de vastă a circu- 
lației numelor de botez se pot citi în Albert Dauzat, Les Noms de Per- 
sonnes, Origine et evolution, Ed. Il. Paris, 1928 p. 53—73. 

Scrisori vechi 
publicate de I, Colan 


G. Bariț către lacob Murășanu. (1861). . 


București 1861 Sept. 25. 
Domnul meu și Amice! 


Imi pare foarte rău că astădată nu te pociu ajuta cu manu- 
scrip. Materialul de scris mi se adună de sine, încât pare că mil 
aduce Dâmboviţa din toate părţile, însă necurmatele alergături, cum 
şi prea desele visite până pela miezul nopții, nwmi lasă nicidecum 
timp liber. Deci deocamdată mă mărginesc numai la două obiecte 
care voiesc a'ți observa câte ceva, pro privata informatione. 

Antagonismul asupra Transilvanilor şi chiar asupra uniţilor 
quatales, dispare văzând cu ochii. Celor mai mulți le este ruşine 
de ceeace a făcut Eforia, eară Eliade e cu totul decăzut în opiniu- 
nea publică. Eu compătimesc [pe] acest om că văz cum a căzut 
întrun fel de misticism religios a la Madame Krudener şi Alesandru 
] al Rusiei către sfârșitul vieţii sale. Mulţi vor a şci cu securitate 
că D. Eliade stă gata de a peregrina la Ierusalim spre a'şi căuta 
acolo repaos sufletului său. Intre acestea împrejurări, eu sânt de 
opiniunea că de acum înainte putem fi odichniţi, cum că antago- 
nismul a fost efemer, că veninul ascuns și puroios se curăță 
mereu, prinurmare că crisa va trece nesmintit imediat [şi] noi nu vom 
mai avea trebuința de a ne apăra pe compatrioţii noştri veniţi în 
P (rinci) pate; se va cere însă ca — cel puţin deocamdată — nici un 
a” “san român, care nu va fi chemat înadins după forme, să nu 
mai treacă nicidecum în Plrinci]pate. Trebuie să. ştiţi că urzirea 
intrigei asupra transilvanilor se trage de unde nu ai crede, adică 
tocmai din Atina şi ca dată aproape de trei ani. 

Vă mai observ însă spre sciință Dv., că numărul tuturor 
românilor ardeleni şi banaţiani — între care şi vre-o 4-5 femei 
ca profesorițe — aleşi şi denumiți prin concurs — dela notarea 
cea din urmă a bugetului scolastic este numai de 35, din carii 
numai vre-o patru inşi s'au înțâmplat să fie oameni de nimic, 
anume doi beţivi ear doi nesubordonaţi şi grobiani. Cei mai mulţi 
sunt denumiți pela oraşie de acelea pe unde pământenii de aici 
nu vor Să meargă. Atâta tot. 

In privința politică, cestiunea Uniunii, împreunata alternativă 
de Domn pământean sau Domn strein seamănă a fi ajuns aproape 
de a sa deslegare. Dn. Const. Negri, Agentul P[rincilpatelor la Poarta 
Otomană, fu aici; se reîntoarse în P[rinci]pate cu mari speranţe, că în 
cele din urmă va reuşi ca să ducă învoința puterilor europene la 
o uniune completă cu un ministeriu şi o cameră etc. 

D. lo (n) Maiorescu, care sa reîntors dela Berlin şi -din 
Istria, se miră dece nu-i mai vine Gazeta pe sem (estru) II când 
Const. Popasu i-a petrecut în socoteală preţiul pe anul întreg. Mă 
rog binevoiesce a întreba la ambii C. Popasu. 

Pandelie Popasu produce recipisa de prenum. la poşta de 
aici pe Gazeta et Foaia p. Sem. II. şi totuşi nu a primit nici 
un Nr. i 

Dn. Alecsandru Golescu zice asemenea că a prenumerat pe 
anul întreg p. Gazetă la Redact. Naţionalului, pe când eşia acesta 
şi întreabă că de ce pe Sem. Il nu a primit nici un Nr. 

Unii earăși, sunt foarte desgustați p[entru] neauzita neregu- 
laritate în espediţiune. 

Maiorescu, Maniu ş. a. zic săți scriu că ei nu mai cutează 
a recomanda celor de aici Gazeta, din cauza stilului prost al 
corespondenţilor şi a mai multor necălituri. .. 

Intre altele cei mai mulți sunt foarte îndestulați cu portarea 
cea şi solidă și solidară a transilvanilor, iară cei mai moderați, mai 
doresc ca nucumva să ne perdem rostul şi să ne răpim de vre- 
un fanatism. 

Astăzi citirăm la Maiorescu scirea dela Cluj publicată de 
protopopul Negruţi despre zioa inaugurării societăţii noastre literarie, 
tot acolo în Clusiu fără ca să se spună că cine a ordinat acea 
inaugurare şi zioa ei; aşa ne rămase ca să presupunem cumcă 
poate: Guvernul a denumit pe D. Negruţi de preşedinte al Socie- 
tății, prinurmare că poate Guvernu şi-a rezervat acest drept de a 
denumi totdeauna pe președintele, pcă. almintrea nu se poate 
esplica, cum a eşit acea publicaţiune, mai vârtos că ar fi fost prea 
de dorit ca inaugurarea să se întâlnească cam cu timpul deschi- 
derii dietei, când apoi ar fi putut asista mai mulţi la aceeaşi. 

Este lucru neauzit până acum, ca președinția unei Societăţi 
Academii-literare să fie împlinită prin numire. Eu nu am statutele 
Societăţii, să afă însă publicate în Foaia: Dta binevoiesce a căuta 

a căuta într'ânsele, apoi ca întrun răspuns, la călcâiul Gazetei, 
citează respectivul articul sunător despre presidenţiă. Voiu să zic: 
Oamenii nostri de aici erau prea determinaţi să ajute Societatea 
noastră cu mijloace materiale; ei însă dechiară, că dacă cumva 
preşedintele se va numi de guvern fără nici o alegere, atunci din 
cause pe care le ştiu ei, nu vor da nimic. 

Mă socotiu că cele publilate mai sus dela + până la +, se 
pot publica prea bine în Gazetă sub titula: Estract din o scrisoare 
privată. 

Nu'mi ajunge chârtia, 

AL Dtale serv şi frate 

G. Barițiu 
(In note marginale. E. Ed.) 

Să'ți fie prin scire că Herfurt se angajă la tipografia minister 
bellicu ca diriginte cu 300 galbeni pe an, prin urmare scapi de 
el, că vine numai să-şi ridice familia și să se mute aici. 


1863 
Viena 30 lan. 1863. 


Domnule şi frate! 


Presupunând că l-ul articul (de natura cestui alăturat) ai 
primit, mai trimit şi pe al II-lea. Sper că cârpeala ce i-am făcut 
prin o foaie lipită nu va causa nici o confusiune sau eroare din 
partea tipografilor, pentrucă contul dă destul indreptariu. Puse- 
țiunile cifrelor sunt acurate, mă tem însă, că voi fi erat în suma- 
rea lor, fără să am timp de a mai controla cu însumi pe mine, 
pentru (că) zioa trebuie să lucru în Cancelarile] (în)tr”(u)na făcând 
estracte din actele calilur ferate, care acte s'au adunat până la o 
greutate de 140 funzi. 

Deci foarte mă rog, ca cu ocasiunea corecturei să însărcinezi 
pe espeditorul Dtale a fi mai acurat, sau de nul mai ţii, să chemi 
pe un individ din cancelaria îabricei. E mare lucru cestiunea con- 
tribuțiunii; sper însă că prin asemenea articuli se vor deschide 
ochii multor ardeleni și vor cunoasce colosala greutate de a mijloci 
uşiorarea poporului. 

Preste aceasta, împrejurările ca și viitorul nostru pretinde, ca 
cu această ocasiune, locuitorii ţierei să ia şi câte o lecţiune de 
morală, să înghită câte o pilulă amară cu scopu de a'i vindeca 
de mai multe boale morale sau chiar fisice. 

Te rog zi lui Gott, ca să tragă şi el luarea aminte a publi- 
cului său asupra obiecțiunilor câte ni se fac de către colegii depu- 
taţi din alte ţieri în sensul celor descrise în aceşti doi articuli. 
Mai spune”i între patru ochi, că deputaţii saşi, afară de doi, mult 
trei, sunt obstinați contrari ai călii ferate Oradea-Braşov şi că stau 
ca murul phalanga compactă numai p. așa: Sibiiu—Turnu-Roşu. In 
comisiunea de 12 luptăm numai eu şi Groiss ca desperaţii, Binder 
este în conira, iară/din ceilalți 9 inşi, tiene numai Schindler și 
Graf Potoczky cu noi. Aşia suntem numai 4 în contra la 8. 
In afară gr. Andrasy preşedintele dela Theissbahn şi Gr. Barkoczi 
cumplitul membru al Sfatului (Verwaltungsrath dela Institutul de 
credit) au format o partidă din magnații unguri, carii fac front 
tare grafilor Zichy. 

Sed forte fata viam invenient. 

Găsitu-s'a rogu-te trimitietoriul nenorocit al brânziei, fainei 
și tutunului episcopesc? Se scie să s'au făcut toate contrabandă. 
Dară tutunul puţia al dracului de brânzia, încât nu vrea să-l cum- 
pere nimeni. Frece-şi capul dacă nu sciu ce fac. 

Aici se lucră tare pentru împăciuirea Ungariei, firesce în 
condițiuni de a se recunoasce şi uniunea Ardealului cu Ungaria. 
Noi afară ţienurăm 6 inşi o conferinția în această cestiune. 
Vederemo. De voiu mai avea timp şi de voiu afla a fi discret, 
prudent, voiu scrie şi despre aceasta ceva. 

Sărbători fericite, 
G. Barițiu 


1863 
Adresa: 


Seiner Wolhgeboren Hernn lacob Murasianu, Gymnasial Professor und 
Director etc, Kronstadt in Siebenbiirgen. 


Domnule si Frate! 


Mă rog ca să binevoiesci a trimite ./. scrisoare la familia mea 
care sciu bine ca totdeauna rămâne foarte neodicnită când eu mă 
despart din milocul ei. 

Eri am stat pela Cancelaria curţii. Cei mari sunt foarte îngrijați 
de resultatul alegerilor. Ei se tem că tot entusiasmul şi toate „se trăiască “ 
dela congresil rom. au fost numai foc de paie, carele pe popor nu 
Pau nici înferbântat nici luminat întru nimic. Despre Unguri le-au 
venit ştiri că ei ori unde vor putea îi vor şi ne vor păcăli. 

Mai află că în (alta) Cancelarie a început a corespunde cu epis- 
copii româneşte eară aceia o şti poate că împeratul a poftit ca la 
regulamentele cele două, testul romanesc să se scrie romanesce, 
i s'a arătat cum şi a subscris!... 

Ergo cea dinteiu subscripțiune a imperatului Austriei în limba 
romanească. Vezind aceasta ceilalți compatrioți de aici, au înmărmurit 

Este vorba ca să se aşieze şi aici nesmintit o translatură 
românească. 

Acestea toate nu sunt de publicat, ci deocamdată numai pro 
privata notitia, 

(Viena) 11 lun. /18/63. 

G. Barițiu 

Sachsenlandulu a început a se clatina tare; însă tăcere. 
Numai la dietă, la dietă. 


1863 
Viena 1863 Dec. î5n. 


Domnule şi Frate! 


Citind stimata Dtale scrisoare din 12 ale c. mă simt indatorat 
a'ţi reilecta câte ceva cu scopu de a te informa ceva mai bine în 
cestiuni de o natură mai delicată. La acestea însă îmi iau de motto: 
Principiis obsta, sero medicina paratur. 

Să încep cu darea capului. Adu'ţi aminte de an. 1861 pre 
când maghoarii denega [u] dările. Ce au zis atunci archiereii, ce 
au zis intiliginți ce am zis noi, eu şi Dta cătră popor? „Plătiţi 
dările şi aşteptaţi uşiorări pe calea legii, că de nu vai de noi toţi.“ 
Şi a fost bine aşia. 

Că acum poporul se opune? Bine, veți vedea urmările. — 
Dară dacă eu ţi-am vorbit de darea capului, am promis eu de- 
sființarea ei în mod apodicticu? Eram eu oare nebun ca să fac una 
ce aceasta? 

Dta îmi spui de „tragerea atenţiunii“ la Curte prin Gazetă? 
Doamne rău te înşeli. Dară nu şi le aude curtea în termenii cei 
mai grobiani dela deputați ca Skene, carele are întru nimic a de- 
chiara pre toţi cei mari, până sus de prădători? Că un Giskra, carele 
aduse de cinci ori pe ministrul de resbel în pericolul de a'l lovi 
guta şi odată de a'i răapunde: 

„Ich habe es so gefunden; ich kann Sie (pe prădători) nicht 
todt schlagen !“ . . . 

Doamne, de aţi vedea cu ochii situațiunea cea deplo- 
rabilă ! 

Articolul meu. Pentru Dzeu, pentru ce Pai tipărit dacă nu 
ţi-a plăcut ? Eu ţi Pam recerut numai pentru ca să mă pociu legi- 
tima la DD. Pop, Bologa, Munteanu, carii numi credeau că ţi-am 
scris. Apoi dacă ceva nu'ţi convine, pentruce nu ştergi? Ori nu 
sciu eu că Dita ca redactor esci în prima linie răspunzător? Si dacă 
nuwți plac pasage întregi, ştergele. Eu dacă m'am opus vre-o dată 
la ceva a fost numai să nu mi se intretiese în stil sentinţie, con- 
strucțiuni, prin care adesea se încurcă şirul ideilor. Se poate ca 
articolul meu e scris fără cumpăt; se poate că el va face 
şi sânge rău; eu însă mă simțeam îndatorat de a curăţi sângele 
rău dintre românii austriaci. Trebue să afli că artic. eșit în contra 
mea şi al lui Siaguna în convenţiune este scris aici, că el a fost 
trimis mai întâiu la Concordia, ceea ce mi-a spus însuşi redactorul 
ei, carele după ce nu Pa primit, apoi totuşi a promis auctorului că 
de va eși în Romania, el îl va reproduce. Tot de aici s'a scris 
astă vară românilor din Ardeal, că mie mi-a numărat regimul 30, 
40, 50 sau naiba scie câte zeci de mii. Si tot aici s'a compus o 
societate de juni români, în care în seri anumite se declama și 
cânta lucruri rupătoare de cap în contra Rusiei şi Austriei. Şi eată 
acum junele Petrino, fecioraşu genial însă sedus de acel spirit, 
se află spre ruşinea sa și a părinților săi — în Cernăuţi, fără ca să 
fi putut pune încă esamenu de maturitate. Te întreb: afli Dta 
cu cale ca să suferim pe tinerime a merge pe o asemenea prăpastie 
înainte? Poţi să suferi ca studinți cum e Miescu și Arsene să dea 
cu noroiu în cei mai bătrâni decât ei? 

Eată eu vorbii astă seară cu DD. Bologa, Alduleanu, Pușcariu 
după ce eşirăm din conferinția noastră ardeleană, le spusei unele 
şi altele din câte mi-ai zis şi Dta; însă nu mai e de vorbit. Acești 
oameni se simt răniţi şi batjocoriţi de moarte; anume A. îmi zise: 
„De acum în colo mă voiu ţinea norocit când mă voiu vedea cri- 
ticat şi înjurat în ori ce jurnal românesc, pentrucă atunci e semn 
că ceace am făcut sau zis, a fost bine.“ De aici poţi judeca, că 
„Spiritele“ nu se pot „compune“ în modul şi cu metodul Dv. 
Oameni trecuți prin şcoala cea aspră nemţiască de 16 ani (1848- 
1862/63) nu mai sufere dăscălituri. A propos de acestea, tocma veni 
lui Negruţi o scrisoare dela Vitâz carele pe lângă ce pe o parte se 

roagă, ca unii alţii să-i ajute a scăpa din nevoia în care a dat, 
apoi tot el, fanaticul, ne amerința, că de nu vom scoate cutare şi 
cutare drepturi, va fi rău de noi. Vei sci adică, că acel Vitez 
fusese suspins din diregătorii pentru sila făcută unei fetițe (Noth- 
zuckt) şi p. mâncătorii, încât abia'l scapară ai noștri de Gherla! 
Apoi încă şi unul ca el de cătră pădure. 

Dn. V. Pop s'a dus la Sibiiu, însă desgustat, amărât și bolnav. 
Pentru ce? Poţi judeca. 

Episcopul Ş[aguna] petrece ca un cuc singur, mai nimeni 
din ai nostri nu'i calcă pragul. 

La Mitropolitul încă mai merg unii şi alții, însă rar, aşia câte 
determinat a merge și el acasă. D. Cipariu încă trăiesce foarte retras, 
mai ales că Negruţi cu cerşitoria lui lovitoare în autonomia Tierei, 
a bisericei, la care se gătise vre-o trei săptămâni, la desgustat 
foarte. 

Eată deci cum stă cu compunerea spiritelor Dtale — şi acestea 
toate se trag din conferințele dela dietă . .. 

Doamne feresce, ca să nu se împlinească profeticele cuvinte 
ale răpos 1. Rusu: Quod verbum non sanat, sanat ferrum quod 
ierrum non sanat, sanat ignis. 

[ţi mulțumesc de scirea împărtășită despre părăsita mea fa- 
milie cu atât mai vârtos, că eu sciam tocma contrariul ... 

Preste puţin îţi voiu mai trimite continuațiune la art. despre 
contribulțiuni]. — Numai cât ne mână ca pe caii de poştă. Eu 
anume sunt acum ales în trei Comitete, prin urmare am în toate 
zilele câte 2 uneori şi 3 şedinţie, adesea până ia 8 şi 9 seara. 

Nici vorbă ca să ne lase acasă pe Crăciun. In 20 vom căpăta 
doară ferii, cam în 10 lan. senatul imp. se va readuna. Cel puţin 
aşia se vorbia până astă dimineață. In privința calei f. (erate) arde- 
lene s'au pornit cele mai spurcate intrigi. 

Broşura lui Grimm e trimisă la Sibiu, unde am prenu- 
mărat-o, eară el e la Praga. Protocolul? Voiu vedea. Ci ai noştri 
îmi spuseră că nu voiesc, n'au plăcerea a'şi vedea cuvântările lor 
transcrise, . , . 


Al Dtale frate stimatoriu 


G. Barițiu 

Dreptul la muncă 
de Dr. Alexandru Ceuşianu 


Balanța vieţii sociale e în dezechilibru. Semnele unor pro- 
funde perturbări 'sociale impietează cu îndărătnicie asupra ordinei 
existente. E un asalt al valurilor zbiciuite de vitor. Trombele 
nemulțumirilor se urcă în vârtej neputincios, — și din fiecare 
prăbuşire de nădejde, naște un nou imbold de răzvrătire. Toată 
lumea e convinsă de necesitatea unor profunde prefaceri a so- 
cietății omenești, — dar nimeni nu poate ști dacă soluția mân- 
tuitoare va fi găsită la timp să împiedece istovirea puterii de 
rezistență. 

Criza actuală în vâltoarea căreia sufocă țări şi pături so- 
ciale, — își așteaptă un îndrumător pe tărâmul economiei poli- 
tice. 'Emblema mesianismului modern are două fețe, — pe una e 
imagina monedei de aur pe cealaltă secera și ciocanul. Tradi- 
ționaliștii nu cedează din sistemul capitalist forța: de fecun- 
dare fără păreche în evoluția civilizaţiei moderne. Evoluţioniștii 
îmbrățișează, cu un fanatism identic, evanghelia răsăriteană a 
bolşevismului. Intre cele două teorii, geme lumea anonimă în 
gestațiunea fatidică a unei noi ordini sociale. 

E probabil, că taina revirimentului zace în găsirea unor noi 
formule de educare a vieții sociale, într'o morală colectivă a 
maselor chemate să-și țină echilibru în desfășurarea luptei pentru 
viaţă. Prea sunt grozave deosebirile sociale între deținătorii bu- 
nurilor şi cei avizaţi la efortul de muncă. Sub zăcămintea pătu- 
rilor sociale clocoteşte lava. Convulsiunile maladive ale prezen- 
tului nu se mai pot ascunde. Ţările cele mai avansate în cultură 
şi civilizaţie sunt lovite în optimismul așezămintelor funda- 
mentale de stat. Pauperizarea generalizată pe lumea întreagă 
macină încrederea, — și aparatul de conducere nu mai poate 
răspunde extraordinarelor cerințe ale vremurilor. 

Cea mai gravă problemă este incontestabil descreşterea pri- 
lejului de muncă. Și aici naște întrebarea principală: Este munca 
o atribuțiune facultativă a individului sau este o funcție socială? 
Răspunsul e un labirint de păreri. Dacă o iai spre dreapta, ești 
silit să admiţi principiul suveranităţii individuale şi să socoţi 
prestanța muncii drept un corolar aj libertăţii omului. Pe scurt: 

„Laissez faire — laissez passer“. Coteşti spre stânga, ajungi la 
soluția că, munca fiind un factor determinant în puterea produc- 
tivă a unei colectivități, trebue să fie guvernată de normele so- 
cietății şi, la rigoare, voinţa socială se suprapune voinței indi- 
viduale. Este ceea ce conţine alineatul F. din art. 3 al decla- 
rațiunei drepturilor muncitorimii exploatate“ din Rusia sovietică: 

„Pentru zdrobirea claselor parazitare — se decretează munca 
obligatorie generală“. 

lată două formule — exact opuse una alteia — Scylla și 
Charybda — între cari trebue să șerpuiască ideia transacțională. 
Va avea timp suficient să re cristalizeze ? 

In vasta desfășurare a energiei economice, efortul omenesc 
a fost cea mai determinantă pârghie de producţie. Prestanţa de 
muncă a fost în primul rând deservită de puterea musculară. 
Omul preistoric și-a achiziționat prin suficiență proprie cele ne- 
cesare existenţei sale cavernare. El n'a purtat nici când grija 
lipsei de ocupație. 

Intovărășirea progresivă a nucleelor familiare în formațiuni 
etnice, n'a produs la început nici o schimbare. Munca a putut îi 
repartizată în chip mulțumitor între membrii organismului social, 
asigurându-se în acelaș timp, prin diviziunea muncii, o produc- 
țiune satisfăcătoare exigențelor crescânde ale omenimii. Abia 
dupăce se descoperiră noi și puternice surse de energie ș și dupăce 
s'au realizat invențiile uimitoare ale tehnicei moderne, s au produs 
complicații. 

Dar efortul de muncă uman era admirabil ajutat de ceeace 
înțelegem prin capitalism, sursele financiare puse în jocul eco- 
nomiei au sporit energia omenească la suprema încordare, — și 
se părea că cheia fericirii omenești era aflată. 

O simplă retrospecțiune în istoria Statelor Unite. Fără a 
cunoaște această admirabilă țară de cât din ilustrațiuni și de- 
scrieri ești tentat să te 'nchini în fața forţei cumplite ce-a îm- 
primat-o sistemul capitalist în ritmul de “progres al poporului 
american. Un adevărat Eldorado pe pământ. Lupta de viaţă se 
manifestă sub aspectul unei îndestuliri saturate de toate exigen- 
țele comiortului, — și aceasta în toate păturile sociale. Casele 
râvneau cununa norilor, şi muncitorii soseau în automobil la 
munca de fabrică. Momentele de criză erau trecătoare ; iar atunci 
când trosneau încheieturile bătrânei Europe de teribila încercare 
a războiului mondial, America își potența vigoarea economică 
devenind în ochii tuturor popoarelor ţara nemărginitelor posi- 
bilități. Au trebuit să se apere Americanii cu cele mai drastice 
măsuri contra valului de imigrațiuni ce cutropea noul tărâm al 
făgăduinții. 

A venit însă ceasul, când mizeria și-a adus aminte să bată 
la poarta acestui rai pământesc. Crahul din Wall-Street în anul 
1929 a fost primul și cel mai formidabil clătiniș în ameţitoarea 
construcție capitalistă a Statelor Unite. Tensiunea nervilor eco- 
nomici trecuseră deja punctul de rupere. Abia acest prim colaps 
de averi risipite în jocul de bursă a trezit bănuiala într'o criză 
mai profundă, mai îngrijorătoare, — împreunată cu primejdii 

letale. De atunci un neîntrerupt prăvăliş de forțe — o continuă 
renunțare în avântul constructiv — și o înfricoșătoare multipli- 
care a braţelor fără muncă. După o statistică recentă, numărul 
șomerilor ar fi depășit cifra de 10 milioane. Și iarna e abia în 
pragul vremii. 

Sa schimbat în acești trei ani ceva în sistemul care pro- 
movase înfloritoarea stare de până atunci a Statelor Unite? In 
aparenţă, absolut nimic. In fond, s'a atins limita capacităţii de 
organizare a sistemului pur capitalist. Este de-adreptul paradoxal 
şi fantastic ce se petrece în fața ochilor noștri spirituali. De-o- 
parte, producția sporește mărfurile la cantităţi ilimitate, pierzând 
ori-ce rentabilitate în desfacerea lor, — de altă parte, lumea mun- 
citoare nu mai găsește ocupaţie, sleeşte rezerva economiilor, și 
se vede muritoare de foame. Industria capitalistă este silită să-şi 
reducă din ce în ce mai mult suprafața de producție, pentrucă 
debușeurile de consumație sunt suprasaturate. 

In momentul în care se prăbușesc toate noțiunile solid ex- 
periate ale vieții economice de până acum, — rânjeşte noul sistem 
dela celălalt extrem „planul cvincvenai al Rusiei Sovietice“. 


Faima acestei noi orientări economice pasionează. Din mo- 
ment ce marele colos rusesc şi-a fixat un termin de durată destul 
de scurtă — pentru adeverirea experienței bolşeviste — lumea 
așteaptă cu nerăbdare realizările practice, — şi acestea încep să 
depășească prevederile. 

Inainte de toate, Rusia n'are șomeri. Acest popor de 140 
milioane locuitori — rustici, lipsiţi de noțiunile și aspiraţiunile 
unei civilizații superioare, a pornit cruciada industrială, aplicând 
instalaţiile tehnice cele mai perfecționate pentru înfăptuirea pro- 
gramului său economic. Cu un deceniu în urmă, ţara sovie- 
telor era un haos mistic de dizordine socială, stăpânit de „geniul 
distrugerii“, Război, foamete, epidemii — incendii, execuţii ca- 
pitale, au coborit nivelul de viață al cetățeanul rus la cel mai 
depiorabil grad de abrutizare. Totuși punctul mort al mizeriei a 
fost depășit şi Rusia Sovietică a reintrat în arena de emulații a 
popoarelor din lume. Exportul de cereale și lemne pe un preţ 
vil şi în afară de ori-ce concurenţă a fost primul semn de ofen- 
sivă economică pe piața mondială. Cultura extinsă de bumbac 
și lemne, electrificarea mijloacelor de producţie, tractorizarea lu- 
crărilor de câmp și mai ales amplificarea formidabilă a rețelei 
de cale ferată, au “stârnit uimirea lumei capitaliste. E posibil? 
O ţară scoasă din ambianța burgheză și boicotată de credit, lip- 
sită de toate+mijloacele indispensabile unei refaceri raționale, —] 
găsește căi necunoscute pentru a se afirma în concertul mondial 
al popoarelor ? Ce deosebire prăpăstioasă, de pildă, între linia 
Turkestan—Siberia, începută în anul 1927 și inaugurată la 28 

Aprilie 1930 — deservind distanţe de câteva mii de km. — și infima 
lucrare de încopciare feroviară prin tunelul Teliu din ţară noastră — 
care durează de aproape zece ani și tot nu se mai isprăveşte ! 


Sovietele depun eforturi uriaşe pentru înfăptuirea integrală 
a planului cvincvenal. Nu cruță jertfă, nici energie. Pe urma ex- 
perienţei rămâne însă de pe-acum un adevăr social câștigat, 
anume că factorul muncii activează în mod constructiv, prin 
simpla disciplină a colectivităţii. 


Comparând ambele sisteme: cel capitalist şi cel comunist, 
se desprind, în mod logic, următoarele constatări: In ţările capi- 
taliste patrimoniul individual de civilizație este mult “urcat, dar, 
în acelaș timp, piața economică suferă de supraabundența bra- 
țelor de “muncă. In Rusja sovietică, standardul vieții e extrem de 
scăzut — aidoma sclavilor, — dar massa proletară muncește în 
cadrele unui vest plan de refacere economică, având fiecare in- 
divid rostul său de ocupaţie. 

Sistemul burghez a încorporat în doctrina sa constituţională 
libertatea muncii drept corolar al atribuțiunilor individului în so- 
cietate, câtă vreme sistemul sovietic s'a dezinteresat de atribu- : 
ţiunile' individuale, ridicând prerogativele colectivităţii pe dea- 
supra, prin decretarea obligativităţii muncii, 

Şi rezultanta practică a ambelor sisteme? In defavorul cui 
va apăsa acul balanței? lacă problema istovitoare de nervi ce 
produce oscilaţiile febrile în mecanismul social. Rotiţele au scăpat 
de sub control și acum trosnește carapacea mondială de uruitul 
vertiginos al destrămării economice. Bara de manevră a căzut 
din“ mâna omului și mașina îşi ia cursul dement, primejduind 
patrimoniul civilizației moderne. Demonul — maşină — iată des- 
coperirea de ultima oră a economiştilor, Energia tehnică — prin 
instalarea de noi și noi mașini — înlocuește forța musculară. 
Lucră mai ieften şi cruță muncitori. Mașinismul marilor țări in- 
dustriale a distrus, în primul rând mica industrie și, în al doilea 
rând, seceră salariile muncitorilor, cari devin supertlui. Şi nu e 
domeniu în care să nu fi pătruns maşina. Pentru ilustrarea acestui 
fapt, un exemplu american. La St. Louis se construeşte un canal. 
Desfundarea pământului se execută de 33 mașini desgropătoare, 
deservite de 37 mecanici lucrători. Pentru aceeași lucrare, înde- 
plinită prin forța musculară, ar fi necesar un număr de 7000 
salahori. Să nu mai vorbim despre organizarea maşinală a fa- 
bricilor mari unde proporţia între energia tehnică și forța mus- 
culară este și mai dezastruoasă pentru muncitori. Progresul ș ştiin- 
. țific asigură astfel din zi ce merge 0 dispensare crescândă de 
serviciile omului- -putere și nu mai ajută împotriva-i simpla or- 
ganizare a muncitorimii. Șomajul mondial a luat aspectul unei 
maladii cronice. 


OBCU CLUJ 


— 567 — 


In vederea formidabilei primejdii sociale, ce-o câștigă massa 
neîncăpuților la muncă, naște involuntar întrebarea: Nu există oare 
un drept inerent al individului la muncă? 

Am avut ocazia să ascult plângerea atâtor nesalariaţi, cari 
cereau, cu desnădejdea gurilor nesăturate de-acasă, un mic 
favor, — favorul de-a primi muncă. 

Reducerea timpului de' muncă la 8 ore pe zi nu este un 
postulat de odihnire a muncitorului, ci o prevedere elementară 
împotriva mașinismului. Prin reducerea orelor de muncă, devine 
necesară angajarea unui număr mai mare de muncitori. lată în- 
troducerea subconștientă a dreptului la muncă. Ce-i oare pro- 
punerea recentă a președintelui Hoover, ca să se reducă munca 
individuală la 5 zile pe săptămână? O măsură necesară ca, prin 
distribuirea muncii pe durată, să poată încăpea un număr mai 
mare de muncitori la muncă. Acolo unde, prin instalarea unei 
noi mașini, sunt licențiați jumătate din lucrători, ca superilui, so- 
cietatea nu se poate ascunde în dosul argumentului de „libertate 
a muncii“, căci, oricât de liberă e facultatea de-a munci, un 
lucrător odată licenţiat nu mai găsește lesne ocupaţie și rămâne 
pe drumuri, mărind ceata celor drăcuiţi de demonul mașină. 


Primele încercări de-a soluţiona în chip practic conflictul 
celor cari au fost lipsiți de serviciu, fără vina lor, îl constitue 
regulamentul din 1900 al orașului Gent pentru asigurarea mun- 
citorilor în caz de licenţiare fortuită. Un sistem modest și plin 
de sacrificiu pentru budgetul orașului, — cu toate acestea, însă, 
a găsit o largă aderență mai ales în oraşele din Germania. Un 
pas mai îndrăsneț l-a făcut Anglia, legiferând în anul 1911 asi- 
gurarea muncitorească pe bază etatistă. Principiul călăuzitor era 
prezervarea — cu ori-ce sacrificii — a muncitorilor lipsiţi, fără 
vina lor, de muncă. La început, subvenţiile de asigurare erau 
prestate de însuși Tradeunionurile, faimoasele organizații mun- 
citoreşti din Anglia. Mai târziu, sa cerut înscrierea de subvenții 
în budgetul statului. Aceste alocaţii au crescut din an în an. 
Frenezia demagogiei politice n'a cunoscut margini în a promite 
mereu — mereu mărirea „Unemployment fond“-ului pe spinarea 
statului. Cifra subvenției de stat întrebuințată sub guvernul Mac- 
donald în anul 1930 atinge aproape suma de 100 milioane lire 
sterline. Rotundă plătită din dijma burgheziei. lată un sistem de 
prelevare a unei clase asupra celeilalte, — mai ales că prin sis- 
temul acesta a sporit numărul şomerilor în chip fantastic. 

Munciţorul englez, nefiind silit să dovedească nici măcar 
voința de a-și căuta un nou serviciu, își primește regulat sub- 
venția și exemplele abundă, când pomaânagiul refuză angajarea 
întrun serviciu, pe motiv că diferența între subvenție şi salar e 
mică și nu-i rentează munca. Sub povara acestor instituțiuni de 

asistență aparent parazitară s'a prăbușit echilibrul budgetar. Re- 
ducerile, proiectate încă de guvernul laburist, au produs frămân- 
tarea politică în aşa proporţii, că uniunea interpolitică a parti- 
delor engleze n'a mai putut împiedeca flexiunea lirei sterline. 


In fond însă, ideea este justă. Individul având drept la 
muncă și refuzându-i-se, fără vina sa, prilejul de muncă, socie- 
tatea este datoare să-l apere de prăpădire și pe el și familia ce 
eventual trebue să susțină. 

Problema muncii evocă o asemănare sugestivă. Să ne în- 
închipuim că energia musculară întrebuințată în economia mon- 
dială reprezintă o suprafață vastă, care din an în an se împu- 
ținează, datorită înfrățirii sale cu energia mașinală. Invențiile noi, 
provocând mecanizarea progresivă a producţiei, energia mus- 
culară a cedat pasul demonului mașină. Suprafaţa de muncă 
musculară ai zice că e un „peau de chagrin“ ce se micește în 
mărime și arată apropierea sfârşitului capitalist. Căci, stârşit este, 
dacă sistemul burghez nu reușește să rezolve în timp util pro- 
blema. De altă parte, civilizaţia. modernă nu poate renunța la 
avantagiile energiei mașinale, care prin răspândirea Și amplifi- 
carea sa ar dărâma blestemul biblic: „omul să-și câștige pânea 
în sudoarea feței sale“. Ce fantezie a "viitorului ca munca să fie 
prestată numai de mașini și omul să-și trăiască în opulenţă și 
fără trudă traiul pământesc! 


Deocamdată însă, mecanizarea ramurilor de producţie a dez- 
axat economia mondială. 

Energia musculară se luptă cu disperare împotriva mașinei, 
pentrucă, prin reducerea participării sale la producție, își pierde 
mijlocul existențial. In sistemul bazat pe respectul libertăţii in- 
dividuale criza şomajului nu mai are soluție. Dreptul la muncă 
al individului se izbeşte în impasibilitatea proprietarului deținător 
ai fabricilor, care este liber să se dispenseze de braţele de muncă 
ce i se oferă, Maşina, e mai sigură, mai exactă și “mai rentabilă 
decât omul- -putere. 

In schimb, maniera rusească e și mai puţin simpatică. Por- 
nită din concepţia utopistă a egalității fizice a omului și a dogmei 
false, enunțate de Engels, că „individul n'are nici vo valoare“, 
crima bolșevistă consistă în faptul că, sub imperiul teroarei, s'a 
desvoltat dreptul colectivității comuniste, s'au desconsiderat și 
chiar distrus elementele celulare ale societății, individul — familia. 


De-aci disciplina dictatorială în desăvârșirea planului quin- 
quenal și tot de-aici funesta constrângere a individului la res- 
pectarea obligativităţii muncii. Colectivitatea rusească vădește un 
progres real în toate ramurile de producție, dar, în acelaşi timp, 
unitatea-om e în plină degenerare. 

De-oparte, aşadar, respectul libertății de muncă și o licen- 
țiare progresivă a omului — din procesul de producţie — însă- 
răcirea, proletarizarea şi nedreptăţirea sa față de clasa proprie- 
tară, — de altă parte, munca obligatorie cu întreg cortegiul de 
mizerii ce-l implică repartizarea silnică și constrângerea. fizică a 
unității-om față de colectivitatea stăpânitoare. 


'Oare să nu fie posibilă o combinare a acestor două extreme, 
prin care să se poată organiza câmpul de producție? Ideia drep- 
tului la muncă, interiorizată ca o nouă concepție în organismul 
juridic al societăţii, ar putea dărâma multe din neajunsurile cari 
secătuesc izvorul. de vitalitate a civilizației moderne. Concilierea 
antagonismului economic trebue căutată prin lărgirea instituțiilor 
de drept, — și munca trebue organizată dându-i-se respectul unei 
funcții sociale. Legiuirile pur individuale — cari favorizează prin- 
cipiul egoist „utendi, fruendi et abutendi“ — trebue modificate 
în spiritul larg al solidarităţii colective, în raport cu sine însuși 
și cu membrii săi componenți, — şi aceasta cu un ceas mai 
înainte de-a fi prea târziu. 

Brașovul şi Țara Bârsei 
Câteva aspecte şi îndemnuri. 


de Axente Creangă 


Se scrie în „Tara Bârsei“, dela apariția ei, mai mult despre 
Brașovul trecutului, Braşovul hrisoavelor, al Românilor întemeietori 
de așezăminte culturale, al luptătorilor pentru păstrarea limbii și 
credinței strămoșești. Ni se descopere un trecut aproape uitat, se 
șterge praful de pe documentele vechi şi îngălbenite, şi cu greutăți 
de descifrare, de interpretare, ni se reclădește viața unuia dintre cele 
mai româneşti — dacă nu cel mai românesc — dintre orașele din 
vechea Transilvanie. Astfel cum ne apare, în lumina trecutului lui 
istoric, pe care câțiva oameni inimoși — conducătorii -acestei reviste 
— şi-au propus să-l proiecteze din nou pe ecranul preocupărilor 
noastre de azi — Brașovul ne este mai drag ca înainte. Il iubim 
mai mult, căci îi cunoaștem trecutul, şi de acest trecut orice bra- 
șovean poate fi mândru. 

Dar se vorbeşte puţin despre Braşovul de azi! Şi e mai bine 
așa! Poate nu s'ar putea spune numai lucruri frumoase și de laudă. 
Nu despre Braşovul social, politic, cultural sau... comercial, vreau să 
rețin câteva momente atențiunea cititorilor acestei reviste, ci despre o 
lature a lui, despre care se poate vorbi fără teama de a-l face dis- 
plăcut, fără grija de-a creia animozități. Mă voiu mulțumi cu câteva 
considerații asupra fericitei situaţii geografice a orașului, asupra avan- 
tajiilor din toate punctele de vedere, ce rezultă din această situație, 
şi voiu indica — în mod prea puțin pretențios, de altfel — felul în 
care s'ar putea utiliza privilegiile cu cari natura a înzestrat orașul 
nostru. Și când se zice Braşov, nu se înțelege numai orașul, ci tot 
ținutul din jur, toată câmpia Bârsei, cu care împreună formează o 
așa de bine definită individualitate geografică. 

Intr 'adevăr, Braşovul e un oraș privilegiat de natură, aşa cum 
nu sunt multe în România. Întemeiat de cavalerii teutoni într'o re- 
giune dintre cele mai importante ale Ardealului, răspundea nu numai 
unei necesități strategice, dar cu timpul trebuia să devină un mare 
centru din toate punctele de vedere: politic, industrial, economic, co- 
mercial, cultural etc. Situat în apropierea imediată a graniței ve- 
chiului imperiu de tristă memorie, în apropierea munților cari îl în- 
conjoară aproape de 3 părți, la marginea uneia dintre cele mai fru- 
moase câmpii a României — „Țara Bârsei“ — în apropierea atâtor 
lrecători în Carpaţi — nu e de loc de mirare că desvoliare lui a 
fost rapidă şi hotăritoare pentru importanța care i se dădea pro- 
gresiv de către stăpânirea ungurească de pe vremuri. Azi Brașovul 
— datorită, de sigur, în primul rând situaţiei sale geografice, dato- 

rită trecutului său, dar nu mai puțin datorită şi realizărilor făcute 
de mâna omenească, care a contribuii la înfrumusețarea lui — este 
un colț pitoresc de țară, aproape unic în România. Regiunile din jurul 
lui, într'altă ţară cu cultul naturii mai desvoltat, ar fi fost de mult 
bansformate în parcuri naționale, aşa cum se încearcă în timpul din 
urmă şi la noi, deocamdată pe,.. hârtie. 

Merită acest nume Braşovul, pentrucă în nici un alt oraş nu 
se întâlnesc într'un chip atât de fericit, două peisagii atât de diferite : 
muntele înalt şi câmpia. Ceeace formează calitatea lui esenţială, din 
punct de vedere geografic și turistic, este tocmai această întâlnire 
bruscă a muntelui — abrupt chiar — cu șeşul întins, plan, brăzdat 
de ape mari al „ării Bârsei“. Avem orașe splendide de munte — 
să nu amintesc decât Sinaia — văi splendide — valea superioară a 
Prahovei este o „mică Elveţie românească“ — în toate însă privirea 
e stăvililă din toate părțile de stâncile ce se 'ntrec să 'nfrunte norii. 
De pe unul din dealurile Braşovului, ' însă, poți admira de odată 
spre S şi SV stâncile pleșuve ale Bucegilor, coama de hienă a 
Pietrii Craiului (munţi cu o înălțime mijlocie de 2200 m) — alături 
de șesul întins ca o mare și tapetat de admirabilele figuri combinate 
şi colorate în mod atât de variat, pe cari le formează locurile cul- 
tivate; şes imens, aproape în întregime plan și neturburat decât de 
dealurile Sâmpetrului, cari-l pătrund în marginea de Nord. 


Din punct de vedere turistic, această proprietate este de o im- 
portanță extremă : Brașovul este printre singurele orașe mari ale 
României asupra căruia unanimitatea turiştilor pricepuți sunt de acord 
în ceeace priveşte interesul deosebit cel prezintă el ca regiune potri- 
vită excursiilor. Avem în fară munți mai mari ca aici — Munţii 
Făgăraşului — mai întinși, (masivul Retezatului) — dar în nici o 
parte nu se îmbină atât de fericit cele două elemente geografice 
amintite: muntele înalt cu şesul — ca aici la Braşov; în nici o 
altă parte un oraş mare legat din toate părțile cu căi ferate și 
șosele bune, nu e în aşa de imediată apropiere de muntele pro- 
priu zis, ca aici; în fine, puține sunt regiunile în cari un excur- 
sionist poate merge atât de comod, ca în munții Braşovului, pe po- 
teci bine construite și bine întreținute, având la dispoziție case de 
adăpost atât de confortabile. Și mai are Brașovul, ca o pinacotecă, 
fot ce natura a creiat mai variat, mai frumos: dumbrăvi, poieni și 
aleie atât de apropiate de oraș, creste pleşuve acoperite de zăpezi 
până în Maiu, dealuri împădurite şi golaşe, văi sălbatice şi văi line — 
o adevărată grădină, în care natura a sădit tot ce poate încânta 
ochiul mai mult. 

Călătorul care e 'n treacăt prin Brașov, funcţionarul înțepenit 
ore întregi la masa de lucru, şcolarul care vrea să-și prepare lecţiile 
în aer liber — fac 12 oră şi se găsesc pe Romuri sau pe potecile 
Tâmpei, pe dealurile Cetăţuei sau în Valea Cetăţii, în plină na- 

fură, cu aleie de brazi, stejari, sau fagi, cu aer tare și curat, cu 
peisagii din cele mai variate. După un drum de aproape o oră, 
ochiul curiosului se poate delecta la splendida și unica privelişte a 
Braşovului văzut din vârful Tâmpei; se înfioară la poalele zidurilor 
legendare ale Pietrilor lui Solomon. Unde mai găsește el aşa de 
aproape și la îndemână toate peisagiile acestea variate? Dacă dra- 
gostea de natură va face pe cineva să piardă o zi 'ntreagă, urcă 
din Braşov (950 m. deasupra mării) până pe Cristianul mare 
(Postovarul 1812 m.), sau pe Piatra Mare, cu aspecte și flora 
alpină. Şi numai într'o zi! Mai mult chiar! Excursionistul intrepid 
poate face tot numai într'o zi (utilizând actualele mijloace de comu- 
nicație, pe cari le găsește aici) drumul, dus şi întors, până la Omul, 
cel mai înalt vârf din Bucegi (2509 m.) şi una din cele mai intere- 
sante şi caprițioase creaţii ale naturii. Amatorii de emoții, curagioşii, 
îşi vor încerca puterile urcând Piatra Craiului (excursie de două 
zile), oboseala le va fi răsplătită de spectacolul ce-l vor avea din 
vârful muntelui : din nici o altă parte Bucegii şi Țara Bârsei nu 
oferă o priveliște mai sublimă ca de aici. Să amintesc numai în 
treacăt că Bucegii ascund în zidurile lor cea mai mare și cea mai 
interesantă peşteră din România (Peștera Ialomicioarei), cascade 
şi prăpăstii pe cari obicinuim să le admirăm prin reviste şi cărți 
streine, sau prin filmele de cinematograf, işnorându-le aproape com- 
plet pe ale noastre. In fine, iubitorul de natură va vizita Râșnovul 
și Branul cu cetăţile lor istorice, va urca și traversa Bucegii, ur- 
mând: potecile, cari pot povesti multe din trecutul Românilor ardeleni, 
poteci bătute de cei pe cari îi mâna dorul să treacă 'n „Țară“. 


Dealtfel o oricât de mică sforțare vei face să urci unul din 
dealurile Brașovului sau să faci o preumblare până în „Poiană“, 
vei fi pe deplin răsplătit: imaginea munţilor înalți nu te părăseşte. 
lată cum descrie Bucegii, subtitlul geograf-poet d G. Vâlsan prof. 
univ: „Aceşti munți, ori unde te-ai afla pe vale, îți atrag necotenit 
„Privirea şi necontenit îți deşteaptă în suflet o surprindere şi un 
„Sentiment aproape religios. Au o maiestate senină şi gravă, forme 
„rigide și preţioase ca ale unor odăjdii“. Şi într'altă parte: „Nu au 
„formele ameţitoare și sălbatice, claritatea rece și hermina zăpezilor 
„eterne ale Alpilor, nici tonalitățile pasionate ale Pireneilor, nici 
„Sculptura amănunțită şi decorul teatral al munților Rivierei, dar 
„linia lor e simplă şi armonioasă ca a vechilor mănăstiri românești, 
„masivitatea lor e originală şi impunătoare, iar variatele veștminte 
„de lumină în care se îmbracă, au culorile stinse şi totuș calde, 
„discreția şi nuanțele fine ale costumului nostru popular“.!) 


1). G. Vâlsan: Valea superioară a Prahovei (Anuarul al 3-lea al 
Bucegilor, Sinaia 1928). 

De aceea Braşovul e cercetat de atâta lume, de aceea munţii 
lui sunt atât de populați vara ca și iarna. Şi totuș ar putea fi şi 
mai cercetaţi! În privința aceasta se observă un fenomen curios — 
caracteristic probabil multor orașe dotate așa de bogat de natură: 
regiunile orașului sunt mai cunoscute şi mai cercetate de streini 
decât de localnici, şi mai ales, decât de localnicii români. Brașovenii 
par a da prea puțină importanţă fericitei situaţii geografice a orașului 
lor; vei găsi foarte mulţi Români sdraveni... sănătoși, cunoscând 
Postovarul din fotografii. Și — slavă Domnului — exemplul pe 
care-l dau Saşii de aici este destul de elocvent, n'așteaptă decât să 
fie imitat E drept că în timpul din urmă a început, mai ales 
tineretul, să-și îndrepte privirea spre munte; și se așteaptă rezultatele 
şcolii inaugurate de Touring-Clubul României a cărei secție braşo- 
veană clădește o casă de adăpost pe Postovar. 


Este incontestabilă importanța unei asemenea regiuni nu numai 
din punct de vedere pur turistic, cât mai ales din punct de vedere al 
instrucției. lată un factor pe care școlile îl au la îndemână și pe 
care-l pot utiliza cu cel mai mare succes! Nu toţi şcolarii au po- 
sibilitatea să vadă cu ochii tot ce se scrie prin cărţile lor de geo- 
grafie şi geologie, istorie, ştiinţe naturale etc. La Braşov, nu-mi pot 
imagina studiul geografiei fără excursiuni prin împrejurimi ; nimeni 
nu va înțelege mai bine ce este o hartă, decât văzând imaginea 
Țării Bârsei de pe Tâmpa: o enormă hartă colorată, oferind elevului 
toate elementele geografice, cari învățate din carte nu-i vor rămânea. 
Geologia se poate învăța mai bine ca ori unde aici, unde orice pas 
îți descopere noi aspecte ale fectonicei terestre. Când în jur ai cetăți 
ca cele din Brașov, Bran, Râşnov, Feldioara; localităţi istorice 
din cari să amintesc numai Predealul, studiul istoriei — care de 
obiceiu se face teoretic, plictisitor de teoretic, devine nu numai mult 
mai instructiv, dar se completează și se face airăgător, prin vizitarea 
acestora. Dar regiunile atât de specific românești ca Branul, Săcelele ; 
satele din fara Bârsii cu amestecul lor de Saşi şi Români, cât nu pot 
ajuta ele instrucția cu culegerile ce se pot face de material etnografic, 
antropogeogratic, folkloristic etc. ? Să ne gândim numai că există 
orașe cu populație școlară imensă (București, Cluj, laşi etc.) cari n 'au 
în apropiere aproape nici unul din elementele cu cari natura a în- 
zestrat Braşovul. Şi când lumea școlară din aceste regiuni mai puțin 
favorizate de natură, face drumuri grele şi costisitoare de sute de 
km. pentru a vedea regiuni ca la noi, e cel puțin curios cum școlile 
noastre par a nu aprecia, atât cât e necesar, mijloacele de instrucție 
ce le stau la dispoziţie. Acestea, ca să vorbesc numai de foloasele 
ce le poate,trage instrucția propriu zisă. Cât nu se poate cultiva, 
însă, sufletul școlărimii, cât nu se poate contribui la educaţia ei prin 
excursiile făcute în împrejurimi, la munte și la țară? Nu e locul aici 
şi nici intenția acestor rânduri nu este, să arate enorma importanță 

a excursiilor la munte din punct de vedere educativ, instructiv, igienic, 
național, etc. Această chestiune va trebui să formeze azi obiectul 
preocupărilor multor oameni de școală, cărora le este încredințat vii- 
torul neamului. Mă voiu mulțumi să citez părerea celui mai entuziast 
adorator al munților, care este totodată și cel mai mare realizator 
al Românilor, din punct de vedere turistic — D-l Mihai Haret, pre- 
şedintele Touring Clubului Român: „prin practica muntelui care dă 
„obiceiul sforțării permanente, fiind cea mai înaltă școală de energie 
„și de disciplină, vom face Români sănătoşi și buni patrioţi, conștienți 
„de drepturile și datoriile lor“.! 

In felul acesta vom putea realiza, cu timpul, şi noi mijloacele 
de educaţie cari în străinătate (Si. Unite, Canada, Anglia etc.) sunt 
curente, ca de ex. Caravanele şi Campingurile școlare, (excursii cu 
elevi, la munte, unde se fac aplicații la topografie, geografie, foto- 
grafie etc.) 2) 


* 
* * 


Brașovul se mai poate privi și sub un alt aspect, despre care 
găsesc potrivit să spun două vorbe; de câțiva ani e declarat stațiune 
climaterică şi de atunci se resimt treptat consecințele bune şi rele 
ce rezultă din această ridicare în rang. Importanţa lui din acest punct 
de vedere poate forma obiectul unui studiu de specialitate; eu găsesc 
însă locul potrivit să fac o constatare: cu tot ascendentul său asupra 
celorlalte orașe, cu tot trecutul și prezentul său cultural, Braşovul nu 
are azi un ghid de Doamne-ajută, ca să nu pretindem chiar o mo- 
nografie! Și acest fapt nu e spre cinstea şi în interesul Braşovenilor ! 
Fiindcă oricât de antipatici le-ar fi localnicilor, vilegiaturiștii cari-i 
năpădesc în tot timpul anului și mai ales vara, adevărul e că ei for- 
mează o importantă sursă de venituri pentru braşoveni. Populaţia, 
desigur fără să-şi dea bine seama — detestă pe boierii cari vin la 
aer și le scumpesc viața. E acelaş fenomen ce se întâmplă în Franţa 
şi Italia, unde cetățeanul de rând nu poate suferi pe străin, e nepo- 
liticos, chiar brutal cu el, dar trăieşte din banii pe cari îi câștigă 
dela cei ce-i vizitează ţara. Oricâtă dreptate, în aparență, ar avea 
braşovenii în privința aceasta, autoritățile noastre și cei ce urmăresc 
prosperarea orașului, trebue să se intereseze de această lature a che- 
stiunii. O călăuză a orașului şi a împrejurimilor lui, e mai mult de 
cât necesară, e indispensabilă. O carte scrisă inteligent, conţinând 
numeroase clișee reprezentative ale regiunilor noastre, ar însemna nu 
numai un profit local, dar ajunsă în mânile unui străin, ar constitui 
o admirabilă și utilă propasandă peutru țara noastră. Să sperăm că 
dacă nu un îndrăgostit de natură. dar „1. C. R.“-ul local, care îşi 
afirmă din ce în ce mai mult existența, sau „Astra“, a cărei acti- 
vitate se îndreaptă, pe zi ce merge, tot pe mai multe terenuri — vor 


9 M. Haret: Turismul (Conferinţă) publicată Bc. 1926. 
2) M. Haret; „Turismul“. 

lucra în sensul acesta. O asemenea lucrare şi altele analoage ar avea 
pe lângă scopurile amintite şi acela de-a indruma tineretul la cu- 
noaşterea naturii și la instruirea dela ea. lar tot ce se va realiza 
aici la noi poate deveni o pildă vie pentru întreagă ţara, exemplul 
de aici ar impune şi s'ar răspândi. Căci după cum spune D-l N. 
Orghidan: „cercetările locale cu tot caracterul lor particular, pot 
„prezenta aspecte de interes general. Viaţa stabilește legături de in- 
„terdependență și de influințare reciprocă pe suprafețe intinse“. !) 
* 
+ + 

De sigur nu acestea sunt aspectele sub care Braşovul are azi 
o f. mare importanță în viața statului român. E un oraș prin exce- 
lenţă comercial şi industrial, iar Țara Bârsei e poate cea mai inte- 
resantă fermă agricolă a României. Pe de altă parte lumea e pre- 
ocupată azi de fel de fel de crize, care de care mai mare, mai ener- 
vantă, mai neînlăturabilă. Judecate din punctul acesta de vedere, con- 
siderațiile mele riscă să fie taxate drept... sentimentale și neoportune. 
Ar fi poate bine-venit un articol anestezic cu soluții mai mult sau 
mai puțin iluzorii pentru înlăturarea crizelor ce ne bântuie! Cu tot 
acest risc, cred că paralel cu desvelirea trecutului său, o subliniere 
a calităţilor actuale ale Braşovului, în această revistă, este binevenită. 
Scopul acestor rânduri ar fi atins dacă ar fi reușit să semnaleze 
importanța ce o are — și mai ales va avea-o — Braşovul privit prin 
prisma factorilor naturali cu cari este înzestrat. 


Colind 


Colea jos și mai în Jos, Oaie, oaie, bălăoaie, 
Florilen dalbe,*) De când umblu după voi 

E un câmp mare frumos, M'am înălbit ca şi voi, 

Dar nu e frumos de flori, Ca şi voi, și vinde-voi 


Ci e'mpodobit de oi. Oi albe cocoanelor, 
După oi cine umblară? Mielușeii Grecilor, 
Umblă bunul Dumnezeu Și berbecii Turcilor. 
C'un fluieraş a'aurel. Sus în poarta lu Gristos 
EL din fluier când grăiară,  Rămâneți gazde sănătoși 
Oi albe se scociorară. Ca doi trandajiri frumoși. 
(Din Bran-Șimon. Dela elevul 
x V. Boboc, Lic. „A. Șaguna“). 


1) N. Orghidan prof.; „Brașovul“ Conferință. „Țara Bârsii“ 1. No. 2. 
*) Se repetă după fiecare vers. 

Și marea e o carte... 


Intreagă marea e o carte 

Şi-i scrisă dintrun țărm întraltul 
Cu hieroglife de catarte 

Și lacrimi negre ca asfaltul. 


Un ceam pierdut în noaptea clară, 
Visează singur sub arcan 

Ca o metaforă mai rară 

Decât smaragdul de Ceylan. 


Intreagă marea e o carie, 

Jar paginile ei de jale 

Le 'ntoarce vântul și le 'mparte, 
Nervos, ca degetele tale. 


Și tremurând pe zări se lasă 
Un brâu de lună 'nzăpădit, 
Ca o panglică de mâătasă, 
La fila unde sa oprit. 


Intreagă marea e o carte... 
Pe stânci de insule "'nălbite, 
Dorm vechile epave sparte 
Ca nişte litere greșite. 


Și "n cântecele ei de-o clipă, 
Un goeland: un vis defunct 
Abia mai bate din aripă — 
Și 'n port pun ancorele punct. 


Intreagă marea e o carte 

De taină grea și pământească, 

Pe care cei plecati departe 

Au vrut și mau vrut S'o cefească.... 


Dumitru Olariu. 

Naufragiu 


Copite negre de furtună și coame despletite 'n vânt 
Frământă bulgării de apă în ieslea stepei călătoare, 
In port corăbiile, par'că, ar vrea să fugă pe pământ, 
Dar ancorele muribunde le ţin cu groază de picioare, 


Ca un ostatec fundul mării își cere morţii înapoi 

Să-i plângă singur în adâncu-i pe toţi cei neîntorși acasă 

Și ploaia joacă desbrăcată cu păr lichid și glesne moi, 

La pieptul vântului se strânge ca 'n noaptea nunţii o mireasă, 


In largul stepei răsvrătite — sinistru urlă un vapor. 

Și 'n largul împăcat o clipă, catargul alb în scufundare 
Se mai zărește ca o mână ce-ar vrea să ceară ajutor — 
Şi 'n urmă ţărmul își închide pleoapele de cer pe mare, 


Dumitru Olariu. 


Crângul are păsări 
de Al, Petăfi 
Crângul are păsări, 
Mânadre flori grădina: Fericiţi-s toţi de-arânaul: 
Cerul are stele, Cer, flăcău, grădină, crângul. 


Bădiţa pe Lina, | 
Ci steaua cade, moare îloarea, 


Florile 'nfloresc, Păsărelele trec marea,,,. 
Păsările cântă, Lumai Lina a rămas 
Stelele lucesc. Fericirea badei și-az., 
Lina înflorește, 
Cântă, strălucește, In rom. de Ax. Banciu 
90% 
sta 

_Dări de seamă 


„Observatorul social-economic“, revistă trimestrială de 
studii și anchete social-economice, cu rezumatul articolelor în 
limba franceză, anul |, no. 1, lanuarie— Martie 1931, Cluj. 

Publicistica noastră social-economică!) înregistrează o nouă 
şi prețioasă revistă juridică, la care colaborează mai mulți pro- 
fesori de seamă dela „Academia de înalte studii comerciale şi 
industriale „Regele Carol al Il-lea“ din Cluj, sub conducerea 
D-lui Prof. Gheorghe Moroianu, Rectorul suszisei Academii. 

Scopul urmărit îl arată însuși titlul revistei, care ne-o pre- 
zintă ca o revistă pentru studii și anchete social-economice şi, 
ceeace constitue deosebita importanță a acesteia, este faptul că 
studiile şi anchetele enunțate vor fi făcute în diferitele straturi 
ale societăței noastre, mai ales în pătura muncitorească și, în 
bună parte, de chiar distinșii ei colaboratori. 

Primul număr, primit la redacția noastră cu mare întâr- 
ziere, este consacrat în primul rând solemnității pentru inaugu- 
rarea plăcii comemorative ridicată în onoarea Majestății Sale 
Regele Carol al il-lea, Inaltul Patron al Academiei și cuprinde, 
în rezumat, cuvântările pline de învățăminte și noi îndemnuri 
rostite cu această ocaziune de o parte din reprezentanţii vieţei 
noastre publice, culturale și religioase în frunte cu D-l ing. 
Mihail Manoilescu, pe atunci Ministrul Industriei şi Comerțului, 
D-l Dr. luliu Haţiegan, Rectorul Universităţii din Cluj, Prea 
Sfinţiile Lor Episcopii Ivan și Hossu și încheind cu D-l Prof. 
G. Moroianu care, la rândul său, expune nevoile și lipsurile de 
cari sufere Academia de înalte studii comerciale și industriale 
din Cluj, propunând mijloacele de înlăturare. 

Articolele apărute în acest prim număr sunt: 

1. „Ante-proiectul codului comercial şi conceptul de întreprin- 
dere“ Prof. lon N. Evian. 

Autorul recunoaște că anteproiectul codului comercial român, 
elaborat de Consiliul Legislativ, constitue un însemnat progres 
față de codul comercial actualmente în vigoare, însă constată 
că anteproiectul susmenționat întroduce un concept de între- 
prindere foarte depărtat de conceptul economic al acesteia i 
indică felul cum ar trebui precisat conținutul noțiunei de 
întreprindere, așa ca el să se apropie cât se poate mai mult de 
conținutul economic al acestei noţiuni. 

:) Analele Economice și Statistice, Bucureşti. Buletinul Institutului Eco- 
nomic Românesc, București. Economia Naţională, Bucureşti. Analele Băncilor 
Bucureşti, Bursa Bucureşti, Revista Generală de Comerţ și Contabilitate, Bu- 
curești. L/economist roumain, Bucureşti. Enciclopedia Economică și Maritimă, 


București. Tribuna Cooperaţiei Ardelene, Ciuj. Revista Economică (XXXIII) 
Sibiu, etc. 

Relevă apoi, între altele, importanţa dispozițiunilor din Art. 
273 şi 290 ale anteproiectului privitoare la obligațiunea Socie- 
tăţiior .cu răspundere limitată de a crea un fond de rezervă, 
dispoziţiune care ar trebui să fie extinsă asupra tuturor Socie- 
tăţilor Comerciale, în sensul că această obligațiune să nu înce- 
teze decât în cazul când fondul de rezervă a atins o treime 
din „întregul“ capital împrumutat până la finele ultimului exer- 
ciţiu şi, în fine, preconizează întroducerea acestei obligaţiuni şi 
la diferitele întreprinderi. 


Articolul constitue o prețioasă contribuţiune la elucidarea 
unor chestiuni destul de importante pentru viitorul cod comercial. 


2. „Reorganizarea fiscală“ de D-l Proi. Iosif Gârbacea. Se 
arată greșelile făcute în timpul din urmă în materie de fiscali- 
tate și urmările acestora și se insistă asupra organizării și a 
economiilor ce urmează să fie neapărat făcute spre a putea sa- 
tisface toate nevoile Statului, propunându-se a se face apel la 
persoane „competinte, muncitoare și integre“, cari întrun timp 
relativ scurt ar putea realiza multe ideia sugerată, dealtiel, și de 
D-l Auboin, 

3. „Cultura generală în Academiile de comerț“ de D-l Prof. 
Pavel Roşca. 

Problema e veche. Ea datează din sec. XVIII, adică dela 
înfiinţarea Academiilor Comerciale și a devenit actuală pe de o 
„parte din cauză că problemele vieții noastre economice au apărut 
pe planul întâi, pe de alta prin faptul că Academiile Comerciale, 
urmând să corespundă împrejurărilor foarte schimbăcioase ale 
vieţii economice, m'ar trebui încorporate Universităţilor, atât de 
bogate în tradiţii, cari fac imposibilă adaptarea la nevoile zilei. 

De altfel chestiunea a fost discutată și la Congresul Inter- 
național pentru învățământul superior comercial din luna Sep- 
tembre, anul trecut, dela Liăge, reeșind convingerea generală, că 
Academiile Comerciale să-și complecteze programul și cu materii 
de cultură generală. 

Autorul articolului examinează din acest punct de vedere 
legea și regulamentul celor două Academii de Comerţ din ţară 
(București şi Cluj) și propune logica şi psichologia ca studii 
obligatorii în programul acestora, cerând modificarea legii în 
consecință. 

4. „Regiuni de colonizare în România“ de D-l Prof. Dr. 
Sabin Opreanu. 

Se arată felul cum s'au făcut colonizările în vestul țării și 
în Dobrogea și se relevă în deosebi aptitudinile Românilor ma- 
cedoneni pentru colonizare şi însemnata lor valoare din punct 
de vedere economic, 

5. „Agricultura noastră şi acordurile regionale“ de D-l Prof. 
Sabin Cioranu. 

Se evidenţiază foloasele ce ar decurge pentru țara noastră 
din încheierea 'convenţiunilor bazate pe tarife preferenţiale cu 
străinătatea și, în special, cu Germania și se atrage atențiunea 
asupra situațiunei actuale deosebit de favorabile pentru aseme- 
nea acorduri. 

6. „Capitalism și bolşevism“ de D-l G. D. Cioriceanu, doctor 
în litere şi în științele economice. 

Se expun pe scurt stările paradoxale din Rusia de azi, 
unde 200.000 indivizi caută să impună unei populaţiuni de 
155 mil. de locuitori principii așa zise socialiste-marxiste, cari 
în fond nu sunt altceva decât un fel de anarhism, Și cum ca- 
pitaliștii din Europa și America, cu tot disprețul ce au pentru 
bolșevici, acordă capitaluri enorme necesare desvoltării indus- 
triei sovietice, pentru ca produsele ei, inclusiv cele agricole, să 
fie aruncate cu prețuri de „dumping“ pe piețele mondiale. 

“Articolul încheie cu constatarea, că doi ani succesivi de 
secetă sau agravarea chestiunei ucraniene ar fi motive suficiente 
pentru a aduce pe comisarii poporului din Rusia la realitatea crudă. 

7. „În pragul vieții“ de D-l Conferenţiar Dr. Victor Jinga. 

Se relevă concepţiile practice cari domină sufletele gene- 
raţiunei tinere din toate țările şi se constată că iniluința ideilor 
politice, religioase, de familie, etc. la tineretul român nu sa re- 
liefat încă în mod destul de pronunțat. 

Se îndeamnă tinerimea să lucreze, mai ales la țară și pe 
baze cooperatiste, preparându-se pentru rolul conducător viitor, 
însuşindu-şi o bună instrucţie, o cultură generală și aproftundând 
problemele cari agită societatea noastră. 

8. „Dobânda și reglementarea ei“ de D-l Traian Nichiciu, 
doctor în științele economice. 

Se indică factorii cari influinţează dobânda și se arată cum 
s'a legiferat la noi și în alte țări în această privinţă. 

9. „Banca Agricolă privilegiată a Jugoslaviei, întemeiată în 16 
Aprilie 1929“ de DI V. St. Piticescu, doctor în științele politice, 
sociale și economice, doctor în drept, etc. 

Autorul prezintă istoricul suszisei bănci, arătând chipul cum 
banca și-a constituit fondurile, organizarea ei și operațiunile 
făcute, cum și modul cum au fost repartizate diferitele credite 
acordate agriculturei, 

Foarte instructivelor articole le urmează câte un rezumat 
în limba franceză din fiecare, apoi recenziile următoarelor lucrări: 

a) Victor Slăvescu „Tratat de Bancă“, Vol. 1.: Technica Ope- 
rațiunilor de Bancă, Bucureşti, Editura „Cartea Românească, 258 
pag. Preţul Lei 300. Recenzie făcută de D-l Prof. Sabin Cioranu. 


% 

b) C. Argetoianu „Rolul Statului în raţionalizarea culturei“, 
conferință ținută la 23/XI 1930, București, p. 24. Recenzie de 
D-l Conferenţiar Dr. Victor Jinga. 

Cc) „Cehoslovacia“ (1918—1930): Probleme valutare și orga- 
nizarea Băncii Naţionale Cehoslovace de Prof. Dr. Sabin Cioranu, 
(Editura „Cartea Românească“, Cluj, 145 pag). Recenzie sem- 
nată G. D. 

Revista se termină cu diferite informațiuni economice din 
țară și străinătate. 

Facem cele mai bune urări de viață lungă bogatei reviste 
şi dorim spor la muncă distinșilor colaboratori în anchetele și 
cercetările ce vor întreprinde în diferitele pături ale societății 
noastre. 

E. €. 


* 


Doctorul brașovean d. Docent Aurel Voina, medic primar 
de spital, care cu sprijinul Fundaţiei Rockefeller, a studiat pro- 
blema anteveneriană, sub diferitele ei aspecte, clinice și sociale, 
în Statele-Unite şi în principalele state europene, ne trimite a 
doua lucrare a d-sale: „Combaterea boalelor venerice“ (Buc. 1931, 
Imprimeria Naţională) prin care își întregește lucrarea apărută 
în anul trecut, „Prostituția și boalele venerice în România“. 

Am admirat întotdeauna eroismul oamenilor care, robiți de 
un ideal, perseverează plini de încredere, fără șovăiri, pe dru- 
mul anevoios al acestuia, fie că biruinţa, atingerea lui, li-e rezer- 
vată lor sau urmașilor lor. 

Doctorul Voina e dintre aceștia. Conștient de primejdia 
mare pe care o reprezintă boalele venerice pentru capitalul bio- 
logic al neamului, dupăce s'a înarmat, din experiența altor nea- 
muri, cu tot ceeace poate spori și garanta sorții de izbândă, a 
pornit bărbătește la lupta de lămurire a opiniei publice, asupra 
pericolului acestui îlagel social, și de determinare a factorilor 
hotărîtori de a „trece din faza planurilor strategice în aceea a 
realizărilor practice“. 

Combaterea boalelor venerice azi e legiferată și la noi. 
„Efectele produse de puterea preventivă şi represivă a legii nu 
pot îi însă statornice, dacă nu sunt susținute şi consolidate de . 
acțiunea paralelă a unei serii întregi de măsuri, inspirate de 
simțul de răspundere civică al populaţiei sănătoase sau bolnave“. 
Colaborarea aceasta voluntară vrea s'o obțină autorul lucrării, 
fiindcă ea „este indispensabilă pentru triumful oricărei acțiuni 
îndreptată împotriva boalelor sociale“. 

Din „Privirea retrospectivă“, cu care începe lucrarea, re- 
ținem anul 1498, din care datează cea mai veche ordonanță 


. egoteas 


polițienească pariziană de constrângere antisifilitică, bolnavii de 

sifilis trebuind dela acea dată, să fie izolați la St. Germain des 
Prăs. Incurând după aceasta se înființară spitale pentru sifilitici 
și la noi, în Sibiu, Brașov, Cluj și alte orașe. 

Introducerea pe cale de lege a tratamentului obligator și 
gratuit al sifiliticilor se leagă de numele lui Friederich Wilhelm 
III al Prusiei. 


Cele dintâiu măsuri contra prostituatelor bolnave, contra 
„hălăduitoarelor păcătoase din Poliția Bucureşti... pline de lu- 
mească boală“ — cum se spune întrun document al vremii — 
se iau în Principatele Române la 1831. lar spitalele pentru bol- 
navii de boale venerice se înființează, în capitalele de judeţ, 
prin stăruința Domnitorului Barbu Știrbey. 


Dintre toate statele, ce! mai strălucit exemplu de combatere 
a boalelor venerice ni-l oferă Belgia, unde, în urma energicei 


cu 90%. In 1926, în armata belgiană, nu s'au înregistrat decât 
13 cazuri de sifilis recent. 


„Liga Naţională belgiană contra pericolului venerian“ poate 
fi mândră de rezultatele obținute. In cursul acestei lupte vreo 
100 de conferențiari au ținut peste 4000 de conferințe, în 7 
limbi. Sau dat apoi vre-o 800 de reprezentații teatrale de pro- 


pagandă antisifilitică, s'au ţinut 3000 de ședințe de cinematograf 
cu program antivenerian, sau pus prin gări, uzine, localuri pu- 
blice peste 50.000 de afișe și s'au distribuit mai mult de 1.000.000 
de broșuri de propagandă și foi volante. Aşa încât Liga, a atins, 
prin propaganda sa, întreaga populaţie adultă a ţării. 


„Animat de optimismul pe care-l inspiră acest exemplu“, 
doctorul Voina, ne serveşte cu un amănunțit îndrumar în lupta 
contra acestui flagel. După „Principiile generale ale luptei antive- 
nerice“ trece, pe rând, la: 

Rolul educaţiei fizice, educația sexuală, profilaxia individuală a boalelor 
venerice, substanțe profilactice și specialități antiveneriene, profilaxia anti- 
veneriană, rezultatele profilaxiei individuale, dezavantajiile profilaxiei indivi- 
duale, profilaxia morală, educaţia antiveneriană prematrimonială, propaganda 
antiveneriană (broşuri, ilustraţii, presă, teatrul, cinematograful, conferințe cu 
diapozitive, afişe, muzee şi expoziții), spicuiri din propaganda antiveneriană 
scrisă, “inițiativa particulară românească în lupta antiveneriană, avertismente 
cu caracter antivenerian, culese din afişele editate de dispensarul antivenerian 
central din Madrid; Societăți antiveneriene naţionale şi internaționale. Măsuri 
medicale: diagnosticul precoce și precis; tratamentul preventiv şi abortiv; 
profilaxia prin tratament. Invățământul superior în lupta antiveneriană; func- 
țiunea dispensarului antivenerian; instituțiile antivenerice din țară; combaterea 
terapeuticei din ţară; combaterea terapeuticei empirice antiveneriene; depis- 
tarea și tratamentul sifilisului congenital; igiena sarcinii. Măsuri sanitare : 
Organizarea antiveneriană sanitară în cadrele oficialității, supravegherea pros- 
tituţiei; reeducarea prostituatelor; protecția şi profilaxia servitorilor, decla- 
rarea venericilor contagioşi; concursul comunelor în lupta antiveneriană; po- 

liția de moravuri. Măsuri social-economice: Criză economică şi boale venerice; 
asistentele sociale; combaterea alcoolismului; combaterea boalelor venerice 
în legea sanitară şi de ocrotire. 

Studiul se termină cu câte un scurt rezumat în |. franceză, 
engleză şi germană și cu o bogată bibliografie. 

Deosebit de instructive sunt ilustrațiile folosite de propa- 
ganda antiveneriană americană, belgiană, franceză etc. Şi repro- 
duse în această lucrare, prin care doctorul Voina și-a asigurat 
un titlu mai mult la recunoştinţa tuturor celor care-și dau seama 
de importanța problemei atacate. i 

BIBLIOGRAFIE 





Cărţi și reviste. 

Din „Biblioteca poporală a Aso- 
ciațiunii“ primim nrii 187—189. — 
Primul ne aduce Caiendarul pe 1932, 
întocmit de d. H. P. Petrescu. Ca'ntot- 
deauna, zilele de bucurie ca şi de 
durere ale anului ce expiră își au pa- 
ginile lor, prin care se caută să li se 
adâncească importanţa în amintirea ţă- 
ranilor noştri de pretutindenea. Astfel, 
pagini calde se dedică însemnătăţii 
zilei de 8 Iunie 1930, celor 60 de ani 
ai d. prof. lorga, ca și celor 50 ai d. 
M. Sadoveanu, apoi lui Axentie Severu, 
cu prilejul împlinirii unui sfert de veac 
dela moartea sa, lui Mih. Eminescu, 
M. Cogălniceanu, ca şi celor săvârşiți 
în anul expirat: maestrului cântecului 
românesc |. Vidu, profesorului memo- 
randist D. Comșa etc. Printre acestea, 
pagini de schițe, poezii, sfaturi econo- 
mice ş. a. Calendarul Astrei pe 1932 
cu materialul ei variat şi bine selecțio- 
nat se adaogă cu cinste la lunga serie 
de calendare din trecut. Preţul, pe po- 
triveala pungilor sărace: 15 lei. 

Nr. 188 cuprinde tâlcuirea Sf. Liturghii 
din partea părintelui Dr, Nic. Terchilă. 

In nr. 189 găsim o seamă din arti- 
colele d-lui prof. Iorga, publicate în 
„Neamul Românesc pentru Popor“. Un 
suflet mare, iubitor al deaproapelui, 
își spovedeşte în cele 78 pagini gân- 
durile și dorinţele care îl stăpânesc 
privind la cei mulți, la fraţii săi, de aici 
și de aiurea, cu virtuțile ca și cu pă- 
catele lor, făcute cu voie ori fără voie. 
Articolele se referă la rellgie, fa cură- 
țenie, la omenie, la gospodărie şi lucrul 
câmpului, la lux, comunism, invenții, la 
frații din America și Rusia, la figurile 
mari ale trecutului nostru: la Ștefan 
cel Mare, C. Brâncoveanu, Cuza Vodă 


etc. Astfel de broşuri ar trebui distri- 
buite gratuit din fondurile cu destinație 
culturală. Ar răsări mai mult folos pe 
urma lor decât pe cea a irosirii acestor 
fonduri prin buzunarele celor cu talen- 
tul în chică. 


Lui 


„După cinci ani.“ Raportul general 
pe 1930—1931 al Astrei Brașov ne 
informează conştiincios și amănunțit: 
despre ceeace s'a făcut în cursul celor 
cinci ani de funcţionare a comitetului 
ales în Ian. 1926, despre ceeace nu s'a 
putut încă face, despre ceeace se vede, 
ca și despre ceeace nu se vede: îră- 
mântări, sbucium, greutăţi, greșeli chiar 
— inerente oricărei intreprinderi (ne 
gândim la cinematograful Astrei) fără 
experiența îndelungată a oamenilor de 
specialitate — cunoaşterea cărora pun 
în altă lumină realizările. 

Numai când ştii că „Adunarea gen. 
din 1926 a ales un comitet care a tre- 
buit să fie rugat să primească“ și când 
constaţi interesul viu de astăzi, mani- 
festat mai ales când e vorba de alegere 
de membri în comitet, îți dai seama 
că „s'au schimbat lucrurile“. La o avere 
de 33.395 Lei cât avea la 1926 şi la 
munca grea care aștepta, pe urma lipsei 
de orice activitate în cursul războiului 
și după războiu, fireşte că nu se îm- 
bulzeau oamenii. Astăzi însă, Astra e 
cineva. Şi e, fiindcă nu s'a stat cu mâ- 
nile încrucișate, ci pentrucă s'a muncit 
intens şi cu suflet. „S'a lucrat în con- 
diţii grele la "'nceput, în mai bune mai 
târziu, iarăş grele către sfârşit. Că s'ar 
îi putut face mai mult? E iluzia pe 
care ţi-o dă depărtarea. Pus odată în 
situații identice, cu toată răspunderea 
cuvântului și a faptei, ușor te convingi 
singur că nu-i chiar așa cum ai crezut 

când ai stat de-o-parte. O faptă privită 
de departe, capătă aspectul pe care i-l 
dă aparenţa“. 

Propaganda culturală la sate în 
anul 1930/31 înscrie la activul Astrei 
89 conferinţe pentru Români și 18 pen- 
tru minoritari; iar cea din centrul Des- 
părțământului, pentru intelectuali, J5 
conferințe și câteva serbări. La acestea 
se mai adaugă 9 conferințe ţinute în 
cadrele Cercului cultural Astra-Șcheiu. 
Ajutoarele date Cercurilor culţurale şi 
Desp. din judeţ se cifrează la L. 15.676 
iar subvențiile primite de Desp. central 
jud. la L. 21.000. Din activitatea altor 
Desp. se remarcă cea a Desp. Budila, 
în frunte cu părintele 1. Curcubătă. 
Datorită străduințelor sale acest Desp. 
își are azi Casa sa Naţională, evaluată 
la 500.000 lei. 

Inceputurile Muzeului încă au sporit 
cu câteva donaţiuni și cumpărături. 
Ceeace creşte însă văzând cu ochii e 
„Biblioteca Dr. AL. Bogdan“, mândria 
Astrei Braşov. Crește mulțumită nu 
atât cumpărăturilor (129 vol. şi broşuri, 
2 ani reviste) ci mai ales donaţiunilor 
(774 vol. şi broş. 3 ani și 2248 nr. de 
revistă, 5 ani şi 7189 numere de 
ziare): un semn deosebit de îmbucu- 
rător, fiindcă vădeşte din partea publi- 
cului înțelegerea tot mai largă a rostu- 
lui unei biblioteci publice. 

Colecția de manuscrise îşi aşteaptă 
catalogarea. Ar fi de dorit să nu în- 
târzie prea mult, făcându-se posibilă 
cercetarea şi utilizarea lor. 

Mai îmbucător decât toate e însă 


sporirea numărului cetitorilor la 4722 
față de 1302 din anul trecut. Tot aşa 


a cărților împrumutate acasă (418 cu 
295 cetitori). 

Secţia de educație fizică, din cauza 
lipsei de fonduri ma putut încă lua 
ființă. S'a înființat însă subsecția skyo- 
rilor, care a şi participat la concursu- 


vile naţionale dela Predeal, ţinute în 
iarna anului 1931. S'au amenajat şi 
două ferenuri de tenis, pe locul primit 
dela Primăria municipiului Braşov, fo- 
losite de 40 de jucători, în majoritate 
membri ai Astrei, 

Averea totală a Astrei Brașov, la 31 
Dec. 1930 e de Lei 2,243.856, în care sumă 
intră şi valoarea Bibliotecii și datoria 
cinematogratului pe 1930 (Lei 870.322), 

Realizările de până acum ale Astrei 
Brașov explică atât întâietatea ei înţre 
societățile similare, cât şi încrederea 
de care se bucură, justificând în acelaş 
timp şi nădejdile care se leagă de ea 
pentru viitor. 


* 

Dr. C. Lacea și |. Gherghel: Deut- 
sches Lesebuch fiir hohere Handels- 
schulen 1. Teil, Cluj 1931. Pg. 103. Preţul 
60 Lei. Aprobat de Ministerul Instruc- 
țiunii cu No. 290 din 9 Maiu 1931. 

Manualu! cuprinde 62 de exerciţii. In 
ordinea aranjerii lor, ele privesc: viața 
școlară, familia, orașul, zilele și lu- 
nile, saluturile, însuşirile lucrurilor, 
Satul, gara, animalele de casă, ziua și 
noaptea, timpul, corpul omenesc, sim- 
țurile omului, anotimpurile, mesele, bo- 
lile, îmbrăcămintea, locuința etc. Apoi: 
munca, metalele, binefacerile cruțării, 
pământul, comerțul, meseriile, târgurile, 
alegerea carierei fetelor ș. a. Printre 
acestea : anecdote, fabule, poezii. ” 

Primul exercițiu: „Expresiuni obiş- 
nuite în şcoală“ se dă cu text paralel 
german şi român. Celelalte, numai cu 
text german. La sfârșitul fiecărui exer- 
cițiu se formulează întrebările privitoare 
la angajarea conversaţiei asupra subiec- 
tului exerciţiului, după care urmează 
scurte reguli gramaticale şi indicaţiuni 
pentru exerciţii în scris. 

Manualul se încheie cu un vocabular 
de 22 pg. şi o recapitulare gramaticală 
în 15 pg. 

Profesorii de |. germană ca și elevii 
școalelor sup. de comerț vor îi mulțu- 
mitori autorilor acestui manual că, în 
fine, li se dă în mână un manual ne- 
pretenţios, uşor de asimilat, degajat de 
savantiâcul obicinuit, cu partea gramati- 
cală — spaima elevilor — clară şi redusă 


la strictul necesar. 
* 


Năzuința, nr. 3—6, pe Sept.-Oct. 1931 
(16 pg. 10 lei) e o surpriză plăcută, pe 
care am dori-o măcar lunar, dacă nu se 
poate bilunar. Zicem : dacă nu se poate, 
fiindcă ştim cu câtă jertfă apare. 

Colaboratorii acestui nr. sunt: Pentru 
proză: |. |. M., Ecat. Pitiș, |. Pirnea 
Deladolj, |. Brânzea, P. Teodorescu, |. 
Ghelase, Perry Math, Dr. M. S. Sibianu, 
1. Mailat, |. lordache, G. Kivăran-Răzvan, 
]. Neagu-Negulescu. Pentru poezie: 
Eugen Jebeleanu, D. Olariu, E. Pitiș, 
M. Baiulescu, I. Iordache ș. a. 

Trei peisagii frumoase, două înfăți- 
şând vederi de pe Postovar şi una 
Turnul Alb din Brașov, înviorează pa- 
ginile frumos tipărite. 

Ce reviste bune şi ce ziare cinstite 
ar avea neamul nostru, dacă cei cu său 
la rinichi ar avea jertfitorul suflet al 
modestului și săracului funcționar lon 
Iordache, care, fără să-ţi scoată ochii 
cu fotografia la vitrină, nici să te asur- 
zească cu surla şi toba reclamei de 
bâlciu, își merge înainte drumul său 
îngust dar luminat de razele unui idea- 
lism nevămuit nici de greutăţile traiului, 
nici de răutatea oamenilor, nici de de- 
cepțiile aproape zilnice ale vieţii.  B. 


Reviste primite la redacţie: 
Spre stânga, revistă politică și so- 
cială bilunară. Braşov, an. |. nr. 1 Pg. 


32. Director 1. Cristea. 
* 


Convorbiri Literare pe lulie-August 
şi pe Septemvrie 1931. 


Analele Brăilei nr. 2, 3 şi 4, 1930, 
+ 

Făt-Frumos nr. 4—5 (lulie-Oct.) 1931. 
* 


Milcovia an. Il. vol. 1, Pag. 200. Lei 
100. Număr închinat Ligii Culturale, 
care a împlinit în anul acesta 40 de ani 
de existenţă şi și-a ţinut congresul anual 
în Focșani, oraşul Unirii. 

* 
Cele trei Crişuri pe Sept.-Oct. 1931. 
* 


Făclia an. |. nr. 5. 
% 


Transilvania an. 62 nr. 1—8 
+ 


Satul an. 1. 9-10, 11,1931. 
* 


Braşovul Literar și Artistic an. |. 
nr. 2—3. 


E 


Tribuna Cooperaţiei ardelene an. 
II. nr. 9. 
+ 


Cărţi și broșuri: 
Darea de seamă asupra activităţii 
Camerei de Comerţ şi de Industrie din 


Brașov pe anul 1930. Alcătuită de d-l 
primsecretar Dr. N. G. V. Gologan. 
* 


loan Penescu — Animator cultural 
al Brăilei în primii ani după 1829 — 
de lon Virtosu. Pg. 21. Extras din 
„Analele Brăilei“. 

Era nouă. Conferință ţinută la Brăila 
în ziua de 4 lanuarie 1931 de Mih. 
Manoilescu. Pg. 16. Din publicaţiile rev. 
„Analele Brăilei“, 1931. 

+ 


Teodor Scarlat: Artificii. Versuri. 


Buc. 1931, Pg. 64, L. 40:— 
* 


Pr.VI. Burjacovschi: Impotriva fron- 
tului antireligios, Chişinău, 1931, Pg. 14. 
+ 


Dr. P. Nistor, medic primar județean: 
Raportul sanitar al jud. Brașov pe 1930. 

Erata. 


In „Amintiri despre Axentie Severu“ de d-l C. Lacea, pu- 
blicate în nr. trecut, la pg. 429, rândul 10, din nebăgare de seamă, 
sa omis o parte a frazei, rămânând în felul acesta trunchiată. 
Trebuie completată în felul următor: „în alt loc (nu în Ungaria) 
sau l-ar fi lovit poporul în cap şi l-ar fi omorit ca pe un câne 
turbat sau l-ar fi spânzurat“. 


In atenţiunea cetitorilor și abonaților noştri. 


Domnii care au primit revista dar nu i-au achitat încă costul, 
sunt rugați să ni-l trimită. În caz că nu doresc s'o mai aibă, să 
ne-o comunice. Scuza uitării are şi ea o margine, dincolo de care 
considerațiunea pe care le-am arătat-o până acum nu-și mai are locul. 
De aceea, să nu fie cu supărare dacă numele lor se vor înșirui, 
fără nici o rezervă, în pagina celor care nu-şi cunosc cea mai ele- 
mentară datorie : de-a onora și dânşii încrederea şi menajamentul de 
care s'au bucurat până acum din partea unei reviste care s'a achitat 
conştiincios de obligameniele pe care şi le-a luat asupră-și. 

Preferăm 0 sută de abonați pe care să ne putem bizui oricând, 
miei de primitori şi cetitori sârguincioşi ai revistei, cu urechea toacă 
când e vorba de plată. 


INTREPRINDERILE GENERALE TECHNICE 


Inginer TIBERIU EREMIE 


Societate Anonimă — Capital Social Lei 30.000.000 


BUCUREȘTI, Strada Știrbey Vodă No. 188 
Adr. Telegr.: „TIBEREME“, — Telefon 306/39 și 344/80 


Societatea execută lucrări de: 


Poduri, Planșeuri, Rezervoare, Castele de apă, Silozuri și 
orice fel de lucrări în beton armat 

Clădiri şi Construcţiuni de orice îel 
Fundaţiuni de aer comprimat, Canalizări, Alimentări cu apă, 
Indiguiri şi irigațiuni. Șosele și Căi Ferate 

“Studii, Proiecte şi Devize pentru Lucrări de Căi Ferate, 
Şosele, Poduri şi orice fe! de construcțiuni. 


II 


Depozit permanent de: 


Plăci de faianţă albe şi colorate dela Fabrica Ernt Teichert din Meissen: 
Ciment Portland de Fieni (Dâmboviţa) obişnuit şi cu întărire repede; 
Celotex, produs american izolând căldura şi frigul, reducând sunetul 
fs giatut) ; Sobe de teracotă de prima calitate; Plăci de gresie dela 
abrica Otto Kaufmann din Niedersedlitz; Plăci de eternit dela fabrica 
Meteor; Piatră măcinată pentru faţade şi mozaicuri; Cartou asfaitat 
indigen și străin; Parchet de stejar al fabricei Peter Gross; Cărămidă 
presată și de mână; Asfalt; Fer de beton; etc., etc. 

LISTA ABONAȚILOR. 
Şi-au mai achitat abonamentul: 


Până la 1 Maiu 1930. 
Bârsan Anastase, dir. de bancă, Bucureşti. 
Până la 1 Maiu 1931. 
Bogdan ]. Marioara, București. 
Bunescu Elena, Rucăr. 
Hamzea Ion, primpretor, Frumoasa-Ciuc. 
Ungur Silviu Dr. avocat, Braşov. 
Până la 1 Nov. 1931. 
Boca losit Dr. avocat, Dej. 

Până la 1 lanuarie 1932. 
Biblioteca lic. „G. Lazăr“ Sibiu. 
Berariu I. Dr. medic, Brașov. 
Comaniciu loan, inginer, Bucureşti. 
Florea Valeriu, şeful cont. jud. Brașov. 
Garoiu N. Dr. advocat, Braşov. 
Gogonea Aron, preot, Poiana Mărului. 
Mereţ Vasile, preot, Brașov. 

Moşoiu loan Dr. not. public, Braşov. 
Munteanu lon, com. Brașov. 
Munteanu Petre, insp. centr. al Muncii, 

Braşov. 
Muzeul Naţional Săcuesc, Sf. Gheorghe. 
Pană Ion, com. Braşov. 

Până la 1 Maiu 1932. 

Glăjariu loan, student, Bod. 


Glăjariu Vasile, Dr. avocat, Braşov. 

Liceul de fete „Regina Maria“, Cluj. 

Prișcu Răzvan, căpitan, Tg. Jiu. 

Soc. de lectură „Al. Vlahuţă“, Sibiu. 

Stănilă N. Dr., cons. la Curtea de Ca- 
saţie, București. 

Vătășan Ovid, inginer, Braşov. 


Până la 1 lulie 1932. 
Ceuşianu Alex. Dr. avocat, Reghin. 


Sunt în restanță cu abonamentul pe 2ani: 


Ateneul popular „Astra“, Braşovechiu. 

Bobancu Const., Brașov. 

Ciofu Ștefan Dr. medic, Dumbrăveni. 

Ciurea loachim Dr. avocat, Braşov. 

Crăciunel L., fost şef de cabinet, Brașov. 

Dobrescu Alex. Dr. medic, Braşov. 

Munteanu lacob, căpitan, Brașov. 

Munteanu Mihail, prof. Conservatorul 
de muzică, Braşov. 

Patriarhia, București. 

Puiu Gh., constructor, Braşov. 

Râmniceanu loan, colonel, Braşov. 

Sotir C. Dr., avocat, Cluj. 

Stinghe loan, fost dir. de Bancă, Brașov. 

Tampa loan, căpitan, Braşov. 


SPRIJINITORII _ 
REVISTEI „ȚARA BARSEI* 


Anul Ul. 


. Dr. Vintilă loan, medic 

„ Dr. Caius Brediceanu, ministru 
plenipotenţiar, Viena . 

3. Const. Popp, director executiv, 


„Albina“, Sibiiu 
4. Dr. Emil Colbasi, medic, 
5. V. Stoicovici, ing. Braşov 
6 AI. Suru, dir. Abatorului Braşov 
7. Peteu Ioan, comerciant, Braşov 
8. |. Roșculeţ, ing. . : 
9. Gamber Lazar, col. î. r. Orşova 
10. Lapedatu lon, dir., Banca Naţ. 


Bucureşti. 

TABLA DE MATERII 


A ANULUI 111 (1931). 


Studii, articole, documente 


Bălăcescu Atanasie : Cauzele progresului civilizaţiei 

Banciu Axente : Răsfoind ziarele şi revistele noastre 
Scrisori vechi (S. Rarmupi lire Iacob 

Mureșianu) . i 

i 3 Două poezii de Axentie Severu Ș 

Ceușianu Alex. Dr.: Dreptul la muncă 

Colan Ion: Scrisori vechi (G. Barițiu către lacob Mureșianu) 

Creangă Axente: Brașovul şi Ţara Bârsei 

Gherghel lon: Poeţii germani în Cauuaă tălmăcirilor TO- 
mâneşti . A e Ag a 0 o 


Jura 1: G. Bariț ca îndrumător literar . 
Lacea C.: Din copilăria lui Şt. O. losit 

m mÎrocar“ 
Şcheii sau Şcheiul Braşovului ? 
o, Amintiri despre Axentie Severu 


Maxim G. Burdujanu: O piatră pentru adevăratul 1 monu- 
ment al lui Şt. O. Iosif . 


Mureşianu A. Aurel: Rolul Ungurilor în dezastrele româ- 
nismului din anii 1865—1866 
Presa becali înainte ȘI după 
1848 . 


Când Bismarck avu de gând să tri- 
mită dorobanţii români în Ardeal 


Contribuţii la istoria vechei familii 
braşovene a Nicolaeştilor 


Bilanţul comercial a! lui Zah. Nicolau 
Lucruri nouă din trecutul Românilor 


» » 


» » 


» » 


braşoveni 
Mușlea lon: Braşovul în poezia populară 
N „ Insemnările popii Nic. Grid defpie Şeheii de 


altă dată şi biserica lor. 


Orghidan N.: Observaţiuni morfologice în regiunea Bra- 
șovului (Valea sup. a Oltului) A 


Pașca Ștefan: Studii de onomastică. Circulaţia numelui de 
botez în Țara Oltului . . 


Popa O.: Ştefan Mailat . , 
Popescu O. Dorin: O mare aşezare "preistorică : Ariușd . 

| HEORIR ȘCORLELOA CEATAALE ORTODOXE-ROMÂNE BRAȘOV 


ohile 
EF ORIEI ȘCOLARE BRAŞOV 


S'AU DESCHIS „BĂILE EFORIEI ŞCOLARE“ 
STR. PRUNDULUI 4 


COMPLECT RENOVATE ȘI MODERNIZATE 


BĂI DE ABUR 


BASINURI CU APĂ CALDĂ ŞI RECE; TOT | 
FELUL DE DUȘURI CALDE ȘI RECI 


BĂI DE AIER USCAT 


BĂI DE PUTINĂ - 
CU ACID CARBONIC, OXIGEN, SARE, 
PUCIOASĂ, SARE IODATĂ, DE BASNA 
ŞI TOT FELUL DE 

BĂI MEDICINALE 

CU EXTRACT DE BRAD, MUŞTAR, IERBURI, 
FLORI ETC. 
IDROTERAPIE 


CU BĂI ŞI DUŞURI SPECIALE, ÎMPACHE- 
TARE, MASAJE, COMPRESE ETC. 


BĂI ÎN AIER LIBER 


IN TIMPUL VERII, CU BASIN DE ÎNOTAT | 
ȘI PLAJE PENTRU BĂI DE SOARE 


SE SALON DE FRIZERIE ȘI BUFET “225 

